text:
而家有兩大個項目要訓練細佬!
第一:自己著鞋&除鞋
第二:戒片
自己著鞋&除鞋
每次出門口著鞋同返屋企除鞋, 佢都係要攪好耐~~好耐~~好耐, 先肯自己除.又氹又盛咁, 可以等成幾乎半個鐘先除鞋, 都唔明點解要等咁耐….佢已經知道:唔除鞋就唔可以入屋玩, 淨係可以坐喺門口隔離張櫈仔度.照計係小朋友都會想快D入去玩架㗎!但係佢又唔受呢套….坐喺度好耐都可以自娛, 唱歌, 趴係度…..
前日我開始就整左個 Reward Chart, 有幾樣嘢做到就有星星貼紙.佢本身好鐘意玩貼紙, 我當然期望獎貼紙可以吸引到佢啦!第一樣就係自己除鞋, 第二樣係擺好自己嘅咗, 包裝玩具.第三樣係坐 Potty, 第四樣就係成功係 Potty 度痾咗 pee / poo.
果日佢去完公園玩, 返到屋企之後, 同平時一樣淨係坐喺度唔除鞋.我就拎呢張獎勵計劃嘅紙俾佢睇, 同時拎埋張星星貼紙, 同佢講話除咗鞋就俾佢貼貼紙.佢即刻好快手咁除咗對鞋啦!但係就只此一次……
當晚爸爸帶佢去街, 又唔肯自己著鞋, 拎D貼紙出嚟吸引佢都唔得, 佢話唔要.去完街返到嚟又係咁.即係話, 貼紙只可以吸引到佢一次?!我又要用其他方法去令佢自動自覺除鞋…..(但仍然keep住著咗除咗都俾貼紙, 佢唔貼就我幫佢貼上去)
尋日出去食飯時又係咁, 我地三個都準備好哂出門口, 佢都係唔肯自己著鞋, 想我幫佢.結果佢肯自己著喇, 但就唔肯貼個魔術貼.咁對鞋有三條魔術貼, 我就幫佢貼兩條, 最後果條我一定要佢自己, 佢到行出出門口都係唔貼, 要落到樓下, 佢終於忍唔住自己貼啦!
戒片
好喇~到戒片片
呢排間唔中都有同佢坐 Potty, 但就冇一個特定時間, 即係唔會每隔15分鐘定30分鐘去一次.主要原因係我懶….佢一直非常唔願意坐, 每次都掙扎唔肯坐低, 坐低咗都成日要起身.
所以就喺個 Reward Chart 進行嘅同時間, 整埋坐 Potty 嘅獎勵.另外再加上睇完一篇人地分享的教仔方法後, 套用落呢個 Situation 度, 又OK work 咁喎, 佢唔再係每次都掙扎唔肯坐啦!
兩樣夾埋我覺得已經成功令佢唔抗拒坐 Potty!可能又因為其中一次, 即係前日朝早同佢坐係成功咗pee pee, 我即刻大大力咁讚佢, 再打埋電話俾爸爸, 等佢感受到自己成功咗係一件值得開心嘅事.
今朝我早咗起身, 8點半左右, 細佬已經食完早餐仲刷完牙一陣, 我就同佢去坐 Potty.
然後, 第一次同佢著底褲.
早幾日都仲係著 Training Pants (都係環保尿片果種, 外層防水), 突然轉普通底褲係因為咁啱睇到有人分享「3日如廟訓練」, 提及著嘅係普通底褲, 要令佢感覺到濕, 所以我就順勢試吓.雖然只有5, 6條底褲, 但我會同 Training Pants 輪住用.
呢幾日唔可以完全唔出街, 同埋 Naptime 都係要著片片, 聽日又要出去, 我預咗可能需要比3日更多既時間去訓練.話哂, 今次同哥哥細個果陣唔同, 而家我完全唔急, 因為知道勉強冇幸福😂 (其實係怕對佢有心理上嘅影響).
黎緊我會繼續記錄!!


c: text/html

text:
近年隨住物聯網興起,大家都關心多咗運營技術(Operational Technology,簡稱OT)嘅保安風險,事關以前一間公司入面,運營同IT可以分得好開,但自從有咗物聯網技術,就連運營部分都要連上網,從而分析當中嘅運營數據嚟節省成本,或者用數據嚟開發創新應用,最近Ponemon Institute同西門子就做咗份調研,大部分受訪者都話擔心OT嘅保安多過IT嘅保安,因為目前市場上都未有完備嘅方案,可以完全擋住OT方面嘅攻擊. 上星期就有個好消息,就係好叻做漏洞風險管理嘅Tenable,宣布成功收購咗Indegy,可能香港讀者唔係好熟Indegy呢間公司,其實佢係一間工業網絡安全系統供應商,曾經被以色列《福布斯》評為10大最有前途嘅網絡安全初創,佢有一套自行研發嘅系統,幾乎覆蓋所有OT嘅重要基礎設施,而且可以實時監測所有工業控制配置嘅變化,無論係有外來攻擊,甚至係有員工有意無意搞亂個操作,系統都會感應到,即時發出警報,確保運營安全. 本身做開漏洞風險管理嘅Tenable,就應該多啲人聽過喇,好多人都知佢最初成立時,係幫美國政府機構提供軍事級網絡保安設備,後來先將軍事級保安技術推向商業機構層面,去年7月喺美國上市,兩個星期就升咗三成幾,市值超過27億美金,係美國少數達「」級別嘅網絡保安公司,佢最勁嘅產品係Nessus,透過連續性監察,自動執行補救措施,縮減系統暴露於風險嘅時間.而家佢加埋Indegy嘅技術,就可以照顧晒OT同埋IT兩邊嘅攻擊.
Browsing: 網絡保安公司獨角獸
© 2022 - wepro180 All Rights Reserved.

robotstxt: allowed

filter: keep


text:
對 90後嘅我 依莉詩 嚟講,美少女戰士絕對係人生第一套迷上嘅卡通片!尖沙咀 The ONE 就喺今個暑假變成超夢幻嘅 Sailor Moon 月光傳說場景, 7大影相位,互動遊戲同限定店,再加埋點心化表嘅主題點心,一定引嚟好多粉絲朝聖!就等我帶大家睇睇有幾華麗啦!
影相位1:美少女戰士經典主角現身夢想星河
「替月行道,儆惡懲奸!」呢句個個都識背,只要一走入 The ONE UG2中庭就會聽到同樣熟悉嘅美少女戰士主題音樂,正個佈置都好夢幻呢!5位最經典嘅主角以1:1 雕塑現身,做得相當逼真,好像即刻擺個變身Pose 一齊合照!
▲ 每個主角都有真人咁高,個個都係「美少女」嚟㗎^^!
影相位2:豆丁兔與獨角馬
近排咁興獨角馬,無論甜品店定cafe打卡位都無馬不歡.唔知大家仲記唔記得「Sailor Chibi Moon 小兔」喺夢中相遇嘅「獨角馬」呢?白色身驅加上粉色毛髮,又夢幻又有型!
影相位3:同禮服幪面俠浪漫 Selfie
禮服幪面俠更加係大家兒時嘅夢中情人!今次佢亦企定定喺玫瑰庭園,等大家一齊浪漫 Selfie!咁近距離見到偶像,我都面紅紅呢!
影相位4:巨型聖杯力量Level up
除咗守護巨型「新月棒」,旁邊仲有巨型聖杯散發住無窮力量呢!亮面嘅設計亦好華麗精緻,放大咗都無失真㗎!
影相位5:萌爆的倩尼迪公主X安狄美奧王子
中庭影咗好多靚影,都唔好唔記得落地下露天廣場呀!Q 版立體「倩尼迪公主」同「安狄美奧王 子」喺到等緊大家㗎!大頭嘅公主真係超級可愛呢!
▲ 中間仲有大大個佢哋嘅訂情信物「星空音樂盒」,可愛又華麗!
互動遊戲1:華麗星光傳贏95折限定店優惠券
影相之外,今次仲有互動遊戲同限定店.只要喺華麗星光傳說互動遊戲挑戰成功,就贏取「The ONE x Sailor Moon 期間限定 店」95 折購物券一張!快啲進行外太陽系歷險旅程,召喚「天王遙」同「海王美智留」嘅華麗神器啦!
互動遊戲2:月影時光打開時間之門
時間之門看守人「Sailor Pluto」同外太陽系 戰士「Sailor Saturn」喺度守護時間之門.遊戲挑戰成功就可以打開時空之門,次次出現嘅動畫都唔同㗎!
▲只要為不同嘅 Sailor Moon 角色同 配飾進行配對成功,時間之門就會打開㗎啦!
The ONE x Sailor Moon 月光傳說
日期:2018年 7 月22 日 至 9 月2 日(上午10 時至晚上10 時)
地點:香港尖沙咀彌敦道100 號 (港鐵尖沙咀站B1 出口)
更多一日遊路線!
長洲 1.5 日單車美食懶人包!食盡 7大小食 + 張保仔洞探險
FB: 依莉“詩”生活
IG: ErieDiary
網址:ErieDiary.hk
YouTube:Diary Erie


text:
成日話減肥要減醣唔食飯,但淨係食菜同肉又唔夠飽?究竟可以點樣食先可以走到碳水,食得低卡之餘又有飽腹感呢?其實呢只要有呢兩樣就可以幫到你喇!減肥係女仔嘅長期戰爭,餐餐食沙律雞胸咁冇癮不如睇吓小編為大家搜
秋冬嚟臨,咁凍嘅天氣大家更係想留喺暖笠笠嘅被竇,想做運動減肥都要好大勇氣,唔想靠大褸遮住自己嘅肥肉同大象腿?小編而家要同大家分享日本女仔嘅4式30秒輕鬆瘦身操,一個星期腰圍就由90厘米減至83厘米,足
減肥係每個女仔終身事業,最近有好多唔同嘅減肥方法同運動,吸引唔少人去嘗試,希望以簡單又快捷嘅方法去達到自己想要嘅完美身材,有人會試間歇性斷食法,戒糖減肥,禁食等方法,但都冇辦法成功.想成功瘦身除咗運動
女仔天生貪靚,每個人都希望可以擁有完美體型,唔少女士會想盡辦法減肥,從而獲得一個完美嘅身型.坊間有好多唔同嘅減肥方法,相信大家都眼花繚亂,唔知道應該嘗試邊一款減肥方法,早排好多人都會用「168斷食法」
自從減肥變左人生嘅終身事業,相信大家都會不停研究各種keep fit方法.除左近年比較流行嘅168斷食法之外,配合生酮飲食同運動同時進行,成效更會事半功倍!不過經常要返工同OT嘅朋友,往往未必有時間同
肥胖係女士們最大嘅天敵,坊間亦都盛行唔少減肥法,但都需要一段時間先會有成效.最近日本出現咗一款新嘅減肥方法—「七號餐減肥法」,連日本妹都話減肥效果超好,唔單止可以快速瘦身,仲可以減少食量,想輕鬆減肥嘅
減肥一直都係各位貪靚女仔嘅終身事業,無論係幾天生麗質,後天唔努力做運動再加上唔忍口,都一定會開始囤積脂肪慢慢變肥!疫情底下少左運動,唔想夏天無得著靚衫,今次小編就係網上見到凍齡美魔女黎姿嘅減肥餐單教學
夏天已經悄悄到來,隨著氣溫升高,最近已經能在街上看見不少女生換上了小背心,熱褲,短裙等清涼打扮~如果你跟小編一樣是個平常不愛運動的女生,但又想在夏天減肥瘦身,高強度的跑步,健身,HIIT等運動可能都難
夏天就到啦!香港又濕又熱既天氣真係好想飲返杯冰涼既飲品降溫呀,唔少人都鐘意既珍珠奶茶其實好肥嫁.不過大家都係珍珠奶茶,但唔同店的珍珠奶茶卡路里差異可高達 2 倍!想知道天仁茗茶,COMEBUY TEA
夏天就黎到啦,大家既短衫短褲仔準備就緒,你的肚腩仔又準備好未呢?想消除肚腩,練出健美線條令人眼前一亮就要留意啦,今次為大家帶來 4 個動作就可以練出馬甲線,仲要訓係到就做到,懶起上黎瑜伽墊都唔洗鋪!由


text:
呢排,「TVB小花」歐陽巧瑩(Tammy)同TVB藝人丁子朗以及應屆港姐三甲黃嘉雯,王菲,古佩玲一齊出席咗喺將軍澳舉行嘅明珠臺臺慶節目宣傳活動,見到睇佢身形圓潤咗唔少而且腹部微隆,孕味十足.
歐陽巧瑩表示:「大家而家仲唔需要恭喜我,我係結婚之後肥咗20磅,純粹係肥膏,日前仲腸胃炎入醫院,半夜肚痛叫老公(林師杰)陪去醫院,好彩無事.」
歐陽巧瑩指現時處于等完約嘅狀態,結婚之後到而家只公開露面兩次,幕前工作幾乎係零,就算《金宵大廈》都係結婚前拍,佢指之後暫時會退出幕前,會專心生仔,因為幕前工作會令人好大壓力.
歐陽巧瑩與老公度蜜月嘅時候,傾到生小朋友嘅計劃,喺自己嘅角度而言,幕前工作下係好難去準備做媽咪,以及生小朋友嘅.
(問到冇緣拍《金宵大廈》續集會唔會覺得可惜?)歐陽巧瑩話唔會,都冇所謂,好開心大家鐘意呢部劇,但講實話,係自己決定專心于家庭,唔再做幕前,所以開唔開續集自己都肯定唔會拍.
喺2013年,21歲嘅歐陽巧瑩參加咗香港小姐選舉,由于2013年係港姐選舉近幾年嚟質量最高嘅一屆,同屆港姐包括陳凱琳,蔡思貝,劉佩玥等.
喺經過激烈嘅比拼之後,歐陽巧瑩最後雖然5強不入,但係憑借自己嘅好人緣奪得咗友誼小姐嘅獎項.比賽結束之後就簽約TVB,正式進入娛樂圈.
喺入行初期,歐陽巧瑩喺人才濟濟嘅TVB好難獲得力捧,佢更加喺簽約TVB幾個月後畀曝出咗不-雅-照事件,隨後事業一直冇突破.
歐陽巧瑩雖然參演咗幾部劇集,但都係一啲配角角色,《特技人》,《溏心風暴3》等劇集都有佢身影,直到最近佢喺《金霄大廈》亮眼嘅表現先人氣急升.
唔理點樣,missHk祝福歐陽巧瑩可以早生貴子,期待佢早日復出為觀眾帶嚟多啲精彩嘅表演.
Like MisshkNews Facebook!不出门也能知天下事~


text:
完結
終於嚟到最後嘅最後,喺呢幾個月入面多謝大家嘅支持鼓勵,令我可以唔怕死咁向大家公開香港政府背後嘅秘密,雖然過程入面有好多驚險事發生,但有驚無險咁去到呢1篇我已經死而無憾.
我穿過門真正恢復意識嘅時間係7月16號,我記得1張開眼除左見到雪白嘅天花板之外,就係3個著住Men In Black咁嘅裝束嘅人圍住我.我feel到我全身插住唔同嘅喉管同儀器,間房雖然佈置得似病房,但唔知點解我完全唔準嘅第6感話我知嗰度1定係研究室.
3個MIB見我醒咗想問我話,問咩我無咩印象,只記得我無答過佢哋,我用咗大約30秒了解自己處境之後,開始掙扎想逃走,但係我4肢連腰同頸都被人綁實,完全動彈不得.佢哋見我咁大反應,就對住身後塊大鏡做咗個手勢,於是兩個身著白袍貌似醫生嘅人衝入嚟喺我手臂上吉咗1針,我好快就4肢無力,昏昏欲睡.
喺半夢半醒間,我個腦閃過零碎畫面,我喺個無咩裝修,成個洞穴咁嘅地方,而呢個洞穴有好多電腦,裝置,仲有1個好大嘅球型裝置,外面有個圈圍住佢轉,而我瞓喺地上,有好多人跑過嚟圍住我,個個戴哂口罩唔知咩樣,只知有男有女,有華人有西人.
到我再次清醒嘅時候,我仍然身處白色研究室,MIB仍然守候,但我今次無再發難,反而問返佢哋我喺邊,點解綁住我,同我1齊返嚟嗰個老人家喺邊呢啲問題,但佢哋完全無答過我,只自顧自問我係邊個,發生過咩事.
「睇嚟我唔答佢哋,我係永遠唔會得到我嘅答案.」我心入面出現咗呢個諗法,但我要確保自身安全先,於是我開口答佢哋問題前,問咗佢哋1句:「我憑咩相信你哋?」
佢哋好似1早預咗我會咁問咁,喺心口內袋拎咗個pass show畀我睇.
「特殊事件應對部?」讀GPA嘅我自問對政府架構倒背如流,但呢個部門我真係第1次聽.
「無錯,我哋係直屬特首,完全獨立於行政,立法,司法3權嘅存在,只有特首知我哋存在.所以你大可以放心將你嘅事講畀我哋知,我哋會保護你嘅安全.」唔知點解我聽到「保護你嘅安全」呢6個字時會覺得有弦外之音.
不過既然佢哋咁講,我就如實咁答:「我叫麥啓超,香港人,喺2007年5月19日夜晚8點左右,同啲friends去完海洋公園揸車返屋企嗰陣時,喺香港仔隧道遇到交通意外,之後……」
我將我喺另1個世界生活接近兩個月嘅事一五一十咁同佢哋講,佢哋1面聽1面錄音,直到我講完之後問咗我1個問題:「你喺呢個穿越實驗入面有咩發現同身體有咩變化?」
「我發現兩個世界嘅事物有1定程度嘅連繫,可能過程唔同,但結果都係1樣,特別係人物關係.至於變化……好似無咩,身體無咩不適同變化.」我答完之後先覺得條問題有古怪,「實驗」?唔係用「意外」或者「事件」更啱咩?「發現」同「變化」令我感覺自己似實驗對象多過意外受害者,唔通成件事都係設計好?
當我開口想問清楚嘅時候,佢哋搶先我1步再講:「你話同你1齊返嚟嗰個曾灶財我哋喺香港仔隧道實驗室無見過.不過我哋收到消息,佢喺琴日已經死咗,等我哋驗完佢條屍調查完先會對外公布,所以大約喺10日之後報紙先會登.呢段時間你喺度好好休息,我哋都要監察住你身體1段時間做數據收集.」
講完佢哋就走咗出房,得返我1個喺度消化成件事──九龍皇帝曾灶財因為要畀機會我返原來世界而犧牲咗自己……
成件事係意外定係實驗我不得而知,亦無可能會得到官方答案,但就佢哋可以控制到傳媒報導車禍事件同九龍皇帝過身嘅事嚟睇,應該偏向係實驗多;加上我小時候同18歲穿越呢兩件事可以有能力令我家人同老死封口,我諗佢哋勢力真係好大.
當我離開研究室時,嗰3個特殊事件應對部嘅西裝友對我進行過催眠令我無咗呢段經歷嘅記憶,仲1直暗中監視我,可能怕我會亂講引起恐慌掛.
我今次之所以記得返成件事同可以講到出嚟,都係因為我2015年時學催眠,試過1次做示範畀阿sir催眠返以前,咁啱解除咗嗰3個人嘅催眠先揾得返呢段記憶出嚟,而且佢哋見隔咗咁耐對我嘅戒備有所鬆懈,再加上網絡小說嘅盛行,集合天時,地利,人和先有咁千載難逢嘅機會.
當我有返呢段記憶嘅時候就開始上網睇相關報導,都市傳說之類,發覺有啲都唔係咁正確,最少實驗1定唔係凌晨先開始,但香港仔隧道實驗室仲有無運作我就不得而知,但可以肯定嘅係政府已經將實驗範圍擴大同增加實驗地點,西貢,將軍澳,康城,太子,荔景等等都市傳說絕對唔係傳說咁簡單.
如果有1日你都穿越咗,我恭喜你,你會有1次難忘嘅冒險之旅,不過到時記得話我知嗰面世界歷史發展成點.


text:
隱形箍牙案例唔少成年人都會有牙齒唔夠整齊嘅困擾,想去做牙齒矯正,但系傳統箍牙嘅鋼絲又太過影響美觀,所以就開始考慮隱形箍牙.咁隱形箍牙嘅效果如何呢?一起嚟睇下隱形箍牙案例.
以下系陳小姐嘅自述:
矯正牙齒系我嘅心病,自我介意嘅指數越高,矯正嘅心越強烈.
我非常感謝隱形矯正牙套呢個高科技產品,如果冇佢,我諗已經30歲嘅自己可以一直拖延到80歲,畢竟我真系好介意戴鋼牙呢件事.
更何況我本身就系掹牙恐懼者,喺我過敏腫成豬頭嘅嗰段時間,深深覺得面貌嘅重要性.
講講我戴隱形牙套嘅呢段時間,今日剛好系第四幅牙套,第38天,除去我剛戴嘅前幾天感覺牙齒酸軟,牙齒用唔上嚟,其他嘅日子,除咗開心仲系開心,因為冇人發現我喺度矯正牙齒,除咗我自己講出嚟.
戴第一幅隱形牙套嘅牙齒:
戴第四幅隱形牙套嘅牙齒:
乜系隱形箍牙?
通俗嚟講就系用透明牙套嚟一啲啲矯正牙齒,通過用透明牙套對牙齒實現全面嘅包裹,通過塑膠膜片嘅回彈力對牙齒進行移動.
由於塑膠膜片嘅彈性系有限嘅,醫生會通過電腦技術模擬牙齒嘅移動,將大範圍嘅牙齒移動分成若干步(通常牙齒每一步嘅移動量喺0.25mm 以內),再通過三維列印技術製作出每一步對應嘅隱形矯正器,求美者通過唔停嘅更換矯正器,達到牙齒移動嘅最終目的.
以上就系「隱形箍牙案例」嘅具體介紹,希望對大家有所幫助.
相關推薦:
《鋼絲箍牙和隱形箍牙邊個好》
《正畸前嘅注意事項》 牙科小Tips:


text:
去到世界各地,我都鐘意抽啲時間去下博物館睇展覽.參觀博物館可以幫到我去認識一個地方嘅歷史文化背景,尤其係參觀關於文化或者藝術嘅博物館.去到新加坡想認識當地華人文化,我就介紹大家去牛車水原貌館啦~
牛車水原貌館喺牛車水嘅寶塔街(Pagoda Street),亦即係由牛車水地鐵站出嚟最旺嘅嗰條街~呢一帶都係由一排排嘅店屋所組成,而原貌館就由三間相連傳統店屋改裝而成,經翻新後喺2016年開放比公眾參觀.
大家知唔知道「牛車水」呢個名嘅由來呢?喺原貌館有介紹㗎~據歷史記載,喺19世紀嘅時候,新加坡仲未有自來水供應,居住喺現時牛車水一帶嘅居民要用牛車由附近嘅水井運水自用,就係因為咁樣就得名「牛車水」啦!
由地下嘅裁縫店開始,到裁縫店後欄嘅工場,你會逐步逐步走入呢一幢大廈每一戶人嘅生活裡面.入場費所包括嘅多媒體導覽會一路為你介紹每一間房或者擺設,所以全程帶住嚟聽先至能夠詳盡啲咁了解當中嘅故事同細節,唔能夠單靠旁邊相對上簡略嘅文字介紹去理解.小細節亦都值得大家留意,例如捕鼠器同小昆蟲等亦都一一還原喺場景當中!
親身走過昔日嘅商店同住宅之後,後半部分會比較似典型嘅展覽,由不同嘅展板以及精品簡介新加坡嘅華人歷史文化,當中除咗風光嘅一面,亦都會介紹陰暗嘅一面,並無刻意去隱藏唔光彩嘅部份.大家睇完某部份嘅歷史,話唔定會覺得同香港歷史有啲似曾相識㗎~
若果大家聽足介紹,逐個部分欣賞嘅話,需要預返大約一個鐘至兩個鐘左右,所以嚟呢度真係無得急.建議大家有充足時間先嚟呢度放慢腳步慢慢睇~可以考慮朝早喺附近食完肉骨茶早餐再嚟 (睇返之前嘅介紹) ~大家如果你有任何關於旅遊嘅問題,亦都歡迎您留言或者Inbox問㗎~
牛車水原貌館官網:chinatownheritagecentre.com.sg
營業時間:09:00 至 20:00 (每月首個星期一休館)
入場費 (連多媒體導覽):
成人:新加坡幣15元
小童 (7至12歲) :新加坡幣11元
地址:48 Pagoda Street, Singapore
交通:乘搭新加坡地鐵 MRT 東北線或濱海市區線前往牛車水站 (Chinatown, NE4/DT19),經A出口前往Pagoda Street,到地面後前行即達.


text:
等左好耐嘅面試日終於來臨,今次仲一日IN 兩間.其實原本應該係三間先真,不過有一間唔可以改時間,所以最後唯有作出取捨.
第一間IN嘅就正係我地兩公婆都好鐘意,上次去排長龍交表嗰間. 雖然已經同自己講要平常心面對,因為估收嘅機會都應該唔太大(始終小小豬都算係細仔,加上依間都係一間名校,當然好多人想入,兢爭都好大呀!),就係因為我地都好心儀,加上又係第一次,所以尋日開始我就已經好緊張啦!
唔知係唔係小小豬知道要去面試,所以佢一起身個精神都好好,去到幼稚園仲好醒目咁拖住我地行嚟行去,完全唔洗抱.等左一陣就可以入課室面試,由於只可以由一位家長陪同,所以就由我同小小豬去IN啦!
其實係以一個小組形式,一組八人面試,當中有幾個都比小小豬大幾個月(唉..一見咁情況都知不妙),不過我地都好比心機做埋啲測驗.
經過六個集體活動,老師問左幾個問題左右,咁就完成左個面試,過程都唔洗八分鐘.係成個面試過程,小小豬都可以做到啲指示,同老師都算有互動,應該都叫做OK,雖然一定唔係最好嗰個,不過應該唔係最差嗰個咁啦!
第一間就比我預期中快,所以我地先返小豬媽屋企休息一陣,再去第二間.依間就係朋友介紹,又近小豬媽屋企.面試就係觀察小朋友玩嘅情況.今次就有兩個老師陪住小小豬玩,整體上小小豬表現都幾好,都做到老師指示,又有同老師互動,所以依個面試應該唔差.
原來依家嘅面試係有禮物收,依兩份就係今日面試完畢收到啲小禮物啦~
兩個星期之後就分別會收到信,知道小小豬會唔會被取錄,仲要心掛掛多兩個星期,依家唯有等待幸運之神會來臨,可以等小小豬入到心儀嘅學校啦!


text:
Sitemap教學 | 簡易方法建立並提交Sitemap | 同SEO有咩關系?
咩係Sitemap(網站地圖)? SItemap中文係網站地圖,顧名思義Sitemap就係一份文件記錄一個網站入面有咩網頁頁面.通常係兩種情況下會聽見sitemap呢個term,分別係整網站之初同埋做SEO嘅時候.而一個Sitemap嘅形式可以係圖表,普通文字形式,或者XML檔案等等,主要根據用途決定用邊種形式去表達. Sitemap用途 Sitemap 用途十分簡單,就係比人或者搜尋器去了解一個網站入面有咩頁面,喺以下呢兩個情況就會特別需要Sitemap. 1. 網站規劃 喺網站設計前一定會計劃一下有咩頁面同內容要放落個網站入面,有一個Sitemap就會可以清晰地分析返呢個網站符唔符合目標用家嘅需求,例如一個公司網站會需要「關於我們」,「服務」/「產品」頁面等等. 2. SEO Sitemap可以方便搜尋器去crawl你嘅網站同建立索引,等搜尋器知道你嘅網站有邊啲頁面存在,從而做到SEO嘅效果. Sitemap形式 其實Sitemap可以係圖表,文字,但喺要做到SEO效果就要係文字形式,特別常見會係XML/HTML形式.例如Google就支援呢幾種Sitemap格式: XML RSS,mRSS 和 Atom 1.0 文字 至於規劃網站時嘅Sitemap常見會係以Diagram圖表形式去做,方便大家去了解有咩頁面同網頁之間嘅關系. Sitemap點整? 網站規劃 – 製圖工具 Figma


text:
首先我地要搞清楚,一啲用字先!「日本酒」本來就係指清酒,只係後來日本又生產出其他酒類,例如燒酎,所以日本酒就成為左統稱.而平時日本人講SAKE或者OSAKE,漢字就係「酒」通常泛指清酒.
以下係清酒同燒酎嘅主要分別:
日本出產嘅清酒多到數唔曬,一定要分清楚清酒嘅級別:
所謂純米就係無加入釀造酒精而製嘅清酒.而釀造酒精係用來調節香氣同味道嘅.至於精米步合,簡單講就係用來釀酒嘅米要磨到幾精細:
咁係唔係越貴,或者純米大吟釀就係最好呢?嗱,又係果句,飲酒真係個人口味,仲要睇下就咁飲定係配食物.再加上好多地方唔同米唔同水等等… 所以與其由一枝名貴到你都唔捨得飲嘅酒開始,就不如買幾支平平地嘅試下味先.
仲有一點好重要,清酒唔同紅酒,威士忌,唔係睇年份,唔係越擺越純咁.清酒一般由釀造日期計起一年內就要飲用,放太耐味道就會開始變,開封後更加係要盡快飲曬.
至於點飲呢,就可以分為凍飲,室溫飲同熱飲.基本上吟釀酒可以凍飲,唔建議加熱.純米酒同本釀造酒就可以加熱.但當然都唔係話靚酒就要凍飲咁,嗯… 總之都係口味問題,知道點讓控制溫度先係最重要.
凍飲當然就係雪凍或者成支座係冰入面保溫,千其唔好加冰,會減淡左酒嘅味道.溫度最低去到5度就好喇,等啲酒慢慢回溫,就會品嚐到分別.
加熱要隔水,唔可以明火,咁會揮發曬啲酒精同香氣.如果你好趕住飲都可以用微波爐,但當然你好難控制,所以小編係唔太建議.溫度最多加至60度就夠,再高就會破壞左支酒.而由於加熱會令酒嘅香味消散得快啲,所以最好換入窄口嘅容器先好加熱.
對日本酒有左啲基本了解,快啲試下人生嘅第一支清酒啦!


text:
36
5
1
3-min walk from Exit B1, Tsuen Wan MTR Station continue reading
Telephone
34864428
Additional Information
Vegetarian restaurant
Opening Hours
Today
12:00 - 21:00
Mon
12:00 - 21:00
Tue
Closed
Wed - Sun
12:00 - 21:00
Payment Methods
Other Info
Spot payment
Vegetarian
Above information is for reference only. Please check details with the restaurant.
Recommended Dishes
入左素食青年搵食,好多人都推素悅軒,等我又試下揀食車仔麵.鋪頭唔算難搵,環境未必係最好但相信出品係好既.七點幾去到,老細話做埋我地就收工,因為食材已經賣曬喇.我地真係lucky!其實都好多選擇素鴨紫菜大腸米線,肉骨茶湯底肉骨茶淡左小小,素鴨吸曬湯汁正,大腸一般叉燒蘿蔔炸薯片粗麵,麻辣湯底叉燒惹味,蘿蔔甜炸薯片真係幾好食,即叫即炸.鋪頭好善心,定期都會有派飯盒俾需要人士值得支持. continue reading
christyc8 Level3 2022-03-06
165 views
另一間想寫下嘅車仔麵係素悅軒,佢喺荃灣去圓玄學院既小巴站附近,其中一條橫街窄巷,要細心搵先見到~車仔麵配喇沙湯底,超正:炸薯片,即叫即炸,好好味:有機會出開荃灣再食~ continue reading
cheungkyq1997 Level2 2022-01-31
169 views
自從葵涌邨疫情爆發後,路過葵青區係死城🥲住喺隔條德士古道就到嘅荃灣區亦出現爆發無一倖免🥺荃灣/荃灣西站附近每間商場商店及餐廳都拍晒烏蠅😪作為街坊可做嘅,就係多幫襯呢區嘅素黃店,希望佢地捱過結業潮,保住自己可揀嘅選擇💛素悅軒,素食車仔麵界算是舉足輕重嘅代表,亦是版主熱愛二人世界嘅地點🥴後巷坐街邊撐枱腳,冇野嘛?呢度食嘅係人情味同良心,除左佢夠黃,免費例湯夠足料,呢度仲會免費派飯盒俾有需要嘅基層,值得支持💛配料一半純素一半蛋奶素,素友可以根據自己需要自由配搭.無論係咩素食流派都唔怕冇材料可揀.麵底例如幼麵粗麵都含有蛋,喇沙湯底就有奶⋯order之前記得小心啲揀😀麻辣湯三餸車仔麵 坊間麻辣米線9成9都係肉湯底💩香港素食米線除左三哥都冇乜,喺素食青年好多人最多人推薦呢間就當然試下😆麻辣湯夠味偏鹹,就算叫小辣都好夠辣,以麻辣湯佢算唔多油,健康人士都唔驚,唯獨唔夠香料香味,只有辣味略嫌單調.叉燒夠香賣相亦唔錯,冇螢光色👍🏻麵筋質感幾腍滑有輕微肉感,只係唔夠燶邊🤣冬菇唔會太韌,但偏細粒又有啲菇腳冇剪就減分🥴用素蠔油炆煮,味道同普通蠔油冇太大分別,味道唔差如果用返大隻啲嘅花菇就更好.至於私心想試多啲原型食物就叫左隻鹵水蛋,偏淺色但質感好老,鹵水味不過不失,唔需要特登試,鹵味舖10粒3隻鹵蛋抵食啲😂肉骨茶三餸車仔麵[全素湯底]🌱蘿蔔[全素]⭐🥚牛蒡扒[蛋奶素]🥚沙嗲牛肉[蛋奶素]純素肉骨茶車仔麵坊間罕見🤤對比其他湯底,呢個係最高性價比!聽店員講係特登喺馬來西亞訂貨返嚟自製湯底,除咗明顯食到八角,茴香等香料,亦偏重五香粉,偏重口味食完要飲水💦呢碗試左牛蒡扒同沙嗲牛肉.兩種配料都好明顯素肉質感,牛蒡扒有少少牛蒡絲,其餘都係大豆纖維同模仿肉味嘅調味劑,對於唔鍾意素肉嘅人就唔推薦,不過佢冇新餐肉咁鹹到腎虧,加上煎過幾香口,試一次還好🤷🏻♀但沙嗲牛肉就真心唔似😂賣相偏乾冇咩沙嗲醬,雖然有味,不過素牛肉偏韌有渣,咬落偏粗糙好明顯豆乾,覺得中伏🥴蘿蔔大大件清甜冇渣,份量好多,車仔麵常客無誤.欣賞你無論叫咩配料,佢會自動搭幾條菜俾你,所以精明自製四餸麵就係叫餸唔好叫時菜🤣整體素湯底性價比高,配料就睇你叫咩取決,個人建議可以試叉燒,蘿蔔,以及出名嘅炸薯片👍🏻素魚蛋素鴨素牛肉素扒等可以解決下口感嘅空虛,不過味道唔算特別.或者你地下次可以試多啲新配料,話我知有冇更好食嘅配搭🙃 continue reading
FanYanKi Level2 2022-01-06
141 views
非常高質素嘅素車仔麵,麻辣湯底好正,炸薯片超好食,樣樣餸都好好食又抵食,仲有湯可以任飲,健康又好味,仲會定時定候派飯俾公公婆婆,真係好好心,好值得支持嘅小店!! continue reading
Queenie WSK Level1 2021-12-04
153 views
今日係初一又見Openrice好多好評,同2個朋友黎試吓素食.鋪頭細細,裡面有2張4人檯,外面巷仔有4張檯.我同朋友坐裡面,突然有陌生人坐落黎,我話疫情關係唔想同人搭檯,但侍應話「呢張係4人檯坐4個人」.但啱啱走果堆人有大有細最少6個.搭檯搭到隔板都無塊,隔離張檯坐左3堆人,要同陌生人面對面咁食嘢,好難會有下次.不過我由2:30等位到食完離開,佢都好多人幫襯,好受歡迎.食物係正常素食,但可以做到車仔麵係少有. continue reading


text:
7個月時趴喺度開始腳撐撐咁,但就未識爬,持續咗好多日.後來開始會「扇」住咁向前撐,加上雙手向前爬,慢慢就真係識爬啦!一日一日咁進步,三幾日就真係爬!好快.
8月尾識得瞓低再起身,又突然識發出「爸爸爸」嘅聲音(雖然有時講到「把把」聲),係佢第一個識講嘅字!唔知佢又知唔知道點解呢?
之後我教佢講「媽」,佢好快就學識啦~不過未掌握到係點發音,所以都只係間中聽到,有時都唔係好正,但見到佢個嘴係度努力緊,哈哈!
至於爬行就愈來愈熟練啦!訓低左,會轉身,然後雙手撐起,再用埋雙腳,加PAT PAT向後坐,咁就成功坐到起身啦!
最攪笑嘅一樣嘢係,唔記得係由6個月定7個月開始,佢開始識學我咁,將個口痴埋人哋隻手度bu人!初時都唔太肯定,之後就好肯定啦!好可愛呀…
仲有就係識得自己拎住張被同人玩peekaboo,即係佢瞓低時拉住張被,跟住用力將張被拉高遮住自己塊面,然後再大大力咁拉返張被落嚟.原來咁細個BB已經學識咗兼且會主動撩人玩,好過癮!(同哥哥相隔6年,我幾乎咩都唔記得哂)
不過食野方面就差D…..
一開始時係餵糊仔,到六個月大時開始試行BLW,不過都有俾下糊仔同粥仔.差不多八個月大前,由於我同哥哥去左旅行,只得工人照顧佢,所以叫佢餵返粥仔/糊仔,夜晚爸爸係屋企先俾FINGER FOOD佢食.到我地返黎之後,就全面BLW,冇再俾粥或糊仔.
可能之前習慣左俾人餵食多,佢唔係次次都肯自己拎野食.通常係一開始時好有興致咁拎黎食,但食食下,可能攰/D野唔好食/難吞等等我都唔知係咩原因,總之好多時食左十至二十分鐘就會喊,甚至更短時間!仲要係喊到你要抱佢先收聲,好似有D抗拒食野咁.
試下佢係咪真係唔想食,餵佢,佢又食喎!!心諗:死啦~佢一定係要人餵啦!
呢個情況一直都係咁上下,減少左餵佢,但因為太浪費食物(有時只食到4份1咋),而餵佢又肯食,所以都會忍唔住去餵佢,佢肯食我個心又好過D!我又心諗:呢D唔係糊仔粥仔,佢亦都慣左食呢種食物,即係佢已經識得食野要咬/啜,咁就算我餵佢,佢都唔係話一啖就同我吞左去丫!同埋我覺得小朋友係遲早唔俾大人餵,要自主嘛!所以佢學識左咀嚼同點食野既技巧,我都OK!不過就要慢慢咁減少餵佢,同埋要諗諗方法點攪,都幾頭痕.
關於迪士尼美語世界:冇哥哥咁鍾意睇,可能我又比較少播DVD,不過CD係幾乎每日播,有時一日播4~5次添!計埋repeat同一隻碟.有時氹佢都會同佢唱吓啲歌仔,有啲佢會好留心聽仲會聽到就笑.


text:
對數(英文:logarithm)係一種函數,佢係指數函數嘅反函數.對數係嚟自指數,指數函數嘅基本樣係,係一個正實數.咁呢個圖就會穿過,同埋x軸就係呢個圖嘅趨近線(Asymptote).因為指數函數係單對單函數,又係全射函數,所以佢就會有逆函數或者叫相反.而指數函數嘅相反就係對數,求出黎嘅方法可以參考下面.
一條基本嘅
.
對數有好多唔同嘅作用,其中最常見嘅就有搵出次方,同埋做數學建模去解決現實世界嘅問題.
畫對數改
因為對數係指數嘅逆函數,所以可以利用 反射 得出 .
如果
.
如果 就會得出上面呢張圖嘅樣,藍色線就係 ,將佢根據 ,黑線,做一個反射就得出綠色線 .
如果
.
如果 就會得出上面呢張圖嘅樣,藍色線就係 ,將佢根據 ,黑線,做一個反射就得出綠色線 .
以下呢個表可以比較指數同對數函數嘅相似同唔同之處:
對數應用改
對數可以做好多現實中嘅應用,以下舉出幾個出名嘅應用:
分貝(Decibel)係量度噪音程度嘅工具.佢係利用對數呢個概念.
分貝係數學上定義為:
式入面嘅 就係分貝,單位係 . 就每平方米嘅聲音強度,單位係瓦特(Watts). 就係人最低可以聽到嘅噪音強度.平均嚟講,一般人最低可以聽到最低噪音係 .
黎克特制改
黎克特制(Richter Scale)係用嚟量度地震強度.
計算呢個強度嘅公式係: ;
就係強度, 就係地震震波強度, 就係地震所釋出嘅能量.
pH值改
喺化學入邊,pH值亦即係酸鹼度係用對數嚟定義嘅.
ph值公式: ;
就係氫離子嘅濃度.


text:
真係好鍾意食泡菜,已經整過好多次,但係每次整得唔多,食唔到幾多次就已經食哂!今次一於一次過整多啲,食個夠吧!!
由於料多,功夫都自然多,所以今次用咗個較為懶嘅方法,係跟韓國 Maangchi 姨個 “easy kimchi” 方法去整,至於材料份量,我就跟番我之前用開嗰個食譜.
早排睇到 blog 友鬼嫁都有整泡菜,佢話據嚴浩所講,
原來泡菜最好係日日食,特別係腸胃唔太好
嘅朋友,仲話最好食自家製泡菜㖭!
整過咁多次泡菜,都已經掌握到一定手法及技巧,所以
今次唔再用娃娃菜,正正式式買咗棵大白菜嚟整.
雖然棵大白菜真係好大,但係用鹽醃到出哂水之後,成棵菜
大縮水,大約得番半棵度,攪到配料仲多過菜,
睇嚟下次要買夠兩大棵先得喇!
除咗大白菜之外,仲用咗白蘿蔔,甘筍同紫洋蔥,
醃料內仲加個雪梨,所以今次啲泡菜
相對較甜,無咁辣.
大家可以參考番我之前既《自家醃製韓式泡菜》食譜,又或者可以睇吓
Maangchi 姨個做法都得:
呢個係傳統正宗做法,要做多少少功夫.
P.S. 如果大家睇番我之前嘅食譜的話,由於之前我整泡菜係屬試驗性質,所以無買到韓國辣椒粉嚟整,只係用普通辣椒粉,所以味道無咁好食之外,大家見到個顏色都無咁鮮紅,比較偏向瘀橙色!


text:
係Carousell入面,咩事都可以發生.最理想就梗係你擺咗件產品上Carousell,然後一個有興趣嘅買家撳咗「出價」,你順利賣出件產品,安排好俾錢同交收,對方俾個好嘅評價你,大家從此開心快樂咁生活落去.
但係事實上,好多賣家都唔知道寫一個好嘅產品介紹有幾重要.
你擺咗件產品上嚟,但係啲人好快就碌走咗,最後幫襯咗另一個賣家,點解會咁呢?
好可能因為你無寫到一個詳盡嘅產品介紹 (包括尺寸,顏色同點解要賣).人地想買但係乜都唔知,咁點買得落手呢.
咁你想好似第一個情況咁理想? 定係想同其他唔在乎產品介紹嘅賣家一樣?
所以睇完呢篇文,你就會知道點樣寫到一個吸引人嘅產品介紹啦.
寫個吸引嘅產品介紹
買嘢嘅人好多時都會心大心細.一個好嘅產品介紹可以令到佢地更加肯定買野嘅決定.產品介紹唔單止介紹件產品,更加俾充足嘅資訊啲買家,令佢地知道你件產品是最好的.
係呢篇文入面我會同大家講吓:
- 點寫個好嘅標題
- 產品介紹一定要有啲咩資訊
- 點寫一篇可以連繫你同買家嘅產品介紹
如果你嘅產品介紹令買家好輕易就做到決定嘅,你自然都可以好輕易賣出件產品啦.
-
點寫個好嘅標題
首先,我想你試吓做一樣野.
去Carousell,搵一件你想買嘅嘢,留意下佢個名同介紹,有冇發現有啲產品個名會出唔晒? 為咗一個整潔易用嘅介面,我地會限制咗產品名稱嘅字數,好似咁樣:
試想像你係Carousell買嘢要二選一,兩件產品睇相都係咁靚,但係最後都係會揀個名清晰啲個嗰.
呢個就係第一個秘訣!
如果產品名稱太誇張太多嘢,買家就未必會想去研究你究竟賣緊啲咩,然後就會碌走.
個名一定要短同精簡,我會建議淨係放最相關嘅字詞入去.當你想賣咗部電視,個名就應該包括佢嘅牌子,尺寸同種類 (例:Panasonic 40″ Smart LED TV).
你仲可以用啲簡寫去簡化產品名稱.係Carousell常用嘅簡寫有呢啲:
BNWT:全新連牌 (Brand New With Tag)
BNIB:全新未拆盒 (Brand New In Bag/Box)
NWT:新淨連牌 (New With Tag)
NWOT:新淨無盒 (New Without Tag)
WTS:想賣 (Want to Sell)
WTB:想買 (Want to Buy)
進階要訣:產品名稱唔好不停重複唔關事嘅字,咁樣可能會令買家覺得煩而唔買你嘅產品.
下一個秘訣,就係究竟買家想係產品介紹入面搵到啲咩資訊.等你唔會再成日收到多餘嘅問題.
-
產品介紹不可或缺嘅資訊
等我分享一個經歷你聽,你就會知道詳細嘅資訊係有幾重要.
有一日我係Carousell想買條裙,根據我睇相嘅時候嘅第一印象,同埋佢地精簡嘅產品名稱,我揀咗兩條.而家我要二揀一,就唯有去睇下佢地嘅產品介紹.
第一條個描述係咁嘅:
第二條個描述係咁嘅:
估下我最後揀咗邊條? 冇錯啦我揀咗第二條.
因為第一條佢淨係講咗個尺寸,我完全唔知條裙嘅牌子,顏色同質地,結果我又要花時間去問個賣家.
但係對於第二條裙我基本上無任何問題,我要知嘅都已經清清楚楚寫晒係產品介紹,我要做嘅只係出價,就可以買到心頭好.所以個秘訣就係寫得越詳盡越好.寫多啲嘢會花多咗時間,但係你幫緊啲買家慳返問問題同等答案嘅時間.
通常買家都會希望係產品介紹入面搵到呢啲嘢:
牌子
牌子一定要有,特別係名牌.諗下啲買家見到自己鍾意嘅牌子會有幾開心?
進階要訣:如果你係售賣高級名牌,記得留返張單,因為買家好多時都會想你俾單佢地睇,去證明件產品嘅真偽.
產品狀況
如果你唔話俾人知件產品新唔新淨,而張相又影得唔清楚,好多時候啲人就會嚟問你呢樣嘢.同埋定價合唔合理,好多時都係睇下件產品有幾新淨.
我地之前都有講過應該點樣定價,如果未睇過就撳去呢到睇下啦!
咁仲有咩要話俾買家知呢? 其實基本上係所有嘢,包括:
你用過幾多次件產品?幾時買?仲有無保養?有無爛或者花?
最簡單嘅方法就係用1-10嚟表達,1分最差10分最好.
質地同規格
如果件產品係着得上身嘅,買家會想知道係咩物料做.有啲人會因為敏感而好注意啲衫嘅物料.所以我們都要做個負責任嘅賣家,搞到人地周身痕就唔好啦.
如果你係賣緊電子產品嘅話,買家就會想知道產品嘅規格.
尺寸
睇相有時真係好難知道件產品有幾大,咁所以我會建議提供產品嘅長闊高.其中一張產品照片亦可以將件產品同日常物件做比較,等買家可以有個參考.
越多資訊就越能夠幫買家做決定.
進階要訣:呢個只係一個好籠統嘅指引,唔係樣樣嘢都適用,不過唔怕,我地個app會引導你寫一個好嘅產品介紹㗎.
嚟到最後一個秘訣啦喎,就係點樣連繫起你件產品同個買家.
-
點寫一篇扣人心弦嘅產品介紹
當每個係Carousell賣嘢嘅人都睇咗呢篇文,知道晒啲秘訣,咁仲可以做啲咩去令到買家揀你而唔揀其他人呢?
要嘅,係一個獨特嘅故事.
放心,我唔係話要寫篇一千字嘅文.不過如果你件產品有啲咩得意嘅故事或者經歷,不妨話俾大家知呀.
如果你件產品係有故事,買家好容易就會投放情感落去.無故事都唔緊要,你可以講下點解會賣呢樣嘢,好似…點解我會着唔落條牛仔褲…咁囉.
雖然價格係一個好重要嘅因素,影響買家買唔買你件產品,但係同時間件產品嘅故事都好有影響力.
呢個Carousell賣家想賣走佢前女友張櫈,好得意㗎我地一齊嚟睇下:
係咪令你印象深刻呢?
咁所以最後呢個秘訣就係要獨特.俾其他人知道你件產品嘅經歷同埋點解佢需要一個新嘅主人.
寫一個令人印象深刻嘅產品介紹可以吸引更多買家.
我地每個人都做過買家.所以當我地化身成賣家嘅時候,應該問下自己,當我上網買嘢嘅時候,我想知道啲咩產品細節呢? 咁你就會知道其他人想要啲咩啦.
記住,令到買家容易做決定,就可以更加容易賣走你件產品.
如果你有friend想知多啲點寫一個好嘅產品介紹,記得叫佢嚟睇下呢篇文呀,同埋無論有啲咩問題都可以留言話我知㗎!
Happy Carouselling!
翻譯: Bosco Cheung


text:
(父親節|心理學)5種口罩類型 一睇就知你老豆有幾型?
- 中佬日誌
- 16 Jun, 2021
袁國勇定黎青龍? 老豆口罩最忌「佬味濃」
口罩愈出愈多花款,愈出愈浮誇,傳統嘅藍色外科口罩固然實用啦,不過新出好多聯乘,或者大品牌自家口罩都好型,咪以為老豆就一定係「佬味濃」,而家好多年輕爸爸都會追求時尚,型格,你老豆又係屬於以下邊一類型?
第一種:傳統型
第二種:務實型
務實型講求實際,絕對唔會花錢係d唔等洗又無用嘅野上面.戴口罩就係用黎擋細菌㗎啦,唔通戴黎行Cat Walk咩?擋唔哂就幾靚幾平都無用,拎番個鴨嘴先好出門口啦~
第三種:懶係型
靚靚口罩由唔知幾時開始,已經分類左係衫褲鞋襪裏面,走在潮流尖端嘅爸爸當然唔會放過所有襯oufit嘅機會.如果個日佢戴左個唔襯佢套西裝嘅口罩番工,我估佢心情都唔會靚得去邊到~
第四種:科技型
科技型爸爸往往唔嚮往太傳統嘅物品,相信「科技使人進步」呢個大道理.有d口罩已經誇張到好似帶左個隨身迷你空氣清新機出街,百毒不侵咁.靚唔靚就見人見智啦......
第五種:聽話型
基本上呢類型嘅爸爸就係各位老婆嘅至愛,因為佢地相信老婆永遠是對的~老婆鐘意無嘴貓?咁你自然就會帶住無嘴貓口罩番公司~一d都唔慘架~仲好幸福tim~你話係唔係啊?(被逼點頭)
產品推介:老豆想睇咩,就睇咩
想知更多資訊?立即Follow我地啦!


text:
點樣睇手機數據使用量?每月幾多數據先夠?
點樣睇手機數據使用量?每月幾多數據先夠?
究竟點樣睇到手機數據嘅使用量呢,同埋每個月究竟要幾多數據先至夠用呢?咁其實去到今時今日呢已經有好多種方法可以睇到自己手機數據嘅使用量㗎.咁今日呢就簡單講三種方法.咁第一呢就係喺自己手機嘅系統入面就已經有紀錄㗎.譬如喺iphone嘅用戶呢,你撳設定,再撳流動網絡呢,你就見到每一款應用程式所用嘅數據用量㗎.第二種方法呢就係可以用網絡商提供嘅應用程式去查詢每個月嘅手機數據使用量嘅.咁如果你嘅網絡商係冇提供呢一類嘅應用程式呢,都唔緊要嘅,咁係可以下載第三方嘅應用程式,紀錄同埋監察你嘅手機數據使用量嘅.第三種比較原始嘅方法呢,就係可以打畀你嘅網絡服務供應商,查詢返你每個月手機數據嘅使用量嘅.
咁當你知道咗每個月大概你係用幾多手機數據之後呢,咁好多人都會問㗎喇,究竟我用嘅呢一個數據量屬唔屬於正常?係多定係叫少呢?又或者每個月幾多數據先至夠用呢?咁呢個時候呢就可以參考一下香港無線電通訊服務嘅主要統計數字.根據資料一線通嘅數據顯示呢,截至2022年1月,流動寬頻用戶嘅平均用量呢,大概係4.7GB據嘅.咁無論你用嘅數據量係多過4.7GB又好,小過4.7GB都好.咁呢個時候呢你都會知道究竟其他人大概係用幾多數據,同埋你究竟係需要幾多數據.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
(體路專欄)今日講嘅呢個話題我真係覺得長講長有…….
依家好多朋友(尤其係女性)一見到我都離不開問點減肥,跟住我都係一如以往咁答需要做返啲帶氧運動同做返啲exercise咁啦…我都未講完佢地就會好大反應……
而大部份嘅答案都係:
1)嘩!跑步小腿會粗架,我之前跑過一排(其實係幾日)隻小腿就咁粗喇…
2)而有一部份一聽到話做gym就會同我講:咦~我唔想練到啲肌肉一舊舊呀!!
以上兩個可以話係大部份人嘅標準答案,其實有好多人都係對「做gym」呢個字有誤解
如果你話跑步做gym會令到有一舊舊肌肉嘅話,不如我地從另一個角度睇吓,假如我同你講有肌肉可以令你睇落去個人firm啲,線條好睇啲,皮膚滑啲,減肥快見效啲,你又會唔會想要啲肌肉呢?定係你仲係要果啲鬆泡泡嘅肉呢??
好多人一聽到做gym就會諗起大大舊嘅肌肉,但係係做訓練裡都分好幾個範疇,例如有訓練肌力,肌耐力,肌肉生長等.
人人訓練目標唔同,唔係個個都想練大舊嘅呢,之前都有提及過女性嘅荷爾蒙所限,無咁容易有肌肉,除非你打咗荷爾蒙,又或者星期一至六每日舉好重嘅嘢舉足大半日啦,如果你哋嘅身體構造係舉幾吓啞鈴就有一舊舊嘅肌肉又好耐好耐都唔鬆嘅話,我真係要恭喜你,因為好多男仔做gym都係想大隻,但練來練去飲埋奶粉都練唔到大隻,你舉幾吓啞鈴就話有老鼠仔,真係羨慕死佢地,我地嘅肌肉每日不停流失,跑幾次就話小腿變粗咗嘅話就真係要去check check佢先得.
如果仲係驚有肌肉唔好睇嘅話,大家不如上網睇吓好多外國嘅”female fitness model”,佢地都有做帶氧同重訓,細心欣賞一吓佢地身體嘅線條,如果大家都仲係覺得跑步變象腿的話有可以上網search吓台灣靚女”歐陽靖”,人地10k,10k咁跑架.
減肥一定離不開做運動,只要訓練得宜一定可以令你地嘅身形比起節食來得好睇呢!!


text:
2016年3月26日星期六
2016年3月20日星期日
一料兩食
之前真係勁潮濕,乾嘅衫掛喺度都變到又濕又軟身,牆身似俾人潑完水,地下又好似倒瀉水咁,仲濕到爆燈㖭呀!"爆燈" 唔係純粹加重語氣嘅比喻,而係真係濕到燈膽都爆埋,應該係因為濕氣太重而短路,一撳燈掣就即刻 "pop" 一聲燒咗個膽喇!!
今日又整普羅旺斯燴雜菜 (ratatouille),仲特登留起咗少少雜菜嚟整咗個 open sandwich 㖭!
2016年3月18日星期五
韓國石鍋飯 Dolsot Bibimbap (돌솥 비빔밥)
2016年3月9日星期三
素蘿蔔糕
呢兩年過年 Ernest 媽咪都有送我蘿蔔糕,所以我自己都懶得整.
大年初一去老表家團拜,表姐特別整咗個素蘿蔔糕俾我同大表嫂食,真係食過番噚味,其他食肉人都爭住要食!趁依家都仲買到靚蘿蔔,等我都自己整吓先!
其實都知道唔用臘味整的話,應該要大大多加調味料,但因為我一向食得清淡,而且又怕榨菜會好鹹,所以都唔敢大刀闊斧咁落調味,結果係唔係好夠味囉!不過咁有咁好,反而食得出蘿蔔嘅清甜,係食咗幾廿年蘿蔔糕以來從未有過嘅滋味,始終不時不食係智慧,冬天白蘿蔔當造特別清甜好食!
2016年3月6日星期日
烤焗茄子 Aubergine al Forno
Facebook add 咗 Jamie Oliver 個專頁,原來佢都整好多 vegetarian recipes.呢個 Aubergine al forno 食譜一睇就已經覺得好吸引,而且材料又好簡單,不過有少部份食材我手上無,所以改用其他材料代替.
整呢個烤焗茄子唔單只簡單,又唔使開鑊,最啱好夜先放工返到屋企時整,唔怕炒鑊聲音嘈到隔離上下左右.最正係灑面啲麵包糠料,有香又脆!
訂閱: 文章 (Atom)


text:
科幻灵异113 万字 连载
相关推荐: 玩家请上车笔趣阁txt下载 玩家请上车无修改 玩家请上车txt下载百度云 玩家请上车主角能力 玩家请上车无错txt 玩家请上车顶点 玩家请上车怎么样 玩家请上车写得太乱了 玩家请上车起点 玩家请上车小说 玩家请上车讲的是啥 玩家请上车百度网盘 玩家请上车女主 玩家请上车百度网盘下载 玩家请上车好看吗 玩家请上车百度云 玩家请上车完整版无删减 玩家请上车txt精校版 玩家请上车无错小说 玩家请上车为什么修改太多 玩家请上车无盗版 玩家请上车精校版 玩家请上车女主是谁 玩家请上车txt下载精校版 玩家请上车txt精校完整版 玩家请上车txt 玩家请上车格格党 玩家请上车完整版 玩家请上车 txt 玩家请上车TXT下载奇书网 玩家请上车无弹窗 玩家请上车 玩家请上车笔下文学 玩家请上车 小说 玩家请上车笔趣阁 玩家请上车无错 玩家请上车有女主吗 玩家请上车txt百度网盘 玩家请上车无错版本 玩家请上车百度百科 玩家请上车txt下载
欢迎玩家登上维度裂缝游戏专用列车,本次列车将由E级始发站开往D级站点,请玩家保证生命安全有序上车,并遵守乘车规则. 乘车规则如下: 1.非游戏物品请勿带上列车.(内衣裤除外) 2.必须消费.(列车工作人员均为无薪上岗) 3.熄灯之后请勿开灯.(艺高人胆大者除外) 此外,列车鼓励偷袭,斗殴,猎食等多种休闲方式,请玩家随意选择. 祝您旅途愉快.


text:
大家投左票未呀?如果你係土瓜灣區,又行經下路,不妨來到呢個貴記荳品,呢度附近都有一個投票站.
貴記荳品呢排好Hit嘅原因係因為又係打告別嘅主題 ,7月31號又關門大吉.
呢間有60年歷史嘅豆品鋪頭,主力買腐乳,豆腐花和豆漿.
呢條街的確乜嘢都冇,全部都係車房或者工業區,街道另一個熱點,就係對面另一個票站土瓜灣故事館.
因此如果你想過嚟投票,順便可以朝聖.
一人一碗豆腐花,只係六元,有熱有凍你選擇 ,滑到就咁可以滑入喉嚨.
豆腐花滑到不得了,只有黃糖供應,沒有糖水,熱嘅就會用細湯碗上,凍嘅豆腐花就會用塑膠.
大大支嘅豆漿都只係$21,講真呢啲咁嘅價錢應該唔會再見得到,足足1.5L.
如果你係熱愛腐乳嘅粉絲,我建議你買一樽帶回家,聽朋友講都幾好食,而且價錢仲要一啲都唔貴.
舖頭因為都有六十幾年歷史,其實就係唔係太乾淨,我自己鼻敏感入到去個鼻都唔係咁舒服,不過,講真呢啲舖頭,一過左就會錯過了,趁佢還未關門嘅時間 ,就感受下香港嘅舊歷史吧.
另外一個要讚嘅係鋪頭嘅工作人員,全部都係一家人,個個都好有人情味,我哋臨走時仲叫我地要洗下手先走,保持個人衛生,今時今日嘅服務態度,已經唔多?
熱愛豆品嘅朋友,即管嚟朝聖下呢個腐乳之霸吧.
貴記荳品
土瓜灣鴻福街15號


text:
家居活動介紹- DIY 彩虹魚 (18months+)
家居活動介紹- DIY 彩虹魚 (Age: 18months+)
材料:
- 圓形化妝棉
- 硬卡紙
- 水
- Snow Color / Food Coloring
小朋友通常都好鐘意玩同水有關嘅家居活動,就咁溝下顏色水都可以玩好耐 所以今次整左個用顏色水玩嘅art and craft 俾佢地試吓~ 尤其細佬呢排好鐘意Nemo 家長準備功夫又唔會太難,夜晚訓前快快手準備,俾小朋友第二日玩
準備步驟:
1. 買一張大嘅硬卡紙 (如果屋企有大大張厚膠墊仲好,直接係上面整)
2. 係另一張顔色紙上面畫同剪出魚頭,尾同鰭
3. 係大硬卡紙上貼上膠紙( 封箱膠紙),防止水整濕硬卡紙
4. 然後將已剪好嘅頭,尾同鰭貼上硬卡紙
5. 最後將棉花用雙面膠紙貼上魚身
顏料通常好多溝左水未必會溶哂,所以可以選擇用Snow Color 或者係Food
coloring.我地今次都係用Snow Color 溝水整,d色都好出好靚
呢個art and craft 除左好玩之外,唧顏色水嘅時候都可以俾小朋友練習下控制手力,唔好唧過多水係棉花上面.尤其係年紀較細2-3歲嘅小朋友


text:
日本赤身燒肉專門店登陸中環 稀有部位廚師發辦 牛柳芯/友三角肉香濃郁
掛住日本有好多方法止渴,其中一個當然就係去日本過江龍店,感受最接近當地嘅味道啦.最近有間嚟自日本福岡嘅新派燒肉專門店登陸中環,主打全港獨家供應嘅日本鹿兒島新村畜產農場直送嘅「新村和牛」,並引入日本時下人氣高企嘅「赤身燒肉」熱潮.
新店來勢洶洶,係品牌首間海外旗艦店,更有由日本派駐嘅日籍廚師駐守,因應和牛部位,根據紋路自創切割手法.走在潮流尖啄嘅牛魔王,應該會知道日本而家興食赤身燒肉.赤身肉即係紅肉或瘦肉咁解,赤身燒肉就係切割時,脂肪相對較少嘅部位,同平時食開嘅「霜降」剛好相反.不過,雖然話赤身肉瘦啲,但同樣都擁有豐富嘅油花,而且肉質細緻,肉味濃郁.
嚟到梗係要試多幾款唔同部位啦,特別係坊間少見嘅稀有部位就更加唔好錯過.識揀一定揀主廚發辦嘅招牌組合「赤身和牛7 款盛合(1 切)」,一次過食晒7個部位.肩三角口感較為煙韌少少,帶有嚼勁,加埋紫菜 wasabi 一齊食更可增加肉香. 上後腰脊肉係較少活動嘅部位,肉質亦會較腍身 ,而肉味就再濃少少.
友三角係開飯仔嘅飛佛之一,呢個部位嘅油脂較多,入口近乎即溶.而因解體時形狀似龜甲而被稱為龜之甲呢個位置,就啖啖都係甘甜嘅肉香.
另可亦可點選廚師發辦套餐呀,除咗有特選/赤身和牛鹽燒及醬燒各三款外,仲有唔嗌套餐都要單點嘅必食和牛西冷壽喜燒,咖喱和牛飯同甜品.和牛西冷壽喜燒絕對可以話係全餐嘅亮點,西冷薄切,沾點醬汁後輕輕快燒兩面,點埋日本蛋黃就食得,蛋香濃郁但又唔會蓋過咗牛嘅肉香,平衡剛好,西冷大大塊,有油香又鬆軟,點埋蛋食就滑上加滑.
食呢個餐記得特別要mark實牛柳芯呀,係牛柳最中間嘅部位,即稀有又好食,肉質腍香軟滑,肉味濃郁,點埋師傅特調嘅洋蔥蘋果扒汁,酸酸甜甜可中和肉香,而即場刨喺面嘅松露反而味道冇想像中咁濃喇.
地址: 中環威靈頓街2-8號威靈頓廣場地舖
文,相,片:Kar


text:
Read full review
2021-11-25 395 views
人來人往嘅街上 呢間cafe以木色乾花作點綴招待大家 享受生活今日係平日嘅Tea time想放慢腳步 於是就點左個tea set坐下餐廳嘅裝修格局好靚俾人一種好咗好悠閒嘅感覺Tea set以一系列小食為主想飽肚少少亦有all day breakfast我就點左 牛油果煙三文魚多士 配 mocha先上mocha 心心形嘅拉花再加幾筆朱古力醬唔需要再加糖一啖飲落去先係淡淡嘅朱古力味之後就係甜甜嘅咖啡咖啡豆味道好平衡唔會偏苦同偏酸牛油果煙三文魚多士上碟好靚而且仲有食用花裝飾店長推介呢個多士個包係半島酒店錢包點師傅所推出再到店內加以改良以成食落去有麥包嘅味道包嘅質感好煙韌同外邊買到嘅好唔同我好鍾意呢隻多士煙三文魚有三大片 食落去都係新鮮嘅唔係擺咗好耐霉晒嘅感覺牛油果果醬係美國訂返嚟嘅 食落口酸酸甜甜俾人一種好Fresh嘅感覺見到酒店嘅蛋糕櫃蛋糕個樣好吸引於是又忍唔住叫一個蛋糕嚟試吓我order左嘅係雲-熱情果醬味外貌真係好吸引好似真係好似一舊雲咁用叉吉落去佢係一種似海綿嘅感覺甜甜嘅牛奶味熱情果像又係酸酸地咁配上甜甜嘅牛奶雲係好平衡成個蛋糕口味唔會太甜食咗一個咁Fresh嘅多士再加埋咁好味嘅甜品
今日係平日嘅Tea time
想放慢腳步 於是就點左個tea set坐下
餐廳嘅裝修格局好靚俾人一種好咗好悠閒嘅感覺
Tea set以一系列小食為主
想飽肚少少亦有all day breakfast
我就點左 牛油果煙三文魚多士 配 mocha
先上mocha 心心形嘅拉花再加幾筆朱古力醬
唔需要再加糖
一啖飲落去先係淡淡嘅朱古力味
之後就係甜甜嘅咖啡
咖啡豆味道好平衡唔會偏苦同偏酸
牛油果煙三文魚多士
上碟好靚而且仲有食用花裝飾店長推介呢個多士個包係半島酒店錢包點師傅所推出再到店內加以改良以成
食落去有麥包嘅味道包嘅質感好煙韌
同外邊買到嘅好唔同我好鍾意呢隻多士
煙三文魚有三大片 食落去都係新鮮嘅唔係擺咗好耐霉晒嘅感覺
牛油果果醬係美國訂返嚟嘅 食落口酸酸甜甜
俾人一種好Fresh嘅感覺
見到酒店嘅蛋糕櫃蛋糕個樣好吸引
於是又忍唔住叫一個蛋糕嚟試吓
我order左嘅係雲-熱情果醬味
外貌真係好吸引好似真係好似一舊雲咁
用叉吉落去佢係一種似海綿嘅感覺
甜甜嘅牛奶味
熱情果像又係酸酸地咁配上甜甜嘅牛奶雲係好平衡成個蛋糕口味唔會太甜
食咗一個咁Fresh嘅多士再加埋咁好味嘅甜品同埋咖啡
過咗一個悠閒嘅下午好適合俾人放鬆recover嘅地方
Post


text:
上回講到身邊個名老牌助手,年資七年.
今回想講下老牌死黨dorib, 更勁,十二年.
不過話講話講都只係講少少.
DORIB呢,其實係搭上搭friend lung friend識geh, 加拿大.
不過我地係返到黎先真正做到朋友.
呢十幾年其實加埋都唔知有無四年大家響同一個地方住,因為拒係無腳geh小鳥,成日呢度去個度去,不過好奇怪,呢一點亦無suen我地友誼.反而我地比身邊一d經常會見到geh friend 更有默契更友誼永固.
如果話二五係家人,呢隻dorib就更係喇.
家姐妹個庭,好sack大家geh.
唔會成日見到,但總之大家知道對方唔開心就會撲到出黎架啦.
年前好唔好意思攪到拒比人寫又起底,都係個句,香港雜誌真無聊.
彷如所有人都唔會有純友誼geh, 同男同女同老同幼都係有不尋常關係,好似最終目的係令到所有藝人都無晒朋友先會停手.
歪曲人地geh私隱換拒地所謂geh新聞自由,真係非常之有道理.
老實講,我自細受我師傅影響,都算係一個義氣仔女,朋友大過天,亦真係有好多知心朋友,你話我會唔會因為一d膚淺報導而點點點呢?鍾意寫咪寫lor,諒拒地都唔知咩為之真友情架喇.
言歸正傳,
wei 啊dorib快快歸來啦,我想BBQ啊!!!!!食啊食啊食!!!!! Less


text:
#寫出你遊歷 #hutchgo資助旅費1000蚊
好開心今個夏天又黎到法國玩,上次我就去左巴黎,今次見暑假撞正薰衣草開嘅季節,就決定黎到法國南法睇薰衣草,感受下大自然嘅氣息,玩完呢四日我就會落去意大利嗰邊.要去嘅朋友仔就要注意啦,普羅旺斯薰衣草具有季節性,大約每年6至8月會開,不過而家全球暖化咁嚴重,好可能開嘅季節都會有所轉變.
今次呢個行程,我哋係會以自駕遊嘅方式去玩,如果你係唔識揸車嘅話,可能就要join翻當地嘅local tour.今次嘅行程我哋會首先由法國南部尼斯作為起點,沿住個海邊咁樣玩落去,途中會經過茨城,馬賽,艾克斯,最後我哋嘅終點就係亞維儂.
我哋首先第一日就去攞車,車你係我哋喺Asia miles嘅Avis book,因為可以儲里數,方便日後換機票去唔同地方玩,帶返個頭盔先,呢個唔係廣告嚟㗎,因為其實四日租嘅價錢都差唔多成200歐羅,不過整體來講,架車嘅性能都唔錯.
Eze美麗小鎮
埃茲係法國當地十大最美小鎮之一,佢最出名嘅就係嗰個地中海嘅全景.呢個小鎮係喺喺法國為南海岸400米高嘅山上面,介乎喺尼斯摩納哥之間,因為佢係山上面啊,所以地中海360度嘅全海景一覽無遺,而且呢度啲建築亦都好古老,係一個打卡勝地!
唔講唔知啊,呢度仲可以免費參觀Fragonard香水工廠,俾你睇吓香水係點樣整嘅,不過男士們就要小心啲啦,你女朋友隨時買返一支半支香水,咁你個荷包就大鑊啦!
如果你哋想上山頂睇仙人掌花園嘅話,咁就要比六歐羅買門票啦.而同我地一樣尤由尼斯嚟呢度嘅話,而且你又唔係自駕遊,咁你就要比錢買火車飛,而價錢就係1.5歐,由火車站行上上面嘅話過程大約半個鐘到啦.而如果你係由摩納哥出發嘅,你就可以選擇搭112號嘅巴士或者100號嘅巴士,不過最記得準時啦,因為miss左班車嘅話就要等多兩個鐘啦.
小鎮嘅海景(係山上面影嘅)
360°地中海全景
藝術家嘅工作室
曲折陡峭嘅石板小路
坎城Cannes
係埃茲玩左一晚之後,我哋就揸車嚟到坎城.大家知唔知呢度最重要嘅logo係咩?
唔講我哋係坎城做咗啲咩先,我就同大家講下佢點樣嚟呢度先啦.大家你可以坐200號嘅巴士線,價錢係平啲,淨係要一歐羅姐,但係你哋要坐差唔多成兩個鐘;如果你想快啲到嘅話,你可以坐火車TER,不過就要比六個半啊.等巴士嗰陣,我建議大家可以去一去廁所先,因為佢呢度啲巴士係冇廁所嘅.黎過歐洲嘅人都知道,呢度去廁所係要比錢嘅,但係每次淨係可以去15分鐘,15分鐘之後會發生啲咩事我都唔知㗎!
200號嘅巴士線
廁所,要比錢先入到去
黎過法國嘅都知道,好多地方都會擺咗旋轉木馬.法國嘅旋轉木馬俾人一種好復古嘅感覺,周不時都見到啲小朋友喺上邊優哉游哉咁玩緊,呢啲嘅情景係香港真係好難見.
嚟到嘅第一餐我哋去咗一間類似酒吧嘅餐廳食飯,叫咗牛扒,一杯酒仲有一個奄列,其實每一道菜嘅份量都好細,最後我哋食到7分飽,買單都成30歐羅,雖然係幾貴,但呢個環境呢個價錢,而且食物嘅質素亦都好新鮮,特別係牛扒嘅配菜,都做得好有心思,例如佢個小薯嘅調味好好,其實都幾值得.
入面有芝士同火腿
嚟到坎城,當然要去佢個博物館啦,因為博物館係唔俾影相嘅,所以入邊有啲咩展品就被你哋嚟發掘啦,主要來講係有一啲木乃伊,人頭像,同埋一啲原住民歷史嘅嘢.不過博物館到到都有,點解一定要黎坎城呢一個呢?原因好簡單,就係因為呢個博物館起係山上面,所以參觀博物館嘅同時,亦都可以飽覽晒成個砍成嘅風光面貌.個天咁藍,啲屋又好有中世紀嘅味道,啲相點影到靚啦!
係上面影嘅景!
呢條路嘅盡頭就係CASTRE博物館啦
一d藝術展品
呢度仲有一種好特別嘅觀光交通工具,就係以下呢一隻白色嘅觀光小火車.我建議大家可以搭呢隻小火車上山,一嚟可以慳返啲時間,而且行上去都幾辛苦架.
去完坎城嘅感覺就係,喺呢度退休都幾正!呢度空氣又好,風景又靚,而是以中心仲有一個沙灘添,可以隨時隨地去沙灘曬太陽,對比起其他城鎮來講,坎城嘅沙灘數量多好多,絕對適合鍾意游水或者曬太陽嘅你,呢度交沒通都好方便,去其他嘅城鎮都唔使搭好耐車!
呢度嘅海鷗完全唔驚人
一個可以比你休息同影相嘅廣場
好好彩嘅係,我仲喺呢度見識到法國人嘅國球,亦即係法式滾球,好多時你去到公園或者空地,都會見到一大班人,不論男女老幼,一齊喺度look波,就即係話佢哋玩緊依種活動啦,以前嘅你過去R下水吹,分分鐘侵埋你玩添.
馬賽
第三日終於嚟到馬賽啦,我哋去嘅第一個景點叫做舊港,呢度就好似一個harbour front咁,有好多船同埋海鷗,我哋亦都喺附近嘅咖啡廳,食咗一個all day breakfast,亦都飲咗法國人最鍾意飲嘅espresso,聽住街頭藝人唱歌,你都咪話唔chill.
如果大家都嚟呢度嘅話,記得幫襯一間叫做Amorino嘅雪糕店,真心推薦大家去食,大家可以上以下呢個網站睇下https://www.amorino.com/ .
跟住我哋就去咗隆尚宮,英文就叫longchamp,相信各位男士女士都應該聽講過longchamp呢一個時尚品牌,唔知呢個景點同呢個品牌有冇關係呢,隆尚宮嘅設計師同我地之後要去睇嘅守護聖母教堂其實係同一個人黎嘅,入到去你會覺得好宏偉,中間有一個好大嘅噴水池,當你行上去之後呢就見到一個好大嘅公園,老實講,如果佢呢度批准俾你野餐嘅話都幾正.
大約逗留左一個鐘,我哋就出發去頭先所講嘅守護聖母聖殿到參觀,一入到去,就有一種好寧靜好和平嘅感覺,佢同馬賽教堂一樣都係用條紋黎做內部建築嘅主要元素.上到教堂嘅露台,基本上可以睇晒成個馬賽,同坎城一樣,個天都係好難,啲水都係好清,想買手信嘅人都可以喺教堂入邊嘅紀念鋪頭賣,不過就預咗俾佢拎一筆啦.好可惜我哋留喺馬賽剩係得一日,如果唔係我都會去一個叫做Calanque de sugiton ,佢係一個秘境嚟嘅,下邊就擺條link俾大家睇吓,大家如果有興趣嘅就去啦,去完都可以同我分享下係咪真係咁靚.
艾克斯
艾克斯其實唔係一個好大嘅城鎮,基本上日日就可以行晒要行嘅景點,佢係普羅旺斯嘅中心點,呢個城鎮其實早係西元前100年就已經出現,歷史好悠久,喺12至19世紀之間,佢曾經係普羅旺斯一個好重要嘅經濟政治中心,所以呢個古城都保留左好多年具有歷史價值嘅古蹟同埋建築物,呢度到處都瀰漫着古典氛圍,鍾意復古嘅你,絕對鍾意呢一個城鎮!
唔知大家識唔識畫家保羅,塞尚呢?呢度就係佢嘅故鄉啦,佢係一個後期印象派嘅重要畫家,呢度亦都保留左唔少佢嘅畫作添!唔講咁多啦,即刻去第一個景點啦,我哋首先去城入邊最氣派嘅米哈博林陰大道,艾克斯又可以叫做千泉之城,因為呢度周街都係見到噴泉,當地人仲講笑咁同我地咁講,話佢哋連呢度有幾多個行泉都唔知!米哈博林陰大道最大嘅噴泉就叫做圓停噴泉,係喺呢條大道嘅西面.呢個噴泉嘅側面有天使騎天鵝嘅雕像,最外圍就係獅子青銅雕像,而噴泉最上方就有三座大理石雕像,佢哋分別為,代表着正義嘅雕像,代表着藝術嘅雕像,同埋代表着農業嘅雕像,而且佢哋分別指着三個方向,第一個就係朝着米哈博林陰大道,第二個就係朝着亞維農,第三個就係朝着馬賽.至於其他嘅噴泉,我就唔喺度一一介紹啦,其實佢哋背後都有一段歷史,我都係比相你地睇啦,有興趣知道佢哋嘅歷史嘅,就上網慢慢探索啦.喺度行左差唔多兩個鐘,我哋都會喺呢條街度食嘢,好多餐廳咖啡店同埋精品店都會集合喺呢條大道入邊.
各種造型嘅噴泉
食完野,我哋好好彩撞正週日市集嘅開始,嚟到南法,就梗係要行下當地嘅市集,體驗一下當地人嘅生活,喺度買下啲飾品,明信片做手信都唔錯架,仲可以講價添,不過男士們就要小心啦,因為呢度買嘅鮮花真係好靚,你哋個荷包隨時要破費啦.
亞維儂
終於到咗呢個旅程嘅重點,就係睇普羅旺斯嘅薰衣草田,一開頭都同大家講咗,薰衣草開嘅季節呢,一般都係係六月中至到八月頭嘅,以向日葵嘅開花季節,就係大約係七月中,所以如果你係七月中嚟嘅話,你就有好大機會同時欣賞到薰衣草同埋向日葵!我哋今次嘅賞花路線就係大峽谷聖十字湖路線:
亞維儂(Avignon)–> 瓦倫所勒的薰衣草田(Valensole)–>陶瓷小鎮(Moustiers Saints Marie)–>聖十字湖(Lac Saint Croix)–>韋爾東大峽谷(Gorges du Verdon Lac Saint Croix)–>亞維儂(Avignon)
亞維農可以話係歐洲嘅藝術中心,呢度有好多嘅教堂, 17世紀嘅舊建築同埋好多藝文活動,如果你係七月黎嘅話,就唔可以參加佢哋嘅藝術節,可惜我今次唔係七月黎,所以都唔可以介紹俾大家聽.
峽谷入邊嘅聖十字湖,係一個可以俾你攀岩,划艇,游水同埋野餐嘅地方,可惜嘅係我哋嚟到嘅時候時間都無多啦,所以我哋就冇喺呢度玩啲水上活動,如果你係一啲鍾意刺激極限運動嘅人,咁你可以試吓係岩石上面一野跳落水,係炎炎夏日都有種清涼消暑嘅快感.聖十字湖嘅水十分之清澈,係陽光嘅反射之下仲有一種綠色嘅感覺添.
薰衣草田就唔多介紹啦,大家自己睇相啦!
最後就俾大家一啲手信嘅攻略啦,嚟到南法必買嘅產品,除咗係一啲薰衣草相關嘅產品,例如花布,番梘,乾燥花,精油等等之外,鍾意酒嘅朋友仲可以買南法酒莊出產嘅葡萄酒,而鍾意煮嘢食嘅朋友,就可以買一啲水果果醬或者香料.南法都有唔少嘅露天市場,你可以喺嗰度見到好多乾香腸,麵包,葉醃菜同埋一啲水果嘅料理.炎炎夏日嘅午後,係南法飲番杯薰衣草水果茶,欣賞着面前紫色嘅薰衣草田,呼吸着清新嘅花草香,沉浸系紫色夢幻王國入邊,普羅旺斯呢個咁靚嘅地方,一生人點都要嚟一次啦!


text:
RXL系列中溫箱式熱風排膠爐實驗室專用系列2-RXL系列中溫箱式電阻爐
高溫氣氛管式爐實驗室專用系列2-RGL系列高溫擴散爐
RGL系列高溫擴散爐(氣氛管式爐)實驗室專用系列2-RGL系列高溫擴散爐
實驗室專用馬弗爐實驗室專用系列2-MXL系列實驗馬弗爐
實驗馬弗爐 試驗馬弗爐實驗室專用系列2-MXL系列實驗馬弗爐
實驗電阻爐科研電阻爐實驗室專用系列2-MXL系列實驗馬弗爐
科研單位專用實驗箱式爐實驗馬弗爐實驗室專用系列2-MXL系列實驗馬弗爐
MXL系列實驗箱式爐實驗室專用系列2-MXL系列實驗馬弗爐
真空氣氛箱式爐,真空氣氛電阻爐實驗室專用系列1-RZK系列真空電阻爐
箱式高溫爐 箱式高溫電阻爐實驗室專用系列1-GXL系列高溫箱式電阻爐
實驗室科研高溫箱式爐 箱式高溫爐實驗室專用系列1-GXL系列高溫箱式電阻爐
實驗室高溫箱式電阻爐-馬弗爐實驗室專用系列1-GXL系列高溫箱式電阻爐
科研用高溫箱式爐實驗室專用系列1-GXL系列高溫箱式電阻爐
高溫氣氛箱式爐實驗室專用系列1-GXL系列高溫箱式電阻爐
GXL系列高溫箱式熱風排膠爐實驗室專用系列1-GXL系列高溫箱式電阻爐
GXL系列高溫箱式馬弗爐實驗室專用系列1-GXL系列高溫箱式電阻爐
CVD系列石墨烯真空氣氛管式爐企業專用生產2-石墨烯生產裝備
爐管 石英管爐管
爐管 剛玉管爐管


text:
[脫毛前必睇] dermes vs MediLASE 分享兩間激光脫毛中心試做後評語
成日喺網上見到有人將dermes vs MediLASE做比較,咁岩見到MediLASE賣廣告可以免費試做激光脫毛,心思思想去試下,點知得到個唔好嘅經歷,兩者服務都差好遠!就算我只係黎試做,dermes會做哂成part,但MediLASE就只係局部篤一兩下.
[脫毛前必睇] Medilase有驚無險試做激光永久脫毛分享…
最近見謝婷婷代言果間Medilase激光永久脫毛賣廣告賣得好勁,上星期約咗上朗豪坊Medliase試做,我自問唔係一個鍾意每事都投訴嘅人,特別係免費試做呢啲野,一向都唔會抱有太大期望及要求,不過今次試做感受比較深,忍唔住想同其他sis分享一下我嘅親身經歷…
上到朗豪坊旗艦中心,第一個感覺係環境的確好舒服,不過登記完坐咗1分鐘左右(正想拎個電話selfie下~),就有位consultant出黎greeting,請我入房傾,入到房呢位consultant就講咗一堆價錢,大概係唔同package嘅價錢,再單刀直入問我會選擇邊個package,咁我都好直接同佢講,我自己未做過激光脫毛,想試完先再考慮,之後佢就開咗個ppt出黎俾我睇,類似係一個比較table,有Medilase同坊間幾間都比較有知名度嘅激光脫毛中心,佢就照住講晒其他中心有咩缺點,以及不停強調Medilase係最好(其實呢啲資料上網都好多,我只係想親身試做,比較真實效果上嘅分別…) ,其實我已經唔係太記得consultant講咗咩重點,因為去到中間我已經無咩心機聽,之後佢就call咗治療師,同我入做treatment嘅房開始試做…
入到treatment房,治療師叫我換衫,但係問題就係度了…治療師同consultant都留咗喺間房度兩對眼望實我!冇錯,三個都係女人,冇錯,其實都唔會見到咩野…但係我真心覺得喺兩個陌生人面前換衫好尷尬囉!唔會係我思想太保守吧…
之後開始試做喇,感覺到我左手有野篤咗兩下,好凍同好痛,好似打針咁,可能係因為我無咩心理準備,治療師就話試完了……另一個有趣嘅地方又黎了,因為我實在睇唔出左手邊個位冇咗毛,我問治療師頭先打咗喺邊個位,我想睇下試做效果係點(為咗保護雙眼,試做時治療師幫我戴咗眼罩) ,治療師同consultant你眼望我眼,答~唔~出~! 我心中即刻出現個諗法,唔會係打激光果時無睇住黎打下嘛…果刻真係有啲擔心…之後…consultant仲拎咗部iPad入黎再sell,我果時衫都未換囉…洗唔洗咁急…佢仲已經入晒我資料準備好份電子contract,我當時真係好無奈,好驚走唔到…之後出絕招話咩credit card, eps, cash都無…即閃無回頭!
可能係我唔好彩,可能呢間野會有好啲嘅治療師同consultant,不過我唔會再去囉…真係有驚無險,好彩今次無事咋!黎緊我會去埋dermes試做,聽講佢地嘅治療師比較專業同唔hard sell,同埋佢地嘅免費體驗係整個部位試一次而唔係篤一兩下,應該可以睇到成個效果好唔好而唔會脫左邊個位都唔知,做脫毛療程時仲會有3重cooling保護,好似涼涼地就完咗,希望可以試岩join到~
各位sis都可以分別試下2間激光永久脫毛嘅trial,試清楚先join真係好緊要~
文章轉自:http://www.dermes.com.hk/en/promotion/DSELA0915A?ref=DBLOA0716N


text:
又到geogaholic 9up嘅時候~ 今次想同大家講吓3樣上到大學你會發現嘅事.最後想喺到奉勸各位dsers珍惜中學生活哈哈,中學嘅時候真係少好多煩惱/少啲嘢要兼顧~
1. 好多人都深藏不露
上到大學,你會發現身邊總有一啲好深藏不露嘅人.雖然佢哋表面上好似玩吓玩吓,好hea咁,但佢哋其實讀書唔單止好勁,而且又secure到好好嘅spring weeks/ internships~ 啲人就話大學要玩盡佢,但我覺得大家都需要現實啲諗吓自己嘅將來,把握好機會豐富自己嘅CV,唔好之後先嚟後悔.大家盡量喺享受u life同豐富CV之間搵個平衡點啦!
2. 識人好過識字
雖然大學未必識到好多真心朋友,但其實識人仍然有佢嘅價值.我覺得大學係一個好好嘅地方畀你去建立professional嘅connections!而呢啲connections可以透過上莊,參加比賽同埋join唔同network嚟建立.有時唔係一定話自己個profile好靚先可以拎到好多機會,反而你識落嘅人話唔定可以畀到機會你/refer你畀其他人識!
3. Freerider大有人在
以為大學生會成熟啲同負責任啲?大把人仲係會好厚顏無恥咁freeride㗎!我自己覺得freeride嘅人雖然可以話係不勞而獲,但佢哋同樣令自己失去咗一個學習機會.不過講真職場都可能有咁嘅人,你都奈佢唔何.做好自己就算~


text:
今次嚟到九龍灣Megabox的E Cube Club, 這家以Ming & Friends小巴做主題的室內遊樂場, 一樣咁好玩, 絕對係放電之選!
下晝3點嚟到玩, 一係唔玩一玩就玩到夜晚! 我就陪住兩隻馬騮玩, 俾媽咪去Shopping一下!
門口入面都係有好多精品賣, 實行未入場就先要小朋友扭買玩具!
同Ming & Friends合作的這家E Cube Club, 都有佢哋既精品玩具賣!
我哋先入場戴番條手帶先! 兩個已經急不及待跑去除鞋入場
場地佔近11,000呎, 絕對夠小朋友周圍跑, 佢哋一支箭就跑入去彈床波波池範圍, 我追都追唔到
同樣設有儲物櫃, 租金$10, 按金$100
這邊屬於較細小朋友玩(大約2-3歲), 不過哥哥咁大個其實都啱玩, 佢一於少理照入去玩
原來玻璃窗望落去見到溜冰場, 可以睇吓人溜冰都幾好!
彈床分為2-3歲及4-12歲小朋友玩, 以免產生危險
不過我都係叫芊芊去2-3歲嗰邊, 因為同11-12歲一齊跳都仲係好危險, 總之小朋友跳緊嗰陣就最好陪喺隔離
旁邊有個迷你波波池, 啱哂BB玩, 但係哥哥唔理咁多, 見冇人玩緊都跳落去沖個靚涼先
呢度用咗抗菌波波, 所以唔怕糟! 不過話雖如此, 間舖開咗一朝已經污糟哂, 都係唔好學我個女咁放喺眼度...
仲有個軟墊區, 兩個封咗個窿霸住個地盤
好多小朋友最鍾意係玩呢隻碗, 瞓落去碌嚟碌去係幾好玩既!
之後兩個跑咗去Ming小巴充氣彈床上面跳嚟跳去
佢兩個係咁要避開我個相機,所以跑嚟跑去左走右走...呢個彈彈小巴最多只可容納5個人,太多人喺上面彈都會有少少危險㗎(尤其係3歲同12歲同場跳),所以大人都係睇實自己小朋友
唔少得嘅梗係呢個迷宮啦!有3層咁高,小朋友上咗去都唔知佢匿咗去邊,大人上去就辛苦少少,媽咪們都勉強可以上到去!
最好玩莫過於呢條瀡滑梯,兩個彎位都幾刺激㗎
我發現有個嬸嬸長期都喺迷宮裡面清潔,間唔時玩玩吓就會見到佢出現!好攪笑
見到佢哋兩個玩得咁開心,自己真係好想玩埋一份!好可惜自己實在太大舊上唔到去
喺瀡滑梯嘅下底原來都有得玩,佢哋兩個發現咗呢度之後就停留喺度玩咗好耐,兩個喺度幻想呢個係鱷魚潭,叫我扮鱷魚,跟住哥哥要救妹妹爬上去...當我呢隻鱷魚捉到芊芊隻腳,兩個就已經笑到不得了
連接住迷宮仲有個小小的波波池
呢個發明真係一流,又引到小朋友過去放波入去,又可以將波引上去俾其他小朋友用槍射
佢哋兩個咁鍾意瞓波波池,其實如果屋企張床係張波波池床,唔知會點呢?
場內另一邊係一個小車場同埋砌Lego嘅地方
梳化邊仲放咗好多親子雜誌俾家長睇,真係唔怕悶親!而且仲有WIFI提供,真係冇藉口話冇嘢做,如果提供埋免費叉電就更好
離遠見到呢架有型有款嘅車即刻跳上去,點知原來只係用嚟影相冇得玩
呢度提供咗好多款唔同嘅車俾小朋友任玩!
佢哋最鍾意就係咁玩,芊芊坐喺後邊超嘆!
芊芊「哥哥唔好咁快....哈哈!」
氣墊球唔少得啦,次次嚟親室內遊樂場都一定要玩
每次玩要俾$50按金去借餅同推盤,如果多人嘅時侯只可以玩15分鐘
哥哥開始就不停贏,攪到妹妹玩到發哂脾氣,跟住我叫哥哥讓吓妹妹,估唔到哥哥之後就不停輸番哂俾妹妹,氹到妹妹超興奮!呢個哥哥今日真係做得幾好
同其他場唔同,呢度有個小賣部,玩到攰可以喺度補給一下
雖然唔係咩大餐飯意粉嗰D,但係都有魚蛋燒賣雞蛋仔等小食,價錢都唔屬正常唔算貴
其實小食都啱,因為佢哋都已經趕住快D食完出去再玩過,難為我呢個老爸冇得食仲要跟住佢哋周圍跑
最尾都終於肯靜一靜落嚟唔駛我跟出跟入喺度玩Lego
佢哋又幾有創意喎,當Lego係地磚咁舖地
但係其實都真係幾似㗎喎!Hahaha
點解佢哋兩個可以咁專心,乜真係有嘢睇?佢哋幻想力真係咁高
Photo by CANON 5D Mark IV, Len | EF 24-70mm f2.8L II USM
想跟我去體驗其他活動,快D報名親子團,同埋留意專頁公佈詳情啦!
呀劍評分: 9分


text:
唔知大家身邊有冇豐滿型嘅朋友,次次比其他女性葡萄佢嘅胸部嘅時候都面有難色,因為胸部越大就越重,個膊頭日日揹住心口兩舊肉,真係好攰架!今日小編就同大家研究一下唔同大小嘅胸部重量,你就會明大胸嘅女仔有幾辛苦啦.
Photo via Genie
日本有內衣品牌之前解說過A-F杯嘅胸部重量,日本女仔平均係C罩杯,大約係一枝500ml樽裝飲品嘅重量,而有8成C罩杯上嘅女仔都有「因為胸部太重而肩膀痠痛」嘅困擾,佢地仲好搞鬼咁以動物同熱香餅代表唔同罩杯嘅胸部重量添!
Photo via Genie
A Cup:大約係2隻小松鼠嘅重量,肩膀冇負擔
B Cup:大約係5隻雞尾鸚鵡咁皇,都仲係好輕鬆
C Cup:同一隻初生小白熊一樣重,肩膀開始感覺到重量
D Cup:大約係一隻肥嘟嘟赤頸鴨咁重,肩膊少啲力都唔得
E Cup:好似要揹住成隻肥兔兔咁重,圖中女仔都扁晒咀
F Cup:同3個月大嘅貓仔咁重啊,睇下佢幾無奈?
Photo via Genie
A Cup:約11塊熱香餅
B Cup:約15塊熱香餅
C Cup:約18塊熱香餅
D Cup:約25塊熱香餅
E Cup:約34塊熱香餅
F Cup:約39塊熱香餅
真係睇到都辛苦啊,但其實胸部嘅重量同底圍嘅大細都有關係,我地睇下以下嘅圖表:
Photo via Wikipedia
我地可以見到美國Size 32E嘅胸部都已經超過1kg重,36F嘅朋友日日胸前都揹住4磅肉可想而知再大啲嘅女仔有幾咁辛苦啊!如果你都屬於胸大嘅一族,記得要好好選擇啱自己嘅胸圍,先可以減輕膊頭嘅負擔.


text:
好耐無試過打個機打到火到想棄game……對上一次喺……真喺無……xenoblade2作爲一套「神作」,令我首次因爲嬲佢隻game系統垃圾而棄game,對此我真係要深表讚賞.
1.地圖/任務垃圾級
呢個應該唔使多提,網上我見好多評論都提及呢個問題,導航系統極度有問題,對距離嘅「定義」極爲線性,有時候要回頭再兜嘅路嘅話,會變成距離增加而令玩家誤會行錯方向(其實無錯到).而且各種提示欠缺,某啲任務要採集先有嘅道具,地圖無提示,任務淨喺叫你喺xx地區收集,然後呢?我Google先知要靠採集.而且採集機率低,採集十個使咗我大半個鐘……
2.手遊 on the JRPG
手遊最大賣點或者叫特色喺各種抽卡系統,隻game直頭嵌入咗落嚟.戰鬥中嘅後援就係故事中嘅blade.設定唔多講,系統上佢就係負責輔助主角打怪,以及放下必殺技.咁問題嚟啦,點入手?當年劇情會有堆,但喺除此之外嘅就係要靠寶箱等嘅方式入手去「抽」.手遊搞呢樣無問題,因爲玩家可以靠錢堆起來,但喺單機入面要堆嘅唔係錢,而係時間,而且有時間儲集唔代表你就抽到勁嘅……定係爲DLC買石鋪路?Who knows.
3.戰鬥系統太高深
戰鬥系統基本上喺MMORPG套路,剋屬性,堆能力,然之後喺合適時間用唔同既能造成combo達致最大傷害.但喺問題嚟啦,隻game本身只有最基本咩剋屬性,咩喺擊飛,點樣擊飛嘅教學,咁具體點樣進一步運行整個系統令到整個戰鬥流暢甚至打出更大傷害呢?麻煩Google啦唔該.
當然如果我唔明嗰系統點樣運作都過度關喺冇問題嘅,但正正xb2嚟講,如果你唔明個戰鬥系統嘅運行方式,你會慘過玩dark soul……唔,至少我覺得dark soul嘅教學喺齊嘅,之後只喺要熟習各類動作嘅特性和boss嘅動作之類.好啦,呢個亦引申到另一個問題:難易度.
4.難易度
好似上面咁講,如果你唔明戰鬥系統嘅正確運作方式 learnt from google,你基本上喺慘過玩dark soul.而且呢個正正喺要批評嘅另一個地方:xb2提供咗一個豐富嘅劇情,但喺要睇劇情,你基本上只有學識戰鬥系統一途,因爲呢度喺無任何難易度選擇嘅.縱觀同期,閃之軌跡三亦喺大幅修改戰鬥系統,如果你唔熟習個戰鬥系統,普通難度同地獄難度無分別,但喺,但喺!至少!人哋爲想欣賞劇情提供咗超級簡單難度,有幾簡單?基本上你識食藥,識放已經輕鬆過關而享受劇情(不過閃三嘅劇情真心太長……)
5.Decade
睇標題唔明就唔明啦,仲有一個值得批評亦都喺好多JRPG值得批評嘅就喺系統繁複,支線過多.支線過多我可以唔做所以算,但喺系統方面呢……當然如果有仔細說明喺冇問題,但喺xb2說明明顯不足,指示欠奉,基本上同無hud喺無分別.雖然所有嘢好似想互相鏈結,但事實上反而造成更大嘅問題.例如某角只可以裝某blade,然而該blade所有嘅強化件要玩一個bit game,而且仲要喺上個世紀嘅地獄難度……最後該角慘遭我雪藏,完.
6.內奸作
其實我對畫面要求唔高,其實呢個對我嚟講真喺唔多重要,不過都想提下,呢個作品其中一個,亦喺好顯赫嘅缺點就喺畫面.我唔知班開發食咗咩屎,明明隔離mario嗰幾隻game可以喺垃圾及嘅switch配備嘅限制下,掩飾到好似好靚咁.但喺zb2完全將switch嘅配備不足嘅弱點暴露出來,我好想問,xb2嘅開發團隊究竟收咗Sony同MS幾多錢先做得咁垃圾?
7.優點
兩個,音樂真心好聽,以及劇情真心唔錯.可惜喺體驗到呢兩樣嘢之前,唔少玩家(包括我)已經俾上面嘅壓死咗.
完.


text:
難得一個好天氣嘅星期六,原本打算帶小小豬去沙灘玩,等佢著個水著LOOK去玩跳浪.
點知昨晚半夜小小豬就唔舒服,突然間發燒.好在屋企有退燒藥,食左之後瞓左一覺都已經退晒燒.不過都仍然係有啲啖同咳,加上又剛剛燒完,所以都唔帶佢周圍去,乖乖地留係屋企休息呀!
哈哈哈...退晒燒嘅小小豬有番個可愛樣,我都安心返啲呀~
留係屋企冇嘢做都有少少悶,醒起之前買左包藍莓鬆餅PRE-MIX,所以就同小小豬嚟個親子整餅時間啦~
開始啦....小小豬唔係玩玩吓,佢都好乖又合作咁聽我地嘅指示去做,仲好專心又認真添呀~
MIX好晒啲餅粉之後,就可以放入啲小杯仔度啦!雖然小小豬係倒入小杯個過程就好似係"論盡"左啲啲,不過睇得出小小豬係好有耐性慢慢咁做呀~
仲幫手放埋入個光波爐呀~
哈哈哈...唔知係唔係小小豬知道啲蛋糕係佢自己整,所以係焗嗰個過程,小小豬唔肯離開部機,全程望到實呀~
我用180度焗左二十分鐘左右,藍莓鬆餅出爐.依個小小豬急不及待要拎嚟睇~
一見到啲蛋糕就好開心,仲不停係度唱生日歌呀~
唱左一陣,等到啲蛋糕仔冇咁熱,就可以食啦~
睇吓小小豬食得幾滋味~
依個藍莓鬆餅可以話大部分都係小小豬自己整,所以我覺得特別好食.唯一係我教個溫度差左少少,所以面頭就燶左少少,美中不足咁啦!
睇小小豬今日個表現咁好,見佢咁鐘意食又咁鐘意整,所以等我都買多幾款唔同味嘅PRE-MIX粉係屋企,咁想整嘅時候都可以好方便又簡單咁同小小豬再嚟親子廚房一番啦!
我地嘅FACEBOOK專頁,你LIKE左未呀~
仲可以關注埋我地個微博呀~


text:
前大交合高級主任報英撚天氣
睇大灣輝訪問發現
在英港燦支持下
保重
好老實,個人只係欣賞佢唔肯宣誓而離職
但真係唔覺得班人走佬去外國
然後走去開外地廣東話新聞/天氣頻道
有乜咁值得支持,甚至吹奏
呢類行為同以前啲人移民
走去開中文電台,開中國城圍爐完全冇分別
宣揚同保存香港文化/語言,同圍爐係兩回事嚟
好老實,個人只係欣賞佢唔肯宣誓而離職
但真係唔覺得班人走佬去外國
然後走去開外地廣東話新聞/天氣頻道
有乜咁值得支持,甚至吹奏
呢類行為同以前啲人移民
走去開中文電台,開中國城圍爐完全冇分別
宣揚同保存香港文化/語言,同圍爐係兩回事嚟
好老實,個人只係欣賞佢唔肯宣誓而離職
但真係唔覺得班人走佬去外國
然後走去開外地廣東話新聞/天氣頻道
有乜咁值得支持,甚至吹奏
呢類行為同以前啲人移民
走去開中文電台,開中國城圍爐完全冇分別
宣揚同保存香港文化/語言,同圍爐係兩回事嚟
如果個心係歸向香港, 咁圍爐本身係有需要, 甚至比任何一個族群都有需要, 香港人呢個民族太脆弱, 歷史文化語言根底係混合外來文化, 又冇血統論或者冇宗教呢類唔「理性」嘢營造向心力
總之唔好學中國人咁變咗自成一國咪得囉, 呢點亦都冇可能, 亦可以斷定咁講, 如果有群體係產生呢個跡象, 呢個群體根本就唔係想為香港做啲乜, 而只係諗緊自己, 咁呢班人對香港人黎講就已經成為咗外人, 理黎都嘥氣
我就唔buy拎中國做論比呢套, 中國人有自己嘅國家, 佢哋係將魔手向外伸延, 係殖民, 係受國家機器影響或者控制, 係做緊損人(他國)利己(中國)嘅事, 香港係完全相反, 係去咗外國伸隻手黎香港, 情況根本完全唔同
好老實,個人只係欣賞佢唔肯宣誓而離職
但真係唔覺得班人走佬去外國
然後走去開外地廣東話新聞/天氣頻道
有乜咁值得支持,甚至吹奏
呢類行為同以前啲人移民
走去開中文電台,開中國城圍爐完全冇分別
宣揚同保存香港文化/語言,同圍爐係兩回事嚟
如果個心係歸向香港, 咁圍爐本身係有需要, 甚至比任何一個族群都有需要, 香港人呢個民族太脆弱, 歷史文化語言根底係混合外來文化, 又冇血統論或者冇宗教呢類唔「理性」嘢營造向心力
總之唔好學中國人咁變咗自成一國咪得囉, 呢點亦都冇可能, 亦可以斷定咁講, 如果有群體係產生呢個跡象, 呢個群體根本就唔係想為香港做啲乜, 而只係諗緊自己, 咁呢班人對香港人黎講就已經成為咗外人, 理黎都嘥氣
我就唔buy拎中國做論比呢套, 中國人有自己嘅國家, 佢哋係將魔手向外伸延, 係殖民, 係受國家機器影響或者控制, 係做緊損人(他國)利己(中國)嘅事, 香港係完全相反, 係去咗外國伸隻手黎香港, 情況根本完全唔同
同意某程度上,任何群體都係一種「圍爐」表現
不過就算係咁,都有程度同目的嘅分別
個人唔支持,甚至反對嘅
係嗰種只係純為圍爐取暖
小圈子一班人緬懷舊香港嘅群體/頻道
呢類外地廣東話新聞/天氣頻道
觀眾只會得所謂外地香港人
以宣傳/保留香港文化,或融入外國生活嘅角度
仲衰過你走去開餐廳
衰啲講,咁做嗰啲人
只係想將以前喺香港嘅生活,照板煮碗直接搬去外國繼續返
所以我真係完全唔明,點解有人會支持同吹奏
(可能因為有大灣輝加持)
佢呢個頻道最多咪係方便吓啲年紀大同學歷唔高嘅人
我諗唔駛放到佢咁大
追求方便嘅香港人打開部電話已經知道天氣
點會為咗沉醉喺呢啲昔日香港生活嘅feeling而咁神心日日打開條片睇
又唔係靚女睇
乜去到外地就要否定晒自己語言同文化咩
英國有印度, 中東, 東歐佬佢地班友就唔少鄉里會社就係黎圍爐取暖
班友自己人講野都係講返印度話, 中東話, 東歐話仲有自己電台,
D中東,東歐貨車佬印度的士佬炸機都炸返自己話D歌,
睇幾分鐘天氣等如放唔低以後生活, 香港就係太多未見過世面乜柒都屌左先既井底蛙
fucking moron
仲有一點要講, 外地廣東話新聞喺「統戰」角度上係好重要
如果畀親中媒體搶佔咗呢一個地盤, 咁咪會有啲「冇色/淺色」嘅人睇咗錯誤資訊囉
香港人而家唔係淨係講緊移民定居安家樂業咁簡單, 做每一件事都可以係「現代戰爭」嘅一部分
即係咁講啊,
我就當佢咁做真係純粹係ON9想圍爐緬懷香港
咁今時今日留喺香港嘅話又可以做啲乜嘢去保育廣東話/抗爭?
同埋你去類比佢依家做緊嘅嘢同以前港英移民有乜分別
個分別就係佢哋搞嘅時候有冇諗過咁嘅目的性
我就唔係好信幾廿年前啲人搞電台係有諗過要保育廣東話而去搞掛?
我覺得係視乎心態,究竟係因為想圍爐唔融入,定會融入但緬懷過去
美加有 little Italy 唔代表意大利裔唔融入
是旦啦,每個人都有自己諗法.
融入同保留自己文化都重要嘅.
我真係睇唔出,開個外地廣東話新聞/天氣頻道
可以對保存香港文化幾有幫助
即係如果我喺大陸/香港,播英文新聞就係保存𡁵英國文化?
Respect
之前學整包嗰陣同啲同學講開當地移民嘅文化,普遍都係話嗰啲移民唔駛識當地語言都生存到,係因為佢地多數會去返嗰個社區道工作同附近住.
有呢啲社區係令到想移民嘅人個心態覺得易啲
但至於去唔去融入返外國嘅文化,可能要下一代先得.
之前學整包嗰陣同啲同學講開當地移民嘅文化,普遍都係話嗰啲移民唔駛識當地語言都生存到,係因為佢地多數會去返嗰個社區道工作同附近住.
有呢啲社區係令到想移民嘅人個心態覺得易啲
但至於去唔去融入返外國嘅文化,可能要下一代先得.
依樣真,唔係個個咁好適應力.
天氣變幻莫測 ...
我真係睇唔出,開個外地廣東話新聞/天氣頻道
可以對保存香港文化幾有幫助
即係如果我喺大陸/香港,播英文新聞就係保存𡁵英國文化?
呢個問題即係同問緊依家食黃店對有乜用一樣
無用之用
我真係睇唔出,開個外地廣東話新聞/天氣頻道
可以對保存香港文化幾有幫助
即係如果我喺大陸/香港,播英文新聞就係保存𡁵英國文化?
語言文化都係文化嘅一種
而呢個文化喺香港已經俾北方侵蝕到面目全非
咁所以留唔到全屍,都唔好一樣都唔留.
第時總會有人考古嘅.
我係咁諗
我真係睇唔出,開個外地廣東話新聞/天氣頻道
可以對保存香港文化幾有幫助
即係如果我喺大陸/香港,播英文新聞就係保存𡁵英國文化?
語言文化都係文化嘅一種
而呢個文化喺香港已經俾北方侵蝕到面目全非
咁所以留唔到全屍,都唔好一樣都唔留.
第時總會有人考古嘅.
我係咁諗
無錯,語言係文化一部分
但咁唔等於用某種語言,講新聞或純資訊題材就有某種文化
比較嘅話,CCTVB膠劇隨時都仲有香港文化
個人覺得其實就算唔做任何嘢,或純圍爐都唔算咩大問題
反而最大問題係,你夾硬搵理由
FF咁做好有用或好有意義,去逃避現實
呢個其實亦係香港人之前一直崇拜,所謂「議會路線」嘅問題


text:
碩士學位值得投資嗎?
讀一個碩士學位又要花錢,花時間,花心機,要犧牲好多嘢.究竟值唔值嘅呢?
呢個問題冇一個既定嘅答案,所有嘢根據你嘅年齡,事業階段,專業,個人興趣,市場需求,行業等等都有好大分別.講到最尾,所有嘢都係自己衡量,但係聽吓科技行業,商業世界嘅內行人意見,可能令你更加清楚自己想要乜嘢.
讀一個碩士學位嘅好處:
1)追尋自己嘅興趣,同時獲得更深入嘅知識.
對於你嘅專業知識,你會有更多更深入嘅了解,讓你有更加完善嘅準備入行.一個碩士學位係一個好好嘅機會,俾你學最多,最深入嘅知識,而呢啲知識對你日後工作非常有幫助.喺呢個不斷演變嘅科技世界裏面,不斷學習最新嘅潮流,知識係好重要嘅.呢樣尤其對做咗幾年嘢,在考慮緊讀唔讀碩士學位嘅人有關.
2)你會有更多實戰經驗
根據你嘅學科,一個碩士學位可以提供更多實戰經驗俾你,例如喺計算機科學嘅碩士課程入面,比起喺學士課程提供嘅理論性教學,多好多專題研習,實戰課題等等.
3)一路讀書其實可以一路賺錢
讀書期間,其實你可以以自由身身份為當地人提供服務去賺取生活費,例如做IT support或者幫人寫網頁.
4)擴展行内嘅人脈
碩士課程入面,你可以認識志同道合嘅同學仔,研究員,專業人士,話唔定佢哋會為你提供工作,商業,研究或合作機會.
5)有機會係你事業上嘅轉捩點
你可以探索新嘅可能性,或者可以剔除一直令你事業停滯不前嘅阻礙.
6)提高起薪點
研究顯示有碩士或以上學位嘅人比起只得學士學位嘅人工高27%.
7)投考管理層職位嘅時候會有顯著優勢
讀一個碩士學位係為自己裝備好特定嘅知識去準備迎接工作上嘅新挑戰,例如你可以更加有信心面對管理或領導嘅職位,當你遇到呢種工作機會嘅時候,亦都可以好好應對.
8)開創新嘅事業路
一個碩士學位好可能會為你介紹行內你本身冇探索過嘅領域,你可能會喺過程中發掘新嘅興趣,甚至全新嘅事業道路.
壞處:
1)金錢上唔值得
雖然你嘅起薪點會被提高,但喺你讀碩士嘅嗰一年,同你同年嘅同事如果做一年野,佢都好有可能得到加薪,最後你哋嘅人工都會睇齊.加上讀一個碩士學位嘅金錢可能喺你嘅職業生涯入面都未必會賺得返,所以唔好為咗錢去讀碩士學位.
2)工作經驗比學術條件有價值
資深管理層認為學術資歷喺一個人完全冇工作經驗嘅時候最被看重嘅嘢,但係如果基本學術資歷條件已經達到嘅話,工作經驗就比更高嘅學術資歷重要,因為僱主其實都係想要有工作能力嘅人,並非受過好高等教育嘅人.
3)唔去讀碩士學位亦都有機會學到相應嘅技能
透過工作或眾多網上嘅自學平台,你都可以學到好多有需要嘅技能.
4)冇工作機會保證
係真嘅,較高學歷會令你較易被取錄,有研究顯示有碩士學位嘅人比起得學士學位嘅人被公司取錄嘅機會高出5%.但係,喺計算機工程或者科技行業入面,所有嘢都係講你有冇技能,而唔係你有冇多人哋一個學位.
5)你係唔會立即飛上枝頭
唔係話讀完個碩士,你嘅事業就會立刻躍升幾個階級,例如做做吓IT會可以轉去做數據分析公司.你要做好心理準備,一路做一路學,慢慢去到你想要嘅職位.
考慮要唔要讀一個碩士課程嘅時候,問吓自己以下幾條問題:
1)點解你考慮讀一個碩士學位?
呢個唔應該係你延遲投身工作或者選擇職業嘅等候室,而係應該令你更加接近你本身有嘅目標.
2)如果你有一個高啲人工又刺激啲嘅職位,你仲會唔會想讀碩士學位呢?
要喺你做緊嘅行業入面成功,你需唔需要一個學士學位呢?喺工作上得到更多實戰經驗,會唔會更加幫到手呢?
3)讀一個碩士學位係你自己想要嘅嘢,定係其他人希望你得到嘅嘢?
起碼做決定之前,你要認清楚呢個決定係你根據自己對學科嘅熱情同興趣而選擇嘅.
4)呢個學位對你嘅職業同未來有乜嘢影響?
讀一個研究生課程要犧牲嘅嘢唔少,更加會帶俾你唔少嘅困難,例如學債,半工讀,零收入,個人壓力,工作量大等等.喺衡量呢啲難處之後,你仍然認為係值得克服嘅,而且讀呢個學位為你帶嚟嘅好處遠比困難多,咁你就算係說服到自己去讀喇.你亦要好清楚呢個學位可以令你更接近本身清晰嘅目標.


text:
「TVB小花」傅嘉莉尋日突然喺社交平台曬出黑色相片,佢自爆喺旺角遇上露體狂,更清楚睇到對方下體,而且到而家畫面依然喺腦海揮之不去,更問大家下次應該點做.
有部分網民留言話喺旺角區經常遇到呢種情況,亦有網民指應該要攞出手機拍低對方,亦有網民指出應該即時大叫一聲,但傅嘉莉統統冇回覆.
講到傅嘉莉,其實佢喺2013年參演《沖上云霄II》飾演喬祖思一角開始為人熟悉,喺劇中佢飾演一個暗戀機長吳卓羲嘅咖啡師,同吳卓羲有唔少嘅對手戲.
之後傅嘉莉喺《愛我請留言》首度擔任第二女主角,飾演為咗嫁比有錢人而背井離鄉只身一人嚟香港嘅打工妹“皎妃”,佢因為喺劇中嘅出色表演而人氣急升.
2015年傅嘉莉正式成為「TVB親生女」,同年喺臺慶劇《張保仔》飾演貪食宮女夏嬋,與陳展鵬嘅感情線獲得關注,更憑藉呢部劇榮獲《萬千星輝頒獎典禮2015》最佳女配角提名.
傅嘉莉唔單止人美,同時都好熱愛公益,曾經喺2016年創立咗“傅出愛義工團”.集合善心人士,身體力行,付出愛并多關懷社會上面有需要人士,共同實踐傅出愛精神,為社會作出貢獻.
唔理點樣,都係希望傅嘉莉喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
「照顧」
之前郭大少出世嘅時候,好多時都係我湊住佢,所以佢唔會唔痴我.好多時瞓覺亦都係我氹佢瞓覺,所以佢無話淨係我或者我老婆.佢好多時兩個都會跟,除咗真係佢要食嘢我真係無辦法!有啲嘢係我永遠都無辦法取代到媽媽嘅!不過近日就有啲改變,唔知係唔係因為而家老婆湊佢多咗,而我好多時朝頭早都要去做嘢,所以佢而家好似痴我老婆多啲!
「呷醋」
今日老婆同我帶咗郭大少去啲媽媽聚會,而近排郭大少好唔鍾意我,好多時都唔要我抱佢要好似隻樹熊咁捉實我老婆.就算我想伸隻手去抱佢,佢已經擰歪面唔睬我.超級灰爆!但係今日因為有其他小朋友,每當我同其他小朋友玩甚至乎抱起其他小朋友,郭大少就即刻望到實,之後仲好快咁爬過嚟我到要我抱,係真係比佢激死!因為佢勁呷醋!
「趣事」
其實之前我有次餵緊佢食野,老婆攰得滯攤左喺梳化休息.而我家大哥見我老婆難得唔駛抱住細佬,所以即刻走埋去搵我老婆!當郭大少睇到之後,佢發出非常不滿嘅聲音.之後我老婆怕佢扭得太勁於是就埋去抱起佢同埋解釋比佢聽唔準呷醋!點知當老婆抱佢坐埋去大哥隔離,郭大少突然衝住佢做咗個鬼臉,然後好得戚咁攬到我老婆實一實!嚟次應該係第一次佢呷醋!
Also published on Medium.


text:
近日食得好油膩, 所以約左朋友去食齋, 清下腸胃都係好既...好過係屋企都係食燒味飯
1
海蜇手撕雞 - 旺角的素食一家 海蜇手撕雞
好好食既涼菜, 成個菜都好甜, 假海蜇非常鬆軟彈牙, 好似食緊牛雜咁, 雞絲比較少, 我估應該係腐皮黎, 如果落D麻油就更好
1
魚生刺身拼盤 - 旺角的素食一家 魚生刺身拼盤
好似係魚生既前菜, 其實係一D日本蒟蒻, 魚生豉油加左WASABI之後, 點上蒟蒻非常爽口, 而且它面層的油脂幾乎令我真係以為它係真魚生, WASABI威力好大
0
荷塘吐艷 - 旺角的素食一家 荷塘吐艷
似唔似一條條魚仔呢? 其實係冬瓜肉做成皮, 加上入面結實既蓮子做成, 口感內脆外軟, 同一般食開既日本炸物剛好相反, 味道亦好清新, 不過食開肉既朋友可能會覺得太淡
0
干窩百葉豆腐 - 旺角的素食一家 干窩百葉豆腐
干窩係老闆極力推薦既菜色, 一見到就...覺得好多辣椒, 我唔係好食得辣, 所以食左好少, 裡面有青瓜, 猴頭菇, 同豆腐... 豆腐非常吸辣, 本來只係叫左小辣, 但係都辣到個咀好熱! 猴頭菇係其次, 而且佢個味同質感好似肉, 如果合埋眼食真係以為佢係肉黎! 青瓜比較唔吸辣, 比較易食
0
桂花圓肉雪耳羹 - 旺角的素食一家 桂花圓肉雪耳羹
比較中式既糖水, 桂花味濃, 仲有一D雪耳同圓肉, 味道係清甜但渣比較多, 整體唔錯


text:
Frozen Teardrop比較大作用係比所有人一個交代 唔好睇整體劇情淨係睇佢比咗一個咩結局五子同大配角就係神作
希羅變成真正既希羅(當年比佢老豆殺咗果個領袖) 將自己生命完全奉獻咗比推動和平
迪奧終於都有個以係背後 開孤兒院解開返自己童年遺憾 由死神最後放棄高達做總統以權力推動和平(迪奧係五子之中最不幸既人 所以佢係最了解民間疾苦果個)
托洛華就做咗博士幫手整機 將佢0存在感既人設貫徹始終
少爺仔得到咗可以同ZERO系統對抗既宇宙之心 令到即使ZERO系統落入敵人手中都可以制衡既手段 而佢亦都終於可以同唯一理解自己既桃樂絲既AI一齊(高達史上第一個VTB無誤)
五飛做咗預防局局長 亦都係全部人入面唯一一個可以唔依靠ZERO用人腦同開咗ZERO系統既機打到五五波既駕駛員 係全民ZERO時代(Teardrop不論敵我所有機都有搭載ZERO)用人類士兵對抗AI 印證咗佢無士兵唔代表和平既諗法
莉莉娜因為政治背景點都無可能同希羅公開一齊 最後都有暗示佢地私底下有一齊到
積古斯做咗成世人全球目標個個都睇住佢做唔到自己 結局終於唔使再做衰仔可以去耕田(然後所有責任射波比迪奧 咁睇迪奧到最後都係最不幸既人
)
諾茵倒追積古斯成套TV版修成正果結婚仲生咗兩件
Lady安完全洗白仲係預防者創始人
杜蕾斯雖然一早死咗但精神貫穿全套 可以話係真正大贏家
Sorry打咗好多野 因為我真係好鍾意W
唯一一套本傳+外傳所有野都睇曬既高達


text:
今日同朋友去咗 bioderma 度買嘢,因為朋友生日月購物可以享有七折.本來只係諗住買支紅色落妝水,但個 ba 話可以做個免費嘅皮膚分析,咁就一於做吓啦!
呢部機就係用嚟做皮膚分析,佢話有皮膚科醫生都用緊,即係好嘢啦!?坐埋去,前左右咁分開三個方向去影相,然後就完成啦!原來部機仲可以影到底層嘅皮膚!電腦同你分析幾樣嘢,包括面同底層嘅 uv spots,荷爾蒙斑,皺紋,毛孔,red areas,texture 等!好得意,未試過.
分析完之後又會推薦你幾樣產品,如果你跟佢買,就會好抵!仲可以減多100蚊!所以我就照住買咗4樣嘢,加多一支藍色條 line 嘅保濕精華.
即係夾埋買咗5樣嘢,但係睇吓上面張相,送咗好多嘢!最正係有兩支紅色落妝水,有成 100ml 架!一支係因為朋友介紹 join member 而送,另一支我就唔記得咗啦!好似話係聖誕月嘅優惠?!
企喺兩支落妝水前面果支 hand cream 都大支,50ml.
再前面仲有兩支20ml嘅落妝水添!雖然有一支係唔啱用,但其餘送嘅都好OK.
再同下面張相比較吓.
呢啲先係我俾錢買嘅嘢!好耐都冇試過買嘢送咁多產品啦!就算係 sofina,kiehl’s 都冇咁多咁大支囉!實在太開心啦!
BUY LIST:
深層卸妝潔膚水
Sensibio H2O (500ml) 標準價:$228
注活細胞能量昇華水
Matricium (1ml x 30) $700
注活細胞全效精華
Matriciane Serum (30ml) $430
注活細胞緊緻修護霜
Matriciane Fermete (30ml) $320
激活水循環精華
Hydrabio Serum (40ml) $328


text:
雙重標準
冇嘅,只係得閒出下文刷下存在感啫.
繼前文講完啲藍絲好鍾意一句「政治唔關我事」,「我唔識政治」,「政治嘅嘢你唔好理啦」.
而對於最後一句幾有感悟.
藍絲叫自己嘅親友唔好理政治,目的唔係擔心你嘅人身安危,只係諗住用呢個名義嚟逐啲逐啲咁消滅一息尚存嘅異見.
如果佢哋真係有咁關心你嘅話,佢哋一早就唔會發表埋晒啲偉論,亦更加唔會成為藍絲.
而我都真係幾嬲㗎,因為成日見到一個成日叫我「唔好理咁多政治」嘅人喺度睇埋晒啲藍絲KOL嗰啲咁嘅YouTube廢片,喺佢哋眼中,只有自己做緊嘅事係正確,其他人嘅諗法,行為都係錯.
明明自己乜嘢技術背景都冇但就喺度吹虛咩「中国芯片好历害」,哈,佢哋連45nm都未做到都學人打飛機,笑大人個口.
真係幾好笑㗎,YouTube譾武漢肺炎就好快手咁同你黃標晒啲片,但係就縱容啲共諜喺度用Fake News/Misinformation 喺呢個平台去茶毒啲學歷,知識以及智商偏低嘅人.
我唔喜歡呢個世界,因為世界太多愚民.但我更討厭帶我嚟呢個世界嘅人,因為佢哋比任何一個我認識嘅人都更虛偽同仆街.
成日喺度話年輕人覺得「個世界欠咗佢」,但就唔思考到底促使一件事發生嘅遠因,近因係啲咩.同樣,我嘅成長都係生活喺責斥同體罰入面,任何嘅問題都唔會係自己嘅問題,亦係一眾藍絲家長嘅心態.
只不過,係佢哋以為我幾咁想生存,對唔住,由我有記憶以嚟都冇諗過積極生存.唔係世界欠咗我,而係我覺得當你哋根本唔鍾意細路(自己嗰啲 inclusive),亦都唔識點想去湊,去餋嘅話,請先做好避孕措施,而唔係生一個細路出嚟要人受罪.


text:
過咗差唔多五個月,見啲去台灣嘅機票有平,望到阿媽坐咗係梳化睇電視食緊花生,就順口問一問:「喂阿媽,有冇興趣去下旅行咁呀?」我呀媽就含住半粒花生咁同我講:「好呀,幾時啊?」
話說細個嗰陣,間唔中都會有同屋企人去下旅行,但係上到中學之後,屋企開支又大左,就少咗一家人去旅行.我老豆係唔係太鍾意去旅行嗰啲人,所以就連阿媽都差唔多有成八年冇去過旅行,今勻做下孝順仔,冇壞嘅,陪下老母去旅行.
同阿媽同埋同條女去旅行係一定有分別嘅,但係我真係從來冇諗過同阿媽去旅行可以去得咁過癮,咁開心.
我哋去台灣搭「因航」嘅,咁其實大家都應該知道「因航」啲空姐不嬲出名面口好西.我阿媽拎住袋野,啱啱入機艙嗰陣時,個空姐截一截停我呀媽:「麻煩出示一下登記證睇吓你坐邊呀唔該!」然之後我阿媽費事煩,直接同佢講:我36F呀,呀,唔係我36E,我個仔先係36 F! 我企左係隔離,望住我阿媽,當場呆左.個空姐又無啦啦陰陰嘴笑話:「我睇得出,但係都麻煩你出示番登記證啦唔該.」我之後拎返兩張登記證出黎,望住阿媽,有啲哭笑不得,但係阿媽好似完全毫不知情咁坐返埋位.
去到台灣當然不能免俗啦,去返啲專搵遊客錢嘅地方,就好似上引水產咁.其實都係來來去去啲魚生啊海鮮呀嗰啲野,但係見到阿媽都會食得好滋味咁.望住佢咁嘅樣,就搞到我諗起我前女友排「壽司大」嗰陣時個鳩樣.明明一碟我食到悶嘅吞拿魚腩,我阿媽都好似食得好滿足咁,咁見到佢滿足我都開心嘅.
係台灣返香港嗰陣時過安檢,發現原來佢唔小心執咗支洗面水係個backpack到,過bag嗰陣時個安檢人員同佢講話支野一定要丟,唔可以帶上機.我又係衰仔嘅,唔記得提阿媽over 100毫升嗰啲嘢唔可以拎上機.
正當我喺度自責嗰陣時,我阿媽竟然用唔鹹唔淡嘅普通話同安檢人員講:「但這支洗面很好用啊,可不可以不要丟?」當然今次我都成個馬國明咁嘅樣,真係唔知究竟發生緊乜嘢事.我就細細聲同阿媽講:「媽,呢招呢到行唔通㗎,最多一陣都我係免稅店買返支俾你好唔好?」我老母即刻笑番.
有時諗起其實阿媽又幾可愛嘅又易氹,或者呢啲就叫做返老還童掛.其實我真係幾慶幸有陪呀媽去旅行,且行且珍惜呀嘛.


text:
噚晚睇電視時,無意中睇到中央電視台重播一個中俄跨國尋親節目《等著我》,真係好感人,可惜我只係中段先開始睇,不過唔緊要,因為有有心人已經將整個節目掟咗上 Youtube,有時間可以慢慢睇番.
節目主要係幫中國人同俄羅斯人尋找失去聯絡嘅親朋戚友,我噚晚所睇到嘅片段,有子女尋父母,有未拍過拖嘅 "情侶" 尋找失去聯絡嘅另一半,有交流生尋找當年一齊讀書嘅校友,亦有當年曾經短暫時間係 "孤兒" 嘅去尋找奶媽.當中每個故事都的確係好感人,尤其係當雙方同台見面時,真係好激動,更會喜極而泣.
呢個 case 係一位中年男仕尋找媽咪,當年佢要同家姐跟媽咪一齊去蘇聯,點知中途爸爸趕到,將佢帶走,從此就跟媽咪,家姐分開,過往媽咪喺屋企坐開嘅椅一直留空,事主一直等媽咪返嚟坐,點知一等就等咗五十五年,當年六歲嘅小男孩如今已是一名白髮中年人,幸好,俄羅斯方面真係幫佢搵得番媽咪,當佢媽咪上台同佢相認時十分激動,就連中央電視台嘅主持人董卿都話,雖然佢已經係一個白髮中年男子,但當見番媽咪之後,都亦然係一個小孩咁立即跪下,攬住媽咪雙腳不斷咁喊,可想而知,當事人對母親嘅思念係幾咁深!
而呢個 case 就係一位中年女仕,父親係中國人,母親係蘇聯人.事主當年一歲大時,外婆帶佢返烏克蘭探親,點知因為一啲事故返唔到中國,從此就與父母相隔兩地,外婆臨終時交低一些文件,係證明佢同父母嘅關係及當年嘅出生地,事主就係拎住呢啲文件搵俄羅斯電台人員幫手尋親,亦都係好好彩,幫佢搵得番媽咪,但原來爸爸就等唔到呢一刻,早些日子已經離開咗,當媽咪知道咗女兒嘅下落之後,同樣十分激動,泣不成聲,大家上台相認時,當然亦非常激動,完全唔識講嘢,當事人就連企喺隔離果兩個人係邊個都唔知,直到媽咪向她介紹,先知道原來係自己嘅親生細佬妹!
跟住呢個 case 就仲經典,當年嘅一個中國青年相識了一位熱愛中國文化嘅蘇聯少女筆友,不斷書信來往,慢慢由筆友發展成情侶,但由始至終都未見過面,後來,少女嘅爸爸發現到書信字裡行間有著愛情字句,於是就將中國青年寄俾佢個女嘅信通通收起,從此兩人失去聯絡.事主一直以來都喺度等緊呢位少女,直到五十多歲時先成家立室.現年已經七十六歲嘅 "青年" 覺得不明不白,為解開心中嘅謎,所以就請電視台幫手搵果位少女,當然,又係一個成功嘅 case 啦!不過,當事主喺台上見到對方之後,覺得唔似係事實,仲話果位老婦個樣真係生得好似當年果位少女,主持人董卿就即刻話:「咩叫做生得好似呀,佢根本就係果位少女,唔通你唔相信嗎?」於是 "青年" 就問咗對方幾個問題,果位老婦全部答中哂,佢先至真係相信眼前就係當年嘅筆友.
雖然我講嘅呢三個 case 都係成功幫到事主,但唔係每一個 case 都成功,好似果位搵奶媽嘅女仕就暫未有回音,希望佢可以早日達成心願!
感性嘅我,當然係一路睇就一路喊啦,就連主持人及兩國嘅現場觀眾,男女老幼都不停流淚,因為大部份嘅個案都已經係事隔五十幾年,咁樣都能夠搵得番自己想搵嘅人,真係絕對係奇蹟!難怪多位事主都不約而同咁話,自己係世界上最幸福嘅人!
老實講,如果香港都有呢個媒體平台,我都一定會申請,希望可以幫我搵得番媽咪,但係,我都好清楚知道,我可以跪低攬住媽咪雙腳做個 "世界上最幸福嘅人",根本係無可能 ………


text:
所謂「病在你身,痛在我心」💔毛孩生病相信係令寵主最擔心嘅事,除咗睇醫生食藥外,仲有咩方法可以幫到手? 毛毛元氣館(MOMO doggie massage)嘅創辦人,註冊寵物按摩治療師 Ada Li,有逾 12 年寵物按摩嘅經驗,平日除咗幫兩隻愛犬按摩 🐕 亦會幫有需要毛孩診症檢查,醫治中風,濕疹,行動不良等問題.佢為咗推廣寵物按摩,甚至開班教學生,希望可以令穴位按摩變成每個寵物家庭中嘅日常.
Ada 老師表示,寵主與毛孩關係親近,比起外人毛孩較願意畀寵主掂自己,所以特別開設親子班,等寵主學識一啲基本技巧,透過撫摸同按摩能夠及早發現毛孩身體上嘅異常,提早預防,咁就可以減低發展成嚴重疾病嘅機會!每日恆常嘅按摩,可以幫毛孩保健之餘,仲可以作為定期檢查,同毛孩嘅關係又再緊密啲㖭❣
今次 Ada 老師接受我哋訪問,仲即席示範咗初階寵物按摩手法,教各位寵主點樣喺屋企都可以幫毛孩放鬆肌肉,做保養,佢更指出原來毛孩成日抓耳朵,流眼水,舔腳等,唔好太輕視,立即睇下老師講解同示範啦!💆🏻
想學習更多寵物相關專業知識記得 like 同 follow 定我哋 Facebook 及 Instagram 留意住喇!


text:
2015年12月22日星期二
冬至出品
今日係冬至,我諗好多 blog 友都應該喺廚房忙足一日,準備做節嘅晚飯.我呢,因為得自己一個,所以唔使攪任何嘢,咁啱今日又無工開,但又唔想成日量地同拍烏蠅咁無聊,見呢兩日暖番啲,都係時候搵啲嘢攪吓!
因為聽日會去探媽咪,所以今日就整定啲發糕聽日帶過去,之後仲整咗泡菜㖭,其實啲泡菜都已經食哂好耐㗎喇,不過上次準備整時,發覺包辣椒粉全部變哂一嚿嚿,雖然只係用過好少部份,但都無辦法,變咗都迫住要掉啦!所以唯有等到早兩日出開去尖沙咀時就走去韓國街買過包新嘅,今日就可以整泡菜喇!
2015年12月21日星期一
意式三文治 Panini
記得好耐之前老表同我講過,話佢好鍾意食 panini,當時其實我係完全唔知道係乜,聽都未聽過個名,只係知道係一種麵包,於是就上網搵吓食譜,睇吓係點樣整,點知搵極都搵唔到食譜,心諗,老表妳啲口味都夠哂冷門喎!!
直到最近喺書局度俾我見到本關於 panini 同 open sandwich 嘅食譜書,先知道原來panini 唔係一種麵包,而係意大利一種烤三文治嘅做法,其實用任何款式麵包都可以做到,但意大利傳統係會用 ciabatta 嚟整,只要將麵包切開,放入餡料,之後再放入特整嘅 panini 烤焗機內焗到麵包香脆,外觀會見到烤焗後嘅坑紋,係意式三文治嘅特色.書內仲介紹到唔用 panini 烤焗機都一樣可以做到相同效果,就係利用一隻有坑紋嘅 grill pan,直接上火烤至香脆.睇完之後,我就即刻諗起老友 Louisa 送俾我嘅鑄鐵 grill pan,咁我又有機會玩吓喇,呵呵! :P
2015年12月16日星期三
橙皮紅莓乾 muffin
2015年12月15日星期二
茄醬蕎麥小米雜菜
Biga 麵種 Ciabatta
早前喺網上睇到關注意大利拖鞋包 ciabatta 嘅資料,原來傳統做法係會先整一個長時間發酵嘅麵種,叫做 biga,同上次跟「藍帶」個食譜整嘅 ciabatta 又有少少分別,所以又想試吓整,咁啱我手上又有一個教整 biga 嘅食譜喎,一於參考吓佢再自己改良材料同做法吧!
2015年11月23日星期一
咁都得!?!?
早排整過兩次發糕,兩次都爆唔開!!
第一次整完之後,以為係包泡打粉過咗期,無哂 "威力",所以發唔起,於是走去買過包新嘅返嚟再整過,點知結果都係一樣,真係抓爆頭!! ~X( 左諗右諗,都唔知發生咩事,明明不嬲都係咁整,又無量錯材料,又無做錯步驟,火力又校到最猛,喺無得再諗嘅情況之下,唯有係懷疑包低筋麵粉,印象中之前一直都係用日本粉整,自從買韓國粉之後好似都未整過發糕.好,又試吓買番包日本粉嚟整,睇吓又點!!!
2015年11月17日星期二
冬菇栗子燜麵筋
2015年11月15日星期日
味道‧懷念
唔想講咁多喇,睇咗我個 blog 耐嘅 blog 友就自然明白我點解想同大家分享呢個港台節目!
杏仁蛋糕 Almond Cake
買咗啲嘢收得好得滯,收埋收埋成日都唔記得咗,到發現時都已經過期甚至變壞,做成浪費!前排打開個櫃搵嘢時先同包 marzipan "重逢",真係完全無咗件事呢!!的起心肝,就試吓用佢嚟整蛋糕.
唔知大家有無睇鄭裕玲個節目,有集佢哋入咗間法國有名嘅糖果店買嘢,當中介紹咗一款糖果就係用 marzipan 整成,賣相非常之靚,色彩豐富,但我估食落口就肯定甜到漏!!
素雜菜湯 & 意粉
早前睇港視嘅飲食節目《食的秘密》,其中一集節目介紹到港式西餐,原來正宗嘅羅宋湯係用紅菜頭去煲,當由山東傳到嚟香港後,因當時紅菜頭唔係咁易買得到,所以廚師就改用茄膏去增加色澤.
今次我就紅菜頭同茄膏兩樣都用,所以味道特別濃,特別甜.當然,最重要嘅步驟係先將香料,茄膏,洋蔥等食材用油爆過先加水煲湯,否則煲出嚟嘅湯就唔夠香濃.
2015年11月13日星期五
松露醬 & 魚子醬
之前老表送咗樽魚子醬同松露醬俾我,都搭配過唔同類形嘅食材.
2015年11月10日星期二
橄欖油消化餅
前排世衛公佈,加工肉類食品屬於致癌物質,其毒性相當於石棉,香煙同酒精,初時聽到報導都唔覺得好意外,但跟住聽埋落去,話牛肉,豬肉等紅肉都屬於致癌食品,呢樣就真係有啲 shock,話因為多攝取紅肉脂肪就會致癌.雖然我自己一向都少食,但真係估都估唔到有咁大殺傷力!查實間唔中先食一次加工醃製食品都唔會食壞人嘅,又唔係叫你日日食,都唔使話驚到要謝絕所有加工食品,我成日都話,食煙嘅人未必係肺癌死,飲酒嘅人亦唔一定會死於肝癌,正所謂該死就唔使病,食幾多著幾多都真係整定嘅!!
識整西點的話就肯定知道一定會用到大量牛油,不單只口感鬆脆,仲會增加成品香味,但對我嚟講嗰種唔係香而係臊,所以我已經無用好耐,真係頂唔順佢嘅味道,而且都係屬於動物性脂肪,多食都無益.本來用 margarine 代替就最啱,臊味奶味都無,不過有反式脂肪就仲死得人多,都係盡量少用,所以我整西點盡可能都係用液體油,唔單只係麵包同 muffin,就連餅乾,批底同 scone 我都試過用液體油整,效果有時比起用牛油更加鬆脆,真係好奇怪!
肩頸按摩器
長期性頸膊痛真係好困擾,而且亦確確實實咁體會到以前成日聽到老人家所講嘅 "仲準過天文台",更重要係,頸膊痛亦係其中一個導致到我成日頭痛嘅原因!以前曾經有段時間跟媽咪一齊去做推拿,嗰段時間係成世人覺得最舒服,唔單只少好多頭痛同頸膊痛,成個人都超精神爽利,完全無任何倦意,不過可惜收費極貴,幾百蚊粒鐘,兩個人夾埋做一次就過千喇,所以後來老竇被公司裁員之後,我哋都無再去推拿,因為唔敢亂洗錢,玩唔起!!
老竇都知我長期性頭痛同頸膊痛,所以早前搭個朋友買咗部肩頸按摩器俾我,聽佢講國產貨好似平過韓國貨差唔多一半,超級抵用,但其實講真呀,依家幾多大牌子貨品咪又係 made in China,反而仲要俾好大部份廣告費㖭!!雖然機器始終唔敢人手咁好,但都仲好過無,按摩完之後真係舒服好多,頸膊肌肉都鬆好多.
2015年11月8日星期日
又做義工
老表話我呢排多咗出街 (其實佢意思係話我多咗出外活動),梗係啦,依家大把時間量地同拍烏蠅,吃喝玩樂同 shopping 又唔多啱我,咁做義工就最好不過啦,有意義之餘又可以打發時間,幫到人又幫埋自己,何樂而不為呢!俾著以前,請得郁我呢個宅男都真係唔易㗎!! :D
上次幫 Pinkdot 做義工時,周圍都係英文人,估唔到今次就全場都有好多 "煲冬瓜" 人,因為其實好多台灣同內地嘅 LGBT 團體飛過嚟參加遊行,加上本地好多專上學院都有收內地學生,所以國語人多都唔出奇嘅!反而值得欣賞嘅係見到都有啲父母帶埋自己仔女一齊嚟參加遊行,從小就教識佢哋社會上嘅多元性,對自己人多啲理解同明白,就可以減少誤解同恐懼,繼而減少歧視!
上次幫 Pinkdot 做義工時,周圍都係英文人,估唔到今次就全場都有好多 "煲冬瓜" 人,因為其實好多台灣同內地嘅 LGBT 團體飛過嚟參加遊行,加上本地好多專上學院都有收內地學生,所以國語人多都唔出奇嘅!反而值得欣賞嘅係見到都有啲父母帶埋自己仔女一齊嚟參加遊行,從小就教識佢哋社會上嘅多元性,對自己人多啲理解同明白,就可以減少誤解同恐懼,繼而減少歧視!
2015年10月25日星期日
與兩老短聚
見到寫住兩老,咪以為係講緊我媽咪同我老竇呀,我邊有咁好福氣呀!!係老友 Winnie 同老表 Lily 至真.
因為老表即將獻出佢嘅第一次,要公開演奏呀,所以咪特邀老友呢位老師過嚟聽吓佢彈成點囉,順便俾佢實習一下面對人彈琴的壓力.
2015年10月21日星期三
水瓜 & 浦瓜
今朝一早起身過去同 Ryan,Rylie 兩兄妹上堂,教完之後順便喺佢哋住個屋苑街市度買埋餸先返屋企.經過菜檔見到兩款好少見嘅瓜,印象中屋企附近個屋邨街市未重建之前都只係見過一,兩次有得賣,但我自己就真係完全未食過喇!我問菜檔阿姐呢兩款係咩瓜,原來一隻叫水瓜,另一隻就叫做浦瓜,阿姐話可以炒又可以滾湯,見價錢又唔係貴,兩款都係賣 $7 斤,所以各買一隻試試.
講開啲少見嘅瓜,我記得細個時媽咪間中都會買一隻叫白瓜嚟炒餸,好似依家唔見有得賣嘅!?
2015年10月13日星期二
泡菜熱狗 Kimchi Hot Dog
2015年10月11日星期日
老友烘焙學校新張之喜
2015年10月5日星期一
黃薑麵包
橙皮朱古力香蕉鬆餅 Candied Orange Peel & Chocolate Banana Muffin
2015年9月27日星期日
肉桂薑味猶太麵包 Cinnamaon & Ginger Bagel
齋人食齋醬
超級月光
2015年9月24日星期四
日,韓風料理
2015年9月23日星期三
純素蜂蜜抹茶鬆餅 Vegan Honey Maccha Muffin
其實我都跟過好幾個唔同食譜整 vegan muffin,但始終發覺無加雞蛋落去整的話,個 texture 入口係會比較黏口,中式發糕情況都一樣,但好多人又話唔覺,唔通係我要求太高!? :-w
呢個 muffin 都係參考自型仔廚師 Ryoya 嘅 Matcha & Adzuki beans Muffin (vegan) 食譜,算係我整過咁多 vegan muffin 之中 texture 最好,相對叫做無咁黏口,但我覺得始終都係唔及加咗雞蛋般清爽.
日式醬油燒飯糰
依家天氣熱,我好多時第二餐都會整壽司食,但係整壽司都幾麻煩,要預備好幾種材料,之後又要捲到唔散,都有一定功夫,如果時間唔夠的話都真係唔好攪喇!
呢次又試吓跟型仔廚師 Ryoya 整個功夫少得多嘅醬油燒飯糰,不過第一次整毫無經驗,真係有超大進步空間呢! :P
2015年9月22日星期二
義工禮品
Pinkdot 當日,有贊助商贈送禮品俾每一位義工.
其實整個活動能夠做到免費入場,免費任飲任食,又提供所有音響器材作音樂會用,都係多得各大商業機構支持及贊助,當然,大部份都係外資大行,投行,銀行等,華人企業就只係佔少數啦!
2015年9月21日星期一
繼續做義工
既然都已經提早開始咗做義工嘅計劃,咁就唔好俾佢停.
由於自己喺工作同生活上,某程度上有好幾方面都屬於少眾,所以好清楚當中被人誤解,甚至係歧視的感受,所以我一直以嚟都希望做義工嘅服務對象係一啲易被忽略及誤解嘅少眾.加入「WeWah 音樂家」係幫基層家庭嘅小朋友圓夢,打破只有相當經濟能力家庭嘅小朋友先至可以學鋼琴,而今次呢份義工嘅對象就係 LGBT community,所以噚日由朝企到晚,攰到爆之餘仲曬到變咗隻燒豬.
Pinkdot 原本係由新加坡發起嘅一個活動,提倡建構「平等互愛,多元共融」嘅社會,活動係一個大型戶外露天嘉年華會,LGBT community 邀請自己家人及朋友一齊出席,與一家大細及朋友一齊野餐,大家開開心心一齊玩.2014 年就引入到香港,所以今年已經係第二屆.
訂閱: 文章 (Atom)


text:
相信大家最近都會喺Facebook見到國泰鋪天蓋地咁宣傳佢哋新嘅A350-1000客機,而我去玩嘅時候就啱啱好搭中咗呢款新機型,咁今日就一於同大家分享下我嘅體驗啦~
國泰喺亞洲區內有唔少第五航權嘅航線,除咗大家經常會接觸到台北往返日韓嘅航線之外,佢哋另外仲有曼谷往返新加坡嘅服務㗎!至於咩係第五航權呢?簡單嚟講就係航空公司營辦往返兩個第三方國家嘅路線,而乘客可以淨係單獨買呢一段嘅機票.香港仲有好多第五航權嘅航班㗎,最多就係飛曼谷,阿聯酋航空,皇家約旦航空,埃塞俄比亞航空等等都係!
我平日都會考慮轉機嘅,不過今次假期有限,但又想一次過去晒曼谷同新加坡,唯有選擇國泰搭三程直航慳返啲時間.訂機票嘅時候已經知道呢班機用最新嘅A350-1000,好好彩到飛嗰日都無臨時換機型,等我可以試新嘢!
國泰航空 CX717 曼谷-新加坡
出發地:曼谷蘇凡納布機場 (BKK)
目的地:新加坡樟宜機場 (SIN)
出發時間:11:50
抵達時間:15:25
飛行時間:2 小時 35 分鐘
機型:空中巴士 A350-1000XWB
A350-1000嘅客艙佈局同A350-900相當類似,同樣配備商務艙,特選經濟艙同經濟艙.分別在於A350-1000載客人數較多,以及採用再新款啲嘅經濟艙座位.頭枕唔再用布而改用皮,而置物空間亦都作出咗唔少嘅改動,所以兩款飛機不盡相同.
今次班機乘客人數唔多,粗略估計得百零人,所以唔少人都可以自己坐一排三個位~亦正因為呢個原因,我喺揀位嘅時候都揀到第一排嘅位,空間闊落啲可以伸長隻腳舒服啲.但係唔好彩地嗰日架飛機延誤,不過好在早發現,可以喺酒店食耐啲早餐先出發,到最後都遲咗成2個鐘先飛.
經濟艙嘅第一排座位,只有中間係設有嬰兒籃,左右兩旁就係優先座,會先安排俾有需要人士,無嘅話就所有乘客都可以揀~因為電視安裝咗喺牆上邊,離個位有啲遠,所以係全個經濟艙裡面少有有遙控用嘅位,唔駛下下伸手向前撳.
航程比預定飛行時間短大概半個鐘,啱啱好兩個鐘左右,比香港飛曼谷短少少,一樣都有熱餐供應,亦都有雪糕食.今次分別有雞肉飯同豬肉飯,兩者味道都唔錯.因為同平日普通嘅飛機餐實在太相類似,所以無特登影相同大家分享.
沿住馬來半島一路向南飛,好快就到新加坡啦~降落樟宜機場之後停泊喺4號客運大樓,同一時間只係得另外一班飛機到,所以好快就可以過關,攞行李,撇!由降落到離開客運大樓應該只係半個鐘內嘅事,非常有效率~
今次嘅體驗都唔錯,除咗唔準時之外都無啲咩特別挑剔,價錢合理嘅話始終都不失為一個選擇.今個星期寫完呢篇Blog之後,下星期就為大家介紹曼谷以及新加坡唔同嘅美食!如果大家有任何關於旅遊,行程等等嘅問題,歡迎您留言或者Inbox問㗎~


text:
親愛嘅老友:
提筆寫呢封信嘅時候,我有少少猶豫,妳可能會有少少驚訝.
係昵度我要同妳講聲多謝:
妳幫我細心清理貓砂盒,就算我有時任性四圍方便,但妳依然落力清潔,爲咗俾我清新嘅環境;妳費盡心思去諗我每一餐應該食低咩嘢,有時我扭計唔很食嘢,妳閉翳完之後仲係比我鐘意嘅小零食;
妳即使有咗小朋友或者其他動物朋友仔嘅時候,依然將妳嘅目光留係我身上;妳願意係每一個早晨俾我係妳身上踩上踩落,俾我係妳塊面度做massage;
係妳食飯個陣時,無論係櫃檯定係食飯檯,只要我嚟咗妳都會借位俾我特權使用;每一次妳摸摸我嘅肚腩或者拗拗我嘅下巴,唔好睇我外表冷淡,其實我心入面係想妳一直petting我噶.
諗番起平時嘅生活,原來我哋已經係一起好長時間啦.年月漸長,我慢慢變作老公公/老太太,而家嘅我,毛色少咗些光澤,平時睇妳嗰陣有少少朦,聽嘢有少少慢,可能需要妳重複一兩次,行路會變得慢少少,一日三餐食得比以前少,比以前仲加鐘意訓覺,會對突然間改變嘅生活環境有壓力了.....
原來知道自己嘅生活慢慢有咗變化,呢種心情有少少複雜,所以我選擇寫信俾妳.當我力不能及嘅時候,需要妳係一旁幫幫手.儘管時過境遷,但我哋一步一嗰腳印,過好而家嘅每一天.
係妳愛錫嘅老貓(上)


text:
上海親子遊
家長們呢就應該為咗仔女會策劃唔同嘅短途,長途旅遊啦,咁其實究竟究竟要去邊度旅行呢?對於細路仔來講,渴望嘅唔單只可以自由自在咁樣玩,上海無論係戶外嘅嘢休憩公園,定係室內嘅互動場館,都可以滿足我哋細路仔自由自在玩嘅心願架!下面呢就跟住我嘅腳步,一齊為細路仔策劃一場充滿樂趣嘅旅行啦!
東方綠舟
第一站我哋嚟到大自然,感受了與花香!係呢個風景怡人嘅澱山湖搬,喺上海為一個集拓展訓練,青年社會實踐,團隊活動以及休閑旅遊嘅一個大型公園!佢呢個蒼翠嘅自然風光,同埋嗰啲遊戲嘅氛圍,吸引左無數嘅家庭,學生喺呢度渡過一個休閒嘅下午,大家都可以帶自己嘅小朋友過嚟呢度野餐,睇吓湖畔咁
呢個東方綠洲呢就分咗八個主題樂園嘅,裏面都有啲小朋友玩嘅遊樂設施,同比佢哋增長知識嘅地方.例如航空母艦咁啦,呢度有好多唔同嘅遊樂設施同埋航空博覽館,係寓娛樂於學習嘅好地方
原來呢仲有160幾個名人雕像造成嘅人物事蹟,比佢哋學習古代嘅歷史.當然啦呢度都有唔同嘅景觀,網球場,沙灘排球,游水遲等嘅運動到家設施啦!睇吓佢玩得幾開心
你睇吓呢度,小朋友一定會話呢啲飛彈,軍事裝備而感到興奮嘅,不妨同佢地一齊影吓相,教下佢哋呢啲軍事上面嘅小知識啦
世紀公園
呢個世紀公園呢系上海最大而且有自然特徵嘅生態城市公園啦,有啲好得意着嘅造型植物,亦都有好生動有趣刺激嘅遊樂設施.呢度好適合週末帶住小朋友過嚟公園欣賞風景,呼吸新鮮嘅空氣,亦都或者係大樹底下乘涼傾吓計咁.呢度一定係一個好好嘅出遊地方喺呢度,去咗一間三人單車,沿着公園自由期限,享受下樹蔭下嘅清涼啦!
呢個公園呢有好多唔同嘅鄉土園區,觀景區,湖濱區等等等等,都有好多唔同好有特色嘅造型建築,而裏邊絕對係有想像唔到嘅音樂劇場,同埋兒童手工藝體驗班咁樣,好值得帶着小朋友去體驗一番㗎
上海野生動物園
上海野生動物園呢就匯聚咗世界各地都有代表性嘅動物同埋珍奇動物,加加埋埋都有二百幾種架!你可以選擇坐遊覽車去睇下東北虎非洲獅,黑熊等等猛獸,可能令到小朋友好興奮架!
你都可以好休閒咁樣睇吓野生駱駝,熊貓,羚羊咁樣嘅草食動物.以步行區都可以見到大笨象,長頸鹿咁樣啦有啲甚至可以同佢地有啲互動!我嘅小朋友就摸咗一隻好細個嘅袋鼠BB,不過佢哋都有D驚架哈哈
呢度亦都有好多小朋友鍾意嘅小動物樂園,同埋動物表演.你哋可以選擇喺海獅館到同海獅玩雜耍,競技場呢就同啲獅子老虎一齊表演咁樣!下晝呢都可以係百獸山嘅廣場同大笨象踢波,諗起都覺得好開心架.
上海海洋水族館
呢個上海水族館係世界上最大嘅人造海水水族館之一,海洋館展示嘅呢就係通過水滴世界跨過五大州嘅主題.館內呢就有28個大型嘅主題生物展示區.用亞馬遜叢林嘅海底生物,到南美區嘅電鰻,澳洲嘅魚,同埋南極企鵝大家都可以喺呢度見到架
通過隧道,呢個180米左右嘅隧道大家可以睇到唔同種類嘅海洋生物,例如鯊魚,海龜咁樣.不過我嘅小朋友最鍾意就係呢個水母,休休閒閒咁喺水中浮下浮下咁樣.
上海迪士尼樂園
上海迪士尼樂園呢就係為咗所有年齡層嘅有客已打造一個流連忘返嘅主題樂園.而呢個神奇王國風格打咗去上海迪士尼樂園呢就有六個主題園區.當中就包括米奇大街,奇想花園,明日世界,探索到,寶藏灣同埋夢幻世界.呢度帶着小朋友來探索一個前所未有嘅神奇世界,一定可以為佢哋點樣佢哋心中嘅期望,佢哋留下一個美好嘅回憶!
呢個樂園除咗有令人激動嘅遊樂設施之外,亦都好有好多娛樂演出,喺呢度可以令到豐富多彩嘅現場表演,同埋迪士尼朋友進行親密嘅活動!大家可以見到好多唔同雜技演員,舞者,音樂主持人,充滿活力,多才多藝!一定會令到小朋友有一個好愉快嘅童年
朱古力開心樂園
呢個朱古力開心樂園係全國第一個用朱古力甜品餅乾等元素打造一個大型創意主題樂園,呢個係朱古力王國,甜蜜伊甸園,魔法商店街等等嘅特大景觀,融入左好多創意同埋造型啦,呢度嘅表演藝術,美食同埋DIY製作呢都有好多全新嘅觀感體驗!
配搭着咖啡嘅體驗講,法式麵包餐廳等等的服務,小朋友呢度可以搵到佢哋幸福嘅一面,打人都唔使驚怕悶架,喺呢度會搵到好多唔同新奇嘅飲食體驗
喺呢度我哋可以見到全世界最大嘅朱古力城堡,見到獨一無二嘅麵包表演.我哋都可以食到個種唔同地方嘅美食啦,小朋友一定係對於美食好難講佢啦!總之呢度一個有朱古力搭建而成開心地方,入到呢個樂園裏面呢連通器都覺得係甜㗎啦!你會見到好多嘢都以為係雕塑但係佢哋係有朱古力所製成嘅食物嚟㗎 !
#寫出你遊歷 #說走就走 #親子遊


text:
繼歌手古巨基升呢做老竇之后,前「香港先生」黎振燁呢排接受TVB節目《娛樂頭條》訪問嗰陣,就暗示咗遲啲有好消息公佈,疑似佢就快升呢做老竇!
呢排,黎振燁提到有份演出嘅新劇《食腦喪B》中準備會同朱智賢,有段可歌可泣嘅感情古仔,劇中佢原本有個小朋友,之后同朱智賢組織家庭會生一個小朋友,於是拍劇時唔少得成日同小朋友對戲.
而現實中嘅黎振燁都好鐘意同小朋友相處,被問到同太太嘅造人大計實行到乜地步時,佢就好神秘噉話:「作為老公,我都一直想有BB,至於幾時有呢,我就唔方便同大家講啦.我一直都好努力,話唔定聽日就有.」
記者問到:「係咪太太懷孕未夠三個月所以唔講呢?」黎振燁就大賣關子話:「呢方面我又唔可以答你,等下啦,總有機會嘅.」
黎振燁同圈外太太結婚5年,佢一直努力實行造人大計,話得好清楚好想要BB,兩夫妻做足婚前同產前身體檢查,醫生話應該好易中,自結婚之后兩個人積極造人,但肚皮一直未出好消息,更向好友梁烈唯請教過生B秘笈.
黎振燁同老婆喺中學時代開始拍拖,太太係幼稚園老師一直支持佢追夢,而黎振燁本身係時裝設計師,2009年突然放棄高薪厚職加入TVB藝員訓練班,做咗3年茄喱啡就離開公司,一度以模特兒為正職,想放棄多年演員夢.
2015年係黎振燁人生轉捩點,太太愿意喺佢最失意嗰陣下嫁,求婚,擺酒,度蜜月,拍結婚照統統都冇,只係簽紙同屋企人簡單食飯.
太太更為佢事業尋找機會,主動幫黎振燁填表報名參加香港先生,最終佢以大熱姿態奪冠,畀媒體譽為係「翻版古天樂」,之后佢機會接踵而來,呢幾年終于捱出頭,劇集一套接一套.
Like MisshkNews Facebook!不出门也能知天下事~


text:
塞牙有幾難受,經歷過嘅人都知嘅.假如頻繁塞牙,你就要警惕喇!哩個係牙齒向你發出嘅健康警報.深圳專業牙醫為你解答一下!
造成塞牙嘅原因
塞牙,臨床上將佢稱為食物嵌塞或嵌食症.假如有塞牙嘅情況,基本上就講明牙齒已經有毛病.冇以為塞牙唔係病,正常嘅好牙先唔會截住啲食物.
造成塞牙嘅原因有好多,有先天方面嘅因素,亦有後天方面嘅原因.大致可以分為兩種:
1,水平型塞牙:牙齒排列唔整齊,重疊,擠迫,上下牙齒咬合關係唔正常,咁食物就好容易嵌入縫隙之間;
2,垂直型塞牙:咀嚼個陣由於咬合力量或充填式牙尖嘅楔入作用,令到對頜牙間嘅接觸點發生瞬間分離,食物從牙合面垂直方向通過而嵌入牙間隙.
垂直型塞牙嘅分類
①充填式牙尖.牙齒咬合關係唔好,上牙尖就好似錘一樣,將食物敲入咗下牙嘅牙縫.
②個別牙齒嘅缺失.當個別牙齒有缺失,患者又未能及時安上假牙,咁同缺損牙齒相鄰嘅牙齒就會發生傾斜移位,令到哩只牙齒同其他牙齒之間嘅縫隙增寬,從而造成塞牙.
③生理性嘅牙齦萎縮.老年人嘅肌肉組織退化會引起生理性嘅牙齦萎縮,從而令牙齒之間嘅縫隙增寬,造成塞牙.
④病理性嘅牙齦萎縮.牙齦炎,糖尿病等疾病會令到本來喺兩只牙齒之間嘅牙齦乳頭萎縮,從而留低一個空間,咁食物喺咀嚼過程中就會塞進去.
⑤牙齒表面磨損過多.牙齒經過日積月累嘅打磨,牙面上嘅溝槽慢慢咁被磨平,尤其係有夜磨牙嘅後生仔同老年人.牙齒嘅咬合面越嚟越平,咁牙齒就會變得唔利,切斷食物要嘥更大嘅力氣.上下牙之間嘅推力大咗好多,就算你嘅牙齒冇鬆動,亦會被推出一條罅,食物就塞入去.
⑥齲齒.當齲齒發生喺兩牙之間個陣,就會令牙罅增大,造成塞牙.
⑦智齒.智齒係最容易塞嘅一顆牙,因為大多數人嘅智齒都生得唔正,其他嘅牙都係從下往上豎著長,但係智齒經常從後往前橫著長,咁佢就會同前面嘅牙之間就出現了一道楔形嘅溝,特別容易塞食物進去.


text:
講起「大頭佛」,好多人就會聯想起煩惱二字.但喺文化層面而言,舞獅欠缺大頭佛,其實係一種損失.熱衷中華文化嘅香港文化節創辦人趙式慶,尋日就喺記者會上宣布今年嘅香港文化節,將會首度向大眾呈獻已經式微嘅「獅劇」,屆時大家久違嘅大頭佛,又有出場嘅機會喇!
到底乜嘢係「獅劇」呢?趙式慶話流行南獅嘅農村會透過舞獅,嚟演繹傳統民間故事,咁就為之獅劇.佢話獅劇嘅表演形式豐富,既會攙雜中樂,武術同兵器等元素,亦經常聯同大頭佛一齊演出,但獅劇演出時須大量人手,喺環境狹窄嘅城市好難搵到合適場地.
香港中華傳統文化藝術基金會創會主席譚定邦話作為瑞獸嘅獅子,本來就係極之威猛嘅萬獸之王,但喺大頭佛所揮舞嘅葵扇下,就好似遇上馴獸師嘅皮鞭咁,乖乖充當佛祖身邊嘅護法.佢話喺實際演出當中,大頭佛既以詼諧身手示人,亦不時為視野受限嘅獅頭作出提示,所以大頭佛相當重要,只有資深嘅武術中人至可以勝任.
今屆嘅香港文化節會同南韓等國家有文化交流,著名畫家王無邪早前就到訪南韓濟州島,發現當地年輕一輩紛紛揚棄漢字,以致同傳統割裂.佢話時下嘅香港學生多數唔識文言文,雖懂得漢字亦難以閱讀古籍,同南韓人一樣遇到同傳統割裂嘅可能.
同場仲見到香港手套業商會會長林曉盈同康樂及文化事務署總監(非物質文化遺產)梁潔玲.林曉盈認為南韓人都有居安思危嘅意識,事事追求完美之餘,對自我嘅要求亦好嚴格,因此韓風得到普遍受落並非無因.
卓妮


text:
嶺南建築
未漢化之前:南越建築改
南越建築(粵拼:Naam4 jyut6 gin3 zuk1)係嶺南未漢化之前(公元 7 世紀之前)嘅原住民南越族嘅建築[1].對於南越族嘅建築學界而家都重未係好清楚,但係廣東廣西有幾座南越國嘅遺址,令到現代人可以睇到少少南越建築嘅特色.
南越國水閘嘅模型
唐朝建築改
嶺南文化受大唐同大宋嘅漢文化影響得好犀利.喺 4 至 10 世紀(隋唐時期),有好多中原嘅高僧都會走嚟嶺南度傳佛教,所以令到嶺南有啲有唐朝建築(粵拼:Tong4 ciu4 gin3 zuk1)元素嘅佛寺,好似係廣州嘅光孝寺就係咁.而且自從 19 世紀以嚟,粵港地區重起咗唔少新嘅唐朝建築.呢種建築風格出咗名規模宏大,規劃嚴謹,色調簡潔,主要用木頭做料,又會將藝術性同結構性嘅設計融合埋一齊.例如係香港喺廿世紀初嗰陣時起嘅志蓮淨院,就係攞咗唐朝嘅建築做板起嘅.佢同古典嶺南建築好明顯唔同:佢規模好宏大-會有好多向外揚嘅造型,又會用金同紅呢啲鮮艷嘅顏色(古典嶺南建築係四四方方兼且色水淡嘅)-而且大半都係用木整嘅.呢柞特徵令到成棟嘢望落同日本京都嘅佛寺群(都係用唐朝建築做板嘅)好似[2].而中國大陸嘅粵廣地區由 1980 年代都開始起呢類建築物,例如係深圳文博館.
志蓮淨院嘅萬佛塔;望落同京都法隆寺嘅五重塔好似.
古典嶺南建築改
古典嶺南建築(粵拼:Gu2 din2 ling5 naam4 gin3 zuk1)係 14 世紀嶺南開始有咗嘅一種風格.嗰時嶺南漢化得七七八八,形成咗一種新風格.古典嶺南建築好有地方特色:同中原核心地帶(即係北方)比起上嚟,嶺南氣候又熱又濕立立,如果將中原嗰套建築風格直接搬落嚟嘅話,會好容易有温度唔舒服或者發霉呢類濕滯嘢.所以粵人整咗一套同中原人唔同嘅建築風格.古典嶺南建築通常比較輕,而且會用通透同冇咁易發霉嘅材料起,色水會偏好灰白或者係綠呢啲柔和嘅色調.喺結構方面,呢啲建築通常有多層嘅斜坡頂同方形柱,而且因為氣候冇中原地方咁凍,令到嗰度啲人鍾意向外面行,所以嶺南民居建築就發展咗好多露台呢類嘅開放式結構,等人有得唞涼.總體嚟講,呢柞特徵令到古典嶺南風格嘅建築物望落都比較輕同涼爽[3].
就算到咗今日,古典嶺南式建築物喺廣州呢啲大城市嘅商店街成日都會見到,而且香港同澳門都有唔少咁嘅建築物,例如係新田大夫第.
方位同門改
粵人喺起屋嗰陣好講究方位,主要係畀強烈嘅風水文化形響咗.粵人起屋嗰陣好多都會請返個風水師去搞佈局.佢哋喺門方面零舍執着-佢哋重有句俗語話「大門朝南,子孫不寒,大門朝北,子孫受罪」:間屋嘅門面向南會畀人覺得係象徵住權力同威嚴,所以一般起屋(尤其係比較有錢嘅人家)都會特登將道門向住南面,而祠堂基本上一定會咁做.大啲嘅屋企建築重會有好幾種唔同嘅門,好似係中門,側門,同儀門呀咁.「中門」響舊時通常都淨係會畀身分地位比較高嘅人-即係屋企嘅男主人,高官,或者抱住男丁嘅女人-行過,而其他人就淨係准用「側門」.「儀門」就係祠堂好多都會有嘅;喺大門之後重有第二道門.呢種門嘅存在主要係因為粵人好多都覺得一入大門就直衝祖先會好肉酸.
雕塑裝飾改
傳統上,粵人好鍾意用雕塑同浮雕嚟裝飾建築物.同其他唐人起嘅祠堂比起上嚟,粵人嘅祠堂就鍾意擺好多用木頭同石頭整嘅人物靈獸雕塑去做裝飾,嚟達到「光宗耀祖」嘅效果.嶺南建築雕刻主題好多樣,有歷史故事,神話傳說,吉祥圖案,飛禽走獸,奇花異草呀咁.亦都有啲比較有本地特色嘅景物,好似係洋桃,番石榴,香蕉樹,木棉,同榕樹呢啲嶺南地區成日都見到嘅生果同植物.
青磚改
青磚(粵拼:Ceng1 zyun1)係喺嶺南地區好多人用嘅建築材料.佢呈青黑色,密度高,透氣,吸水,抗氧化,淨化空氣,又唔容易變色變形,重好恆温.因為佢呢啲特性,用青磚起嘅屋好捱得到濕氣,夏天嗰陣又會好涼爽-最啱用嚟喺又熱又潮濕嘅嶺南地區起屋.
隘門改
冷巷改
兩進三間改
兩進三間用喺中式廟嘅建築,「三間」就喺正面睇一分為三,有三間唔同用途嘅地方,好似香港文武廟,列聖宮同公所三間,「兩進」係間廟有前後,中間有天井,「後進」高幾級,攞嚟擺神像[4].
三間兩廊改
圖庫改
鑊耳屋改
鑊耳屋(粵拼:Wok6 ji5 uk1)係嶺南建築好樣眼嘅特徵[5].好似係下面個圖集入面嘅曾大屋咁,佢哋嘅屋頂兩邊度有對形狀好似鍋嘅手柄嘅牆凸咗出嚟-所以嗌做鑊耳屋.響 15 世紀左右(大明時期)開始,鑊耳形嘅牆係有功名嘅人先有得喺屋企度起嘅嘢,而佢哋嘅高低表明咗嗰個人嘅官位.後嚟民間粵人重有咗喺間屋度起鑊耳形嘅封火牆可以幫自己啲仔同孫做官嘅諗法.但係嗰對鑊耳重有實際嘅功用,例如係起到防火燭同遮太陽嘅作用;後者可以令太陽冇咁容易直接曬住間屋嘅表面,幫手令間屋冇咁熱-呢點喺熱辣辣嘅嶺南地區特別有用.
廣州錦綸會館又係有對鑊耳.
蠔殼屋改
唐樓改
除咗呢啲古色古香嘅建築,有西歐風味嘅多層式建築物唐樓(粵拼:Tong4 lau4)亦都係嶺南地區響 19 世紀開始出現嘅建築類型.佢哋主要係起嚟畀平民下舖上居咁樣住,喺好似係香港同埋澳門呢啲畀西歐文化影響得犀利啲嘅地方周圍都見得到.香港啲唐樓多數都有三到四層,每層大約係四米高左右.佢哋初頭多數係用青磚起,而後嚟喺 1930 年代開始變成主要用混凝土.第二次世界大戰之後,香港嘅人口升得好勁,嗰時啲人唔夠屋住,於是乎好多唐樓都畀人攞咗嚟整板間房.通常喺一座唐樓嘅住戶度都會有一戶負責做「包租」,令到港式廣東話入面多咗「包租公」同「包租婆」呢兩個詞語.
唐樓住戶嘅生活喺啲有港澳特色嘅戲同電視劇入面成日都會睇到.
嶺南園林改
嶺南園林(粵拼:Ling5 naam4 jyun4 lam4)係嶺南獨具一格嘅園林設計[6],當中最有代表性嘅要數廣東嘅粵中四大名園.
傳統嚟講,嶺南地區山水靚又臨海,有五嶺阻住,環境同北面嘅中原核心地帶好唔同,所以發展咗一套自己嘅風格唔出奇.嶺南地區又熱又成日打風落大雨,所以粵人起園林嗰陣多數會用庭院式佈局-用建築物將個庭園圍住嗮,令到園林入面嘅花草受到保護,打風落大雨嗰時冇咁易畀啲風雨吹爛打爛,而且重可以用呢啲植物嘅陰影幫成笪地降温.地理特徵亦都令到嶺南園林喺規模上面比較細,又唔似得中原嘅園林咁樣畀啲皇家常規制度限住嗮(即係俗語所講嘅「山高皇帝遠」)-佢會揀用木棉樹呢類有本土特色嘅植物同埋用好多木雕同陶瓷呢啲民間工藝品去做裝飾,好似廣州喺廿世紀初起嘅寶墨園就係咁.而且因為佢哋細,好少有山土,所以成日都會「以石為山」-用石頭做假山,例如係餘蔭山房就用咗呢種手法.總體嚟講,呢柞特徵令到嶺南風格嘅園林比較貼近大眾同樸素.
除咗咁之外,嶺南園林喺好多方面見到西歐文化嘅影響.喺理水方面,嶺南園林唔會好似江南園林咁用自然池形水面.佢哋啲水池反而會好似西式園林咁形成規則嘅幾何圖案.再用餘蔭山房嚟做例子,佢由兩個規則形狀嘅水池並列做水庭,環繞八角亭嘅水渠兩邊用園徑同花圃散點山石,重有荔枝同大樹菠蘿呢啲有嶺南特色嘅植物.喺裝飾方面,嶺南園林入面成日都會見到好似係拱形門窗,歐陸式柱頭,或者有色玻璃呢啲西歐風嘅飾物.
睇埋改
攷改
- ↑ 南越古國吹「西洋風」
- ↑ 南園蓮池/志蓮淨苑 仿照唐代藝術的古式園林與佛教廟宇~
- ↑ 淺談嶺南民居的嶺南建築特色
- ↑ 藏在古蹟裏的香港 : 「今日香港」通識参考,黃家樑,三聯書店 (香港),2014年,ISBN 9789620435324,p.111.
- ↑ 嶺南建築之鑊耳屋
- ↑ 〈岭南园林的营造手法与艺术特色〉. 原著喺2017年7月30號歸檔. 喺2017年9月26號搵到.


text:
自從上次買完Goofoo Cube 輕巧入門級3D打印機 之後就對3D打印機好有興趣,想試下唔同牌子整出嚟嘅效果,因為有時想整啲小禮物俾朋友做生日禮物,有心思啲,所以見到啲細細部嘅3D打印機都好想入手!近排上網見到呢部又細部又平平地嘅3D打印機就決定入手啦!😆
首先收到佢嘅時候真係覺得啱晒我,因為我係最怕嗰啲好多零件要自己砌嘅電器,而呢部KOKONI AI建模3D打印機係唔需要組裝又或者好複雜嘅操作,一打開個包裝就可以即刻用得,超方便!同埋佢細部之餘都算輕,只係3KG,有時我想拎去朋友屋企玩下都好方便😍用之前download埋個專屬app就可以即刻試用!
我試咗佢個智能AI算法,我試過用個app upload我張相上去,KOKONI就會即刻將我個樣自動生成模型咁嘅樣,真係好神奇,print咗出嚟都覺得唔錯,幾得意以後行街見到啲咩得意野我就可以影低佢,再翻屋企 print 佢出嚟真係諗起都興奮!
呢部機仲有樣野係好方便,就係佢唔洗插住部電腦,佢可以全部功能都可以由電話個app控制,只需連接wi-fi,再揀相就搞掂,print得!如果冇idea想print啲咩,個app裡面都有一個免費模型庫,裡面點都會有心水嘅模型想print出嚟,選擇困難症嘅我真係喺入面睇咗大半日.如果有小朋友嘅話,仲可以俾小朋友喺app入面揀啲得意嘅模型print出嚟,佢地一定會好開心,近幾年成日講嘅STEM 教育,呢部 KOKONI AI建模3D打印機 絕對可以引起佢地對科技嘅興趣.😆
而且呢部KOKONI AI建模3D打印機 其實就咁擺喺工作枱上面都幾靚,的的骰骰咁,又唔阻埞,突然心血來潮嘅時候即刻 print 個模型出嚟又得!同埋佢比起其他大型3D printer其實都唔算嘈,就算喺 office print 出嚟都唔會嘈親人!
♡♡KOKONI AI建模3D打印機♡♡
購買連結: https://searchingc.com/collections/kokonihk/


text:
《立法規管加密資產,防止騙徒呃錢》
今日響網上睇到香港有騙徒用加密幣挖礦合約扼錢.其中有人聲稱可以挖 Filecoin...
Filecoin/IPFS 既作者 Juan Benet 係我既朋友,之前係 Stanford StartX 係同屆.IPFS 已經出左同埋用得,但係 Filecoin 係未出同埋未用得既.當呢邊既技術人仲忙緊既時候,騙徒就用左你個名義黎扼錢.都幾冤枉.
(btw, 現時響某 d exchange 買到既 "Filecoin" 只係期貨合約)
不過更大既問題係,現時香港公眾對於加密幣既了解只係局限於一係搵快錢,一係扼錢既二元理解.譬如關於香港 Filecoin 挖礦機既討論,常見既觀點一係就係全部加密幣都係騙局(錯),一係就係講有人投資 ICO 真係賺左好多錢(係,但係與 Filecoin 挖礦機無關).但係 IPFS 係乜,Filecoin 係乜,Protocol Labs 同 Juan Benet 係何方神聖,Filecoin mainnet 未運作但係響 exchange 買賣既 Filecoin 係乜... 呢 d 投資者最應該理解既野,竟然無人提.
傳統既證券或者金融工具,對於呢類問題既解決方法都著眼於對投資者既披露同埋對持牌人既監管.譬如如果有騙徒聲稱 Google 會出 H 股,然後話佢可以用賤價幫你買 Google H 股... 咁係無人會信既.因為如果真係有回咁既事,Google,香港聯合交易所,同埋傳統既財經新聞都會公報有關既資訊 - 而唔會走去搵個 KOL 去同你講.
加密幣既監管同披露響世界各地都開始有進展.譬如歐洲 Malta 最近有新既法例規定,以加密資產形式售賣既證券須要注冊.而注冊既其中一項規定係發行人須要將其 smart contract 內既條款翻譯成英文,以供投資者理解同給予法律訴誦既基礎.美國加州及特拉華州亦已經開始對以加密資產形式發行既股票或證券立法.
呢個情況意味住,隨住加密資產市場成熟,相關既持份者需要解決既問題將不再局限於技術 - 而要兼顧各地法規與及如何讓市場健康運作.


text:
前港姐胡美貽係參選2017年香港小姐入行,喺參選嘅時候,有“翻版朱千雪”嘅稱號.佢家境富裕,老竇係商人,媽咪係醫生,佢除咗擁有甜美外貌同豐滿嘅身材,更有商業頭腦.
舊年,胡美貽畀TVB安排主持節目《3日2夜》,憑住傲人嘅身材,成功吸引觀眾注意,人氣急升.
胡美貽喺2012年畢業于加州大學歐文分校修讀商業經濟系.畢業嗰一年,胡美貽就喺美國投資開設咗第一間飲品店,之後又加盟鹵水零售店,喺啱畢業兩年賺咗第一桶金.
胡美貽表示,原本佢參加選美只係為咗興趣想玩一下,選美之後可能會離開香港返去美國陪屋企人.
點知道喺香港生活咗兩年,胡美貽覺得香港嘅生意機會有好多,靈機一動佢就想喺香港做生意,佢一開始獲得爸爸投資一百萬畀佢做生意,喺眾多商機中選擇開一間榴槤店.
胡美貽表示,“榴連呢個生果好特別,鐘意佢嘅人就好鐘意,唔鐘意佢嘅人就有大把理由唔鐘意,我本身都唔係特別鐘意,但係自從從接觸咗馬來西亞嘅貓山王榴連之後,就覺得特別唔一樣.”
胡美貽喺馬來西亞同朋友合份用700萬,一齊買落咗30畝種有貓山王嘅榴連地,然後就自己喺香港開店,后生細女就已經有咗4間連鎖店,香港三間,澳門一間,靠賣榴連成為圈中小富婆.
唔理點樣,希望呢位有生意頭腦嘅TVB小花,未來喺演藝事業上都有更好嘅發展,加油加油.
Like MisshkNews Facebook!不出门也能知天下事~


text:
「選舉」
相信大家仲記得去年美國總統選舉嘅時候,好多唔同嘅媒體都會用唔同嘅數據嚟做分析.點知全部都錯晒!而最近亦見到有本地公司話用「大數據」去分析特首參選人相關嘅帖文及留言,睇下究竟啲網民支持邊個同講啲乜嘢比較多.雖然見到有人嘗試利用數據去做選舉嘅分析,但係睇完佢哋所採用嘅數據之後,發現佢哋有同一個問題就係數據來自社交媒體,同時所涵蓋嘅範圍亦都比較窄!
「數據」
用數據分析選舉嘅形勢其實唔係一啲乜嘢嘅新事物,只不過好多人都只係睇嗰啲已經處理咗嘅數據,而忽略咗數據嘅來源同完整性.今時今日好多公司都會打正旗號話自己用「大數據」去做唔同嘅分析同研究.只不過往往就係因為咁而令到好多人產生錯覺.利用數據做分析係好事,但係唔好亂咁嚟!單憑社交媒體嘅數據係唔可以稱得上有代表性,最多只可以作為參考.有幾準確?自己睇完再講.
「心理」
之前都同好多人分享過點解之前英國脫歐同美國大選嘅數據會錯得咁離譜.最主要嘅原因唔係出自數據而係產生數據嘅人,則係普羅大眾嘅市民!嚟個同人類嘅心理學有關,因為好多人都唔會係網絡上面討論自己對某啲事嘅取態.與此同時即使佢哋發表嘅言論亦都未必係佢哋實質嘅諗法.所以如果只係單單分析針對各個參選人表達支持與不支持嘅內容,感未必太過兒戲.不過不得不承認嘅係廣東話博大精深,要分析香港人嘅言論真係好考功夫!
Also published on Medium.


text:
當地導遊出現, 起初我仲以為榮幸到某當地代言人做我地導遊帶我地潮遊泰國添, 原來人有相似物有相同, 笑了.
因為時侯尚早, 酒店仲未有房俾我地, 所以第一站導遊帶我地去全曼谷最高既餐廳食午飯, 因為間餐廳都係對外開放, 當地人都會幫襯, 諗唔到我地可以咁快融入當地生活. 食既係自助餐, 不過質素就真係麻麻, 只及巴西燒烤既質素. 不過可能見有遊客又係聖誕節, 所以即場有小丑表演. 而且因為窗外風光更吸引, 就算D野唔多好食, 眼睛已經飽晒. 可惜經過咁早起身旅程又咁長, 睡魔都開始急call. 眼見所住既酒店只係兩個街口遠, 心諗都應該好快番到酒店大覺瞓. 但呢個想法實在太天真, 響塞車塞到哭既曼谷, 唔好講兩個街口, 一個燈位都可以叫你等十分鐘. 結果我地兩點半由餐廳出發, 四點半先番到酒店, 足足塞左兩個鐘. 想響車上瞓, 導遊又講唔停, 巴士又熱又哂, 根本瞓唔到. 慶幸番到酒店再要等成半個鐘先拎到房, 上到房已經五點幾, 諗住都應該可以昏迷五六七個鐘卦, 咪住! 六點出發食晚飯! 即係只可恰恰咁又要出發.今次入住呢間都算係一間開左一年既五星酒店, 今次房間座向水門區, 樓下反而見到一個廢墟, 唔多唔少有少少反高潮. 房間尚算新淨. 不過配套確係失敗, 響網上已經知佢地既浴室用品未必齊, 咁我一入房見無沐浴露又無洗頭水只得枝lotion, 我就打落去要求補給. 一陣間有人拎過黎, 一開門只見佢拎左兩條毛巾, 我話: Sorry we need shower gel, not towel. 佢又將毛巾塞俾我就轉頭走. 直當我心諗佢地實在太強勁之際, 佢又番轉頭, 仲拎一套四枝俾我. 咁得意既? 我地都唔理得咁多即刻上床休息下, 唔夠45分鐘又要出動.
作為一間大型五星酒店, 樓層又咁多, 住客亦都會好多. 但唔知點解全酒店就只有四部升降機去服務廿幾層既住客同餐廳顧客, 如果每部升降機都好似公屋接駁lift咁大部咁又唔係問題, 可惜每部升降機只係普通size, 結果用10分鐘等lift成為往後每日必要既動作.
是夜被安排到Banyan Tree酒店吃晚飯, 諗唔到Banyan Tree都要淪落到做團餐. 今次又係響五十幾樓食飯, 窗外夜景一流, 食物反而又普普通通. 酒店安排一班後生仔同我地唱聖誕歌, 一班團友細路似乎失儀在場喪哭同班後生鬥大聲, 班父母又似乎睇唔到有問題任班細路繼續爆喊, 後生仔啞忍將隻歌唱完立即走, 我地同另一對年青夫婦互望失笑, 老尷到死. 至於D食物, 見尾圖似唔似大家樂套餐? 笑.食完仲唔暴走避開班細路, 上車番酒店途中導遊問有無人去按摩? 嘩! 黐線! 今朝五點醒到而家足足十幾個鐘, 仲出去按摩? 堅決唔做玩足24小時既港燦, 番酒店大覺瞓.
點知瞓到十一點半, 距離上床時間只係兩個鐘, 强勁既Disco音樂又將我地嘈醒............直到凌晨三點.


text:
正交 (Orthogonal) 係直觀概念入面垂直嘅推廣.作為一個形容詞,只有喺一個確定嘅內積空間當中先至有意義.若果內積空間入面兩向量嘅內積係 0 ,咁就係叫做正交.如果能夠定義向量間嘅夾角,咁正交就可以直接理解成垂直.
各種正交概念[編輯]
正交子空間[編輯]
若內積空間中兩個向量嘅內積都係 0,咁佢地兩者就係正交.類似地,若內積空間入面嘅向量 v 同子空間 A 入面嘅每個向量都正交嘅話,咁呢個向量就係同子空間A正交.若果內積空間嘅子空間 A 同 B 滿足其中一個嘅每個向量都同另一者正交,咁佢地就都係正交子空間.
正交變換[編輯]
正交變換 係保持內積嘅線性變換.即是話,對兩個向量,佢地嘅內積等於佢地喺函數 T 下嘅像嘅內積:
即係話正交變換保持向量嘅長度唔變,亦都保持兩個向量之間嘅角度不變.
歐氏空間嘅例子[編輯]
喺 2D 或者 3D 嘅歐幾裡德空間入面,兩個向量正交 if and only if 佢地嘅點積係零,即係佢地成 90°角.可以睇得出正交嘅概念正係喺呢個基礎上推廣而嚟嘅.喺 3D 空間入面,一條直線嘅正交子空間係一個平面,相反亦都係一樣.4D 空間入面,一條直線嘅正交子空間就係一個超平面(Hyperplane).
正交函數集[編輯]
對於兩個函數 f 同g,可以定義如下的內積:
呢度引進一個非負嘅權函數.呢個內積叫做帶權嘅內積.
兩個函數帶權正交,係指佢地帶權 嘅內積係 0 .
由此可以類似定義帶權 嘅模.
一個函數列{ fi : i = 1, 2, 3, ... }如果滿足:
就叫做帶權 嘅正交函數族.
如果滿足:
其中
-
- 為克羅內克函數.
就叫做帶權 嘅標準正交函數族
參見正交多項式


text:
芭蕾舞軟鞋
芭蕾舞軟鞋(粵拼:bāa le̖oi mo̗u jyu̗n ha̖ai;英文:ballet shoes / ballet slippers / soft shoes)係一種輕身而且柔軟嘅鞋,鞋底會有一定彈性,專門設計嚟俾人喺跳芭蕾舞嗰陣著住嘅.一般嚟講,跳芭蕾舞嘅人喺芭蕾舞堂嘅時候基本上實會著住芭蕾舞軟鞋,而女舞蹈員喺要上舞台表演嗰時好多時會改著足尖鞋(pointe shoes)[1].
一般認為,揀芭蕾舞鞋要跟以下嘅原則:對鞋要有返咁上下緊,如果唔係好容易會喺跳舞嗰陣搞到自己撠親;喺款式同色水上,女舞蹈員通常會著粉色嘅軟鞋,男舞蹈員就通常會著白色或者黑色嘅,而啲芭蕾舞蹈員揀緊身褲嗰時興揀一啲同自己對鞋一樣色水嘅,等自己可以做到望落好似冇著鞋跳舞噉嘅視覺效果,順帶一提,廿世紀中興起嘅現代芭蕾舞(modern ballet)好多時唔著緊身褲跳,所以令到多咗人用肉色嘅芭蕾舞軟鞋[1].
構造[編輯]
芭蕾舞鞋鞋底多數用皮革造,但浸皮革通常唔會一路延伸到去隻鞋嘅邊邊.鞋底可以係一嚿過嘅,但又有所謂嘅分開鞋底(split sole),即係鞋底分兩嚿,一嚿喺腳踭下面,一嚿喺腳掌前下面,等對鞋大啲彈性.芭蕾舞軟鞋鞋底以外嘅部份材質由軟皮革,帆布以至綢緞都有.帆布平啲,但比較易爛[2].
芭蕾舞鞋多數會有條帶喺腳掌上方,等對鞋唔會甩出嚟.好多芭蕾舞鞋會用兩條噉嘅帶,而跳芭蕾舞嘅人會將兩條帶以 X 字噉嘅形式打交叉.
睇埋[編輯]
攷[編輯]
- ↑ 1.0 1.1 Adult Ballet. ThoughtCo.
- ↑ How to Make Ballet Slippers.


text:
2015年11月23日星期一
咁都得!?!?
早排整過兩次發糕,兩次都爆唔開!!
第一次整完之後,以為係包泡打粉過咗期,無哂 "威力",所以發唔起,於是走去買過包新嘅返嚟再整過,點知結果都係一樣,真係抓爆頭!! ~X( 左諗右諗,都唔知發生咩事,明明不嬲都係咁整,又無量錯材料,又無做錯步驟,火力又校到最猛,喺無得再諗嘅情況之下,唯有係懷疑包低筋麵粉,印象中之前一直都係用日本粉整,自從買韓國粉之後好似都未整過發糕.好,又試吓買番包日本粉嚟整,睇吓又點!!!
2015年11月17日星期二
冬菇栗子燜麵筋
2015年11月15日星期日
味道‧懷念
唔想講咁多喇,睇咗我個 blog 耐嘅 blog 友就自然明白我點解想同大家分享呢個港台節目!
杏仁蛋糕 Almond Cake
買咗啲嘢收得好得滯,收埋收埋成日都唔記得咗,到發現時都已經過期甚至變壞,做成浪費!前排打開個櫃搵嘢時先同包 marzipan "重逢",真係完全無咗件事呢!!的起心肝,就試吓用佢嚟整蛋糕.
唔知大家有無睇鄭裕玲個節目,有集佢哋入咗間法國有名嘅糖果店買嘢,當中介紹咗一款糖果就係用 marzipan 整成,賣相非常之靚,色彩豐富,但我估食落口就肯定甜到漏!!
素雜菜湯 & 意粉
早前睇港視嘅飲食節目《食的秘密》,其中一集節目介紹到港式西餐,原來正宗嘅羅宋湯係用紅菜頭去煲,當由山東傳到嚟香港後,因當時紅菜頭唔係咁易買得到,所以廚師就改用茄膏去增加色澤.
今次我就紅菜頭同茄膏兩樣都用,所以味道特別濃,特別甜.當然,最重要嘅步驟係先將香料,茄膏,洋蔥等食材用油爆過先加水煲湯,否則煲出嚟嘅湯就唔夠香濃.
2015年11月13日星期五
松露醬 & 魚子醬
之前老表送咗樽魚子醬同松露醬俾我,都搭配過唔同類形嘅食材.
2015年11月10日星期二
橄欖油消化餅
前排世衛公佈,加工肉類食品屬於致癌物質,其毒性相當於石棉,香煙同酒精,初時聽到報導都唔覺得好意外,但跟住聽埋落去,話牛肉,豬肉等紅肉都屬於致癌食品,呢樣就真係有啲 shock,話因為多攝取紅肉脂肪就會致癌.雖然我自己一向都少食,但真係估都估唔到有咁大殺傷力!查實間唔中先食一次加工醃製食品都唔會食壞人嘅,又唔係叫你日日食,都唔使話驚到要謝絕所有加工食品,我成日都話,食煙嘅人未必係肺癌死,飲酒嘅人亦唔一定會死於肝癌,正所謂該死就唔使病,食幾多著幾多都真係整定嘅!!
識整西點的話就肯定知道一定會用到大量牛油,不單只口感鬆脆,仲會增加成品香味,但對我嚟講嗰種唔係香而係臊,所以我已經無用好耐,真係頂唔順佢嘅味道,而且都係屬於動物性脂肪,多食都無益.本來用 margarine 代替就最啱,臊味奶味都無,不過有反式脂肪就仲死得人多,都係盡量少用,所以我整西點盡可能都係用液體油,唔單只係麵包同 muffin,就連餅乾,批底同 scone 我都試過用液體油整,效果有時比起用牛油更加鬆脆,真係好奇怪!
肩頸按摩器
長期性頸膊痛真係好困擾,而且亦確確實實咁體會到以前成日聽到老人家所講嘅 "仲準過天文台",更重要係,頸膊痛亦係其中一個導致到我成日頭痛嘅原因!以前曾經有段時間跟媽咪一齊去做推拿,嗰段時間係成世人覺得最舒服,唔單只少好多頭痛同頸膊痛,成個人都超精神爽利,完全無任何倦意,不過可惜收費極貴,幾百蚊粒鐘,兩個人夾埋做一次就過千喇,所以後來老竇被公司裁員之後,我哋都無再去推拿,因為唔敢亂洗錢,玩唔起!!
老竇都知我長期性頭痛同頸膊痛,所以早前搭個朋友買咗部肩頸按摩器俾我,聽佢講國產貨好似平過韓國貨差唔多一半,超級抵用,但其實講真呀,依家幾多大牌子貨品咪又係 made in China,反而仲要俾好大部份廣告費㖭!!雖然機器始終唔敢人手咁好,但都仲好過無,按摩完之後真係舒服好多,頸膊肌肉都鬆好多.
2015年11月8日星期日
又做義工
老表話我呢排多咗出街 (其實佢意思係話我多咗出外活動),梗係啦,依家大把時間量地同拍烏蠅,吃喝玩樂同 shopping 又唔多啱我,咁做義工就最好不過啦,有意義之餘又可以打發時間,幫到人又幫埋自己,何樂而不為呢!俾著以前,請得郁我呢個宅男都真係唔易㗎!! :D
上次幫 Pinkdot 做義工時,周圍都係英文人,估唔到今次就全場都有好多 "煲冬瓜" 人,因為其實好多台灣同內地嘅 LGBT 團體飛過嚟參加遊行,加上本地好多專上學院都有收內地學生,所以國語人多都唔出奇嘅!反而值得欣賞嘅係見到都有啲父母帶埋自己仔女一齊嚟參加遊行,從小就教識佢哋社會上嘅多元性,對自己人多啲理解同明白,就可以減少誤解同恐懼,繼而減少歧視!
上次幫 Pinkdot 做義工時,周圍都係英文人,估唔到今次就全場都有好多 "煲冬瓜" 人,因為其實好多台灣同內地嘅 LGBT 團體飛過嚟參加遊行,加上本地好多專上學院都有收內地學生,所以國語人多都唔出奇嘅!反而值得欣賞嘅係見到都有啲父母帶埋自己仔女一齊嚟參加遊行,從小就教識佢哋社會上嘅多元性,對自己人多啲理解同明白,就可以減少誤解同恐懼,繼而減少歧視!
訂閱: 文章 (Atom)


text:
(杜拜生活)人在異鄉嘅第一滴眼淚
路邊車輛呼嘯而馳,頂著午時嘅烈日,四十幾度高溫,行咗唔到5分鐘已經汗流浹背了.無助萬分嘅我喺高溫酷曬下最後都係忍唔住流咗人在異鄉嘅第一滴眼淚.呢種徬徨無助感,聽就聽得多,今次終於親自體會到
由細到大,我算係一個十分堅強獨立嘅女仔,除咗間中會唔爭氣咁為咗啲男女私情而流淚,平時真係好少喊.就算隻身一人嚟陌生嘅穆斯林國家,離開香港前我都無流過一滴淚.居住咗喺一個高速高質嘅地方(香港)咁耐,嚟到呢個國家(硬件一百分,軟件六十分)嘅地方,真係成日俾人激到七孔生煙.而當中最常聽到人投訴嘅一樣就係本地嘅的士服務.
喺呢個繁華嘅中東城市,巴士及鐵路發展不及香港.所以好多時候,的士係重要嘅代步工具.司機全部都係印巴籍,英文水平低,對道路亦唔熟悉.如果你要去某個地方,最好就係show個Google map,避免司機繞路多收錢之餘,又可以根據實時路面情況選擇較快嘅路線去到目的地.記得初來報到時,我仲未開通上網計畫,有日要下晝一點去到美國領事館申請工作簽證.我早早就出門了,上到的士就同司機講我要去美國領事館,已經問咗佢識唔識路.大概20分鐘之後,終於到達「目的地」.落車一睇,佢車咗我去菲律賓領事館.咁我唯有叫佢開Google map 跟住地圖去啦. 途中佢都有問我,係咪喺呢邊啊?呢條路啊?… 人生路不熟,我又聽唔明佢啲口音.只好同佢講,你跟住GPS行就得啦.結果去到第二個「目的地」,問一問大廈保安,佢話我搵錯地方“呢喥好多年前就係領事館,而家已經搬遷去咗另一邊.”我嬲到要落車,既然你唔識路,我換一架的士都理所當然!兜咗差唔多成個鐘錯路,200蚊港幣嘅的士錢,我真係俾唔落. 呢個時候已經就快1點了,我連自己距離美國領事館有幾遠都唔知,果刻心情真係尤如熱鍋上嘅螞蟻.唔俾錢,司機當然唔肯俾我走.我就話咁一齊搵差人理論啦!咁啱見到路邊泊咗架警車,我就走埋去.點知啲差人話唔識英文,叫我搵附近棟大廈嘅保安.保安話我知,最就近嘅差館步行去都要成30分鐘.個司機就叫我上返車,我哋一齊開過去.我當然唔會信佢,堅持唔會再上呢架賊車.睇睇個手錶,我只想快啲去到領事館,連試用期都未過嘅我真係唔想因為申請簽證遲到而被踢返香港.於是,我快步走出大馬路,試圖擺脫呢個魔鬼司機.魔鬼司機上返架賊車尾隨我,又話自己死老豆啊乜乜乜咁,好需要呢程的士錢.我呢個時候已經臨近崩潰了,擔心工作不保之餘又覺得佢無比煩,點撇都撇唔甩.最後為求擺脫佢,扔咗一半的士錢俾佢,而個魔鬼司機終於肯離我而去了.
呢個時候新問題又嚟啦,喺路邊等咗好一陣都唔見任何的士,心急如焚嘅我慢慢沿住高速公路行,路邊車輛呼嘯而馳,頂著午時嘅烈日,四十幾度高溫,行咗唔到5分鐘已經汗流浹背了.無助萬分嘅我喺高溫酷曬下最後都係忍唔住流咗人在異鄉嘅第一滴眼淚.呢種徬徨無助感,聽就聽得多,今次終於親自體會到.
最後,我成功截到㗎的士去到領事館,雖然遲咗大半個鐘,但由於申請人數眾多,我並沒有被拒諸門外,只是站在隊尾罷了.
這就是我異鄉第一滴眼淚嘅由來,其餘被激親嘅經歷都只係令我破口大罵而已.有機會再分享俾大家聽.


text:
香港人一個,其TA未諗到
頭暈轉向
乜嘢靠北靠南搞到好頭暈……
其實條路好清晰,如果夠力行到尾,成個圈圈成晒形,LIKECOIN一定有得玩!要搞得成,就要多人參與,搞乜活動搞乜議案前首先要搞掂人,搞得掂人,好多嘢可以喺互惠互利情況下聯合嚟發大搞.高重健應該好叻呢樣呀!
其實,都係廢話嚟.太多技術上嘅發展同磨合,都已經夠喝一杯,所以越來越人睇返最基本.大家對一堆乜幣乜池全部都喺度摸緊索緊,又因為要將搣甩個中心,冇真正乜都了解嘅人出嚟推廣同教,就算有都仲係好小圈子,推唔開.有人會反問,明明知道同賺錢有關都推唔開?至少我嚟咗幾日真係睇見好多怨氣,而大部分都係因為其實自己未明白個運作係點,誤點太多太多,講唔清.係有堂教有講座講,但呢啲技術嘢係講得明就好喇!唔手把手咁針對性指導,其實真係睇都睇唔明你講乜啦,聽又聽得到幾多?推廣係要由底到頂做先有用,教識一大班知識份子,耕田嘅咪放棄自己返去繼續挖土囉,好巴閉呀!只不過,耕田嘅人係永遠都比知識份子多好多好多好多囉!
無論web3.0上面嘅鏈好幣好非同質化乜乜乜乜都好,要所謂去中心化可以成熟玩得起嚟,係要好多好多參與程度有返咁上下嘅人,否則自己玩手指啦!要有好多好多識嘅人,自然就要有實用雞精加手把手嘅研究教學,唔係研討,係真係教!教呀!唔係講完叫人自己返去試,試唔到再問,呢尐係開TALK,純粹將知嘅嘢分享,可以好無私,但又其實冇乜壓力,講你唔聽佢又唔會瓜柴嘅.但教就唔同,教得成一個零根底嘅人,指導嘅技術水平至少要達到可以輕易舉一反三同真係深入淺出.
我睇咗有關呢尐嘅資訊好耐,老實講,佢可能識我,但我仲係唔識佢.我好蠢,我冇技術知識,但我都好想參與.同我一樣嘅人好多!包括馬特市呢度都大把!唔係都唔會憂柴憂米成咁,靠北靠南我靠!其實究竟明唔明成個運作係點?每種轉變都需要適應同調節期,而且唔會係單方面.揸車咁,左軚右軚差得遠,揸嗰個適應唔到嘅話,炒車快過打針.靠來靠去之前,有冇去適應一下先?冇嘅話呻乜___?
我要儲LIKE應該十萬九千年之後嘅事,如果要去做公民,應該都係畀錢搞掂算.而且大家都咁,我真係嚇親囉.唔係遲咗嚟就玩完吖嘛.如果一樣嘢咁易崩潰,證明根本就只係泡沫,爆得就死得.但如果人夠多,泡沫都會堆得實,想爆都難.但實咗之後仲係咪嗰樣嘢?唔試點知?
Like my work??
Don't forget to support or like, so I know you are with me..


text:
塑料機械網> 全部分類> 塑料輔助機械> 除濕干燥設備> 除濕干燥送料組合更新時間:2022-09-03                            返回產品中心
昆山恒誠榮機械有限公司
東莞市高思自動化科技有限公
昆山森馳機械設備有限公司
福建順昌虹潤精密儀器有限公
張家港市日新機電有限公司
鶴壁市鑫誠信儀器儀表有限公
鶴壁市鑫誠信儀器儀表有限公
鶴壁市鑫誠信儀器儀表有限公
鶴壁市鑫誠信儀器儀表有限公
鶴壁市鑫誠信儀器儀表有限公
鶴壁市鑫誠信儀器儀表有限公
圣亨工業裝備(江蘇)有限公
昆山森馳機械設備有限公司
東莞市高思自動化科技有限公
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
東莞市高思自動化科技有限公
昆山森馳機械設備有限公司
昆山森馳機械設備有限公司
昆山森馳機械設備有限公司
昆山森馳機械設備有限公司
張家港市金松機械廠
東莞華達機械有限公司
東莞華達機械有限公司
東莞市高思自動化科技有限公
東莞市高思自動化科技有限公


text:
「標誌」
相信大家日常都會接觸到唔同公司嘅標誌,只不過有幾多人會知道標誌背後嘅意思?當然好多時都要問下設計師點解會有咁嘅設計.人一般處理圖像比較快,所以係生活上好多嘅嘢都會利用標誌嚟代替文字.我哋最常接觸嘅就一定係路牌,好多一睇就明白當中嘅意思.當然有時亦都會遇到一啲比較差嘅設計,除咗無達到標誌嘅目的,反而更能原本嘅意思更加混淆.
「設計」
標誌分為三大類,淨圖案,淨文字以及圖文嘅.當然標誌係可以用嚟代表一個人,團體,公司,但係要設計出一個好嘅標誌,其實唔係一件簡單嘅事.又要有故仔,又要有意思,所以要設計出一個令人印象深刻嘅標誌係需要心機同時間.大家最記得嘅標誌會係啲乜嘢,而其實你又知唔知背後或者有其他嘅意思.如果有日有人同你講,佢哋見過你公司嘅標誌,其實就已經達到目的.
「原則」
要設計出一個優秀嘅標誌其實係有技巧,一般都會用以下原則.首先標誌當然係要簡潔易明,除咗要考慮彩色嘅情況下要靚之外,其實仲要考慮係黑白層面可唔可以好清晰咁顯示出嚟.當然而家有好多唔同嘅數碼媒體,所以仲要考慮唔同嘅尺寸可唔可以有效咁顯示出嚟,因此好多用文字做嘅標誌未必係一個好嘅選擇.當然標誌最緊要嘅就係能夠充分展示公司嘅業務同性質.
Also published on Medium.


text:
引用:
係KH2FM+個隱藏ENDING一出果時
我係FM+個TOPIC已經估係前傳,估既野同而家佢個走勢有80%似,唔係馬後砲,我真係係GAF POST的
有個好簡易既理由解釋到,果個人個真名唔係叫roxas,叫WIND(好似係,都係方便之後稱呼姐,錯左既話唔好插我
)
可能講佢死前因某D原因寄存左係SORA身上,後來SORA死左分左個nobody出黎就=放返佢出黎
但wind已經冇之前既記憶,跟住Xehanort幫佢改左個名做roxas
講真,第一集已經有伏線啦,當時講女主角死左,sora自殺比左個心佢,自己變左heartless
跟住後來就話主角威能,奇蹟出現左,佢又有返個心變返人類
但我覺得呢個唔係偶然,係必然,因為身上寄存左wind既靈魂的=有兩個心,比左一個人都仲有一個,所以最後先冇事.
總之,roxas/wind先係選左sora做keyblade使既重要角色,2既解釋其實係想fake你
咁既話一切就解釋哂
至於Xehanort等人既野,唔排除kh2最後打果個只不過係比個阿伯控制既一粒棋子
或者當時個阿伯研究左一種技術可以自由咁分出自己既nobody,而家打果d大佬只係佢分出黎既垃圾之類
當然,以上全部都係靠我睇過既資料得出的猜測,冇任何實際根據,不過有人覺得SE係之後硬老吹段故仔出黎既人
可以KEEP起我今日講過既野,之後再對返睇下中幾多
我都係同所有玩家一樣,冇任何內幕消息係手,只不過我唔認為KH個故事係之後先求其作D野去補完
有認真思考過同消化過呢段劇情咁解
(另一個OT既理由...係因為在下有玩下作同人漫畫,作好哂個故仔時,玩到2個ENDING發現條橋真係有7成似...驚第日人地以為我地抄佢橋...所以特別敏感,可能會太主觀
)


text:
成日話香港人工作時數全球最長,原來香港人嘅鄉下-日本都有類似情況,佢嘅嚴重程度去到,有導演將呢個社會現象拍成劇集.有留意開日劇嘅人應該都有睇過,就係上年度播出嘅《我要準時收工》.聽個劇名都覺得好吸引,究竟主角係咪真係可以,每一日都準時收工呢?
2019年播出嘅《我要準時收工》講述:女主角因為健康問題,所以堅持每日準時收工.但因為日本傳統職場文化,令佢遇到好多挑戰.有興趣嘅話,就去睇吓套戲啦!今日一枚打工仔想分享嘅係,究竟準時收工係咪一個自私嘅行為?
以下可能係你老細,甚至你同事都會係你準時放工嘅時候,問過你嘅問題,今日一枚打工仔代你答番佢哋.睇完答案,你再諗吓你應唔應該準時收工?
| 1. 其實點解會想準時收工?
答:下,乜準時收工唔係基本嘅咩?如果唔係,點解要制定工作時間?合約就明明寫明朝9晚6,我又唔係早走,又做晒啲嘢,有問題咩?
| 2. 人人都OT,點解你可以準時?
答:因為我盡我能力,喺九個鐘頭內完成今日嘅份內事.我為咗可以準時收工,我不停提高自己嘅工作效率,我唔會拖慢啲嘢來做,所以可以準時放工.
| 3. 點解唔放多啲時間落工作,你咁冇上進心㗎?
答:有冇諗過享受生活嘅同時,其實可以識到更多嘅人,擴闊到更多嘅眼界,呢一啲經驗同經歷可以帶俾我新嘅思維同諗法.加上,我喺私人時間繼續學習新語言,或者睇書增值自己,唔通我又周圍同人講?
| 4. 淨係做自己嘅嘢,你真係一個好自私嘅人.
你好憎個個同事,就答:
若果每日都要幫其他人做埋野,係咪可以攞埋佢哋嘅人工啊?點解唔諗吓,你哋都好自私咁覺得,你哋做唔晒嘅嘢,人哋就要用私人時間同你一齊留低做?
普通同事,就答:
當有project係要一齊合作,我會同拍檔分好工,六點前完成要合作嘅部份,仲會做好自己負責嘅項目.總之宗旨係: 要參與嘅部份,一定會係放工前做完.
唔知大家睇到呢度仲會唔會覺得,準時收工係一件好自私嘅事,或者代表緊唔投入於工作?你要人哋用緊私人時間幫你做,係自私.工作時間扮公唔認真,係唔投入.但準時收工同以上所有嘢都冇抵觸.所以都係果句,你想有底氣咁同人講:我要準時收工!你就一定要遵守一件事:收工前完成你當日承諾嘅工作!咁就可以開開心心放工去食自己最鍾意嘅小籠包啦!(劇中對白)


text:
古語有云欺山莫欺水 ,可見山嘅危險度比水為低,由古至今依然廣泛流傳,而且偏偏有一班人,有平馬路唔跑選擇跑山路,為嘅可能喺多一份刺激感,呼吸新鮮空氣逃離繁囂,順便欣賞沿途壯麗景色,如果你都想體驗越野跑( Trail Run) 一定要知道依十件事!!
1.知道自身體能及身體質素
了解自己體能水平,一切量力而為,有需要嘅話先諮詢家庭醫生意見,唔舒服唔好死頂.
2.做足功課,準備好補給點同路線圖
一早準備好所有資料,衡量路線啱唔啱自己先再決定.
3.寫低所有有用資料,萬無一失
荒山野嶺分分鐘電話收唔到,做好Notes帶埋地圖就無有怕啦~
4.帶比你預計更多嘅水
有時天氣好難預計,一落雨,行程需時就大增,人體只要缺水1%就會口渴, 6%以上會引發嚴重併發症.
5.用時間作為預計行程主軸,絕對唔好用里程
行山有上有落,里程短唔等於容易,同理里程長唔等於難,不過時間就可以控制幾多幾少都有個預算,夠鐘就準 備落山.
6.揀合適合自己鍾意嘅裝備
好嘅裝備不但可以保護自己,而且心理上都有自信好多,跑都跑得開心啲
7.唔好偏離預計路線
無論幾多人一齊跑山都要同身邊屋企人交待好,唔好臨時偏離預計路線,有咩事都有人知道.
8.學識跌底嘅技術
跑平路好小機會跌底,跑山技術要求唔同,要先學好跌底,萬一差錯腳都知點做.
9.搵埋親朋好友一齊去
一班朋友去可以互相幫助仲安全好多.
10.一開始取易不取難,一步一步升級
經驗比較少嘅跑友對跑山無咩概念,慢慢吸收經驗再一步步Up Grade.


text:
46歲森美玩相撲激罕露股 《森美旅行團》丁子朗上演露「啷啷」驚魂
撰文,圖片:東方新地
森美擔大旗遊日本露肌浸溫泉輯輯有突破
由森美擔任首席主持的《森美旅行團》,近日熱播第三輯,森美帶著其餘三位拍檔丁子朗,麥美恩及吳若希一齊遊走日本吃喝玩樂,以往每輯都有突破的森美,第一輯罕有在節目上公開講老婆搞到眼濕濕,已經惹來熱話,第二輯他更聯同丁子朗爆肌浸溫泉, 六嚿腹肌贏盡口碑,收視創佳績.
森美為收視搏到盡激罕露股派福利
今次來到第三輯,森美再下一城,為收視去到盡,46歲的他為節目親身上陣打相撲,不但是體能和身手考驗,還親身示範下體包相撲手的兜襠布過程,冒著人前洩春光的危機,只見他赤裸身體,被真正相撲手幫忙在下體包兜襠布,正面睇冇乜嘢,但一轉身屁股兩團肉即時展露人前,激罕露股派福利,真係睇到觀眾嘩嘩聲!節目一出街,已經引起極大回響,更有網民疑惑他有否打底.森美直言:「佢哋話小朋友同女仔可以喺𥚃面著短褲,問我著唔著,我話唔使,見到朗朗(丁子朗)即時面有難色!」
森美丁子朗豁出去 全程唔打底任睇任揈
森美唔著打底褲,丁子朗亦只好照跟,不過為怕走光,兩人包完兜襠布,拍攝前亦互幫對方檢查.森美表示:「我哋真係好似 瞓車底咁幫對方檢查,第一次咁樣睇男人下體!」 兩人激罕爆肌晒股同兩個巨型相撲手對打,森美同 朗朗即使出盡九牛二虎之力,仍未能推動對方,更被相撲手揪起狂揈,被揈到擘開雙腿的森美近乎走 光,他見勢色唔對,亦嚇到大叫「走光」,又用手護 住下體,觀眾睇見都為他抹一額汗.
打鬥太激疑似露「啷啷」 攝影師:「收番埋去!」
事實上籌備節目初期,監製提出要拍攝打相撲場面,森美已經非常緊張.據知情者透露:「打正 自己名堂拍旅遊節目,森美真係博到盡,向來要求高嘅佢,籌備過程就不停同監製開會,畀好多意見,每次佢都想畀驚喜觀眾,今次監製提出要拍攝打相撲,佢都瞓身去做,之前除咗做定運動keep fit,拍嘅時候亦豁出去,監製問佢,拍攝埋包相撲布過程好唔好,佢二話不說就親身上陣,佢做主持咁博,後輩丁子朗都唔好意思say no,不過拍攝打相撲時,雖然都預咗動作會好大,但就冇諗過相撲手會將佢哋揪起狂揈,都知走晒位,返香港之後,佢都睇過晒啲片,可以補救到嘅用 『禁』字遮住,先播出街!」 不過,其實剪走不少比較嚴重嘅走光片.據知情者透露:「因為朗朗同相撲手對戰完,動作太大,露『啷啷』 出嚟,攝影師即刻大嗌叫佢 收番埋去,森美聽到都嚇咗 一跳,仲即刻檢查自己塊兜襠布,嗰part監製已經全部剪走晒!」


text:
「兩年」
兩年前嘅今日係我哋結婚嘅大日子,但係感覺好似好耐咁,不過其實只不過係兩年時間.真係眨下眼就過,而唔同地方都有唔同嘅叫法,而不論係「棉婚」又好,定係「皮婚」又好,每年今日都係值得我記錄每一年我哋兩公婆嘅婚姻生活.睇返上年自己寫嘅嘢其實都好得意,所以希望繼續每日寫文章去記錄每日嘅嘢.而今年真係好多謝老婆過去一年嘅付出!
「拍拖」
話咁快又一年,今日係兩周年紀念日當然要同老婆出去慶祝下啦!每年都會同老婆去食餐好嘅,不過今年要做啲返屋企因為要照顧郭大少.當然過去一年老婆好辛苦咁陀住郭大少,直到佢出世之後又好辛苦咁照顧佢.做咗人哋嘅父母,自自然個重心放咗落去郭大少同工作到.亦因為咁真係少咗同老婆拍吓拖,過下啲二人世界.不過今日當然要拍下拖,同老婆撐下檯腳啦!
「嗌交」
過去一年我兩口子嗌交多咗,但係我諗無一對情侶或者夫婦係唔會嗌交.當然過去一年自己亦畀咗好大壓力自己,因為希望將所有嘢做好啲,只不過真係越係想做好就越係做唔好,所以不自覺會發下脾氣.講錯嘢真係在所難免,何況我講嘢唔叻,激嬲老婆就不在話下.當然大家都會講晦氣說話,不過我諗夫妻關係就係要經歷嚟啲嘢.老婆唔好意思,今年真係辛苦咗你,係度同你講聲「對唔住」!老婆,我愛你!兩周年快樂!


text:
由反送中運動爆發開始,香港出現攬炒呼聲,亦有人以加速主義形容香港抗爭運動路線.呢種不惜同歸於盡嘅決心既係民眾自主嘅選擇,其實亦係不由自主嘅歷史結果.以下我會講吓香港不由自主捲入東亞變局嘅遠因,希望大家會明白香港同中國嘅距離,繼續相信中國解體必然發生嘅預言,喺運動由熱烈轉向平淡嘅呢段時間,毋忘初衷,努力精進,為下一波嘅抗爭做好精神上嘅準備.
文明開化,分道揚鑣
香港其實由一八四二年起,就已經受惠於英國殖民主義而植入咗同華夏唔一樣嘅文化基因,由嗰一刻開始,我地香港嘅成長軌道已經同滿清,中華民國同中共政權完全分開.當今中國政治制度嘅百病叢生,正係因為佢地仍然未進入現代,仍然以敵我矛盾思維看待一切,而香港則一早已經超越因為生命時刻受到威脅而無法發展出互助精神嘅華夏食人文化.喺英國人嘅管治之下,香港先民走出自相殘殺嘅歷史輪迴,喺殖民地裡面以半農耕半漁獵模式生活,然後開始有工業商業發展,逐漸成長為享譽全球嘅國際城市,撇除兩次世界大戰帶黎嘅破壞,以太平盛世形容香港先民嘅生活,可以話係相當恰當.
反觀中國境內,由滿清解體去到軍閥混戰,再去到中共建國七十年,平民一直都係喺生死關頭徘徊.處於朝不保夕嘅叢林狀態,佢地無法想像未來,長遠經營人際關係嘅概念亦無法紮根於佢地嘅思維之中.中國嘅長期滯後,以及將會持續多至少一個世紀嘅時間滯後,直至各個族群喺後中國解體時代搵到向心而凝聚之前,都會成為東亞嘅不穩定因素.由此可知,香港先民得天獨厚,疏遠精神世界極為狹窄嘅華夏食人族,一方面安然接受基督新教國家嘅文明開化,另一方面繼續從同中國嘅交流之中消化同沉澱專屬於香港嘅某種東方精神,所謂加速,喺香港人嘅歷史裡面一早就已經埋下伏線.
港英政府嘅管治,係會尊重其他文化,甚至會鼓勵當地人堅持原有傳統,香港因此自然而然就成為咗免於戰亂而又宜於居住嘅城市,而香港人順勢而為,亦自然難以倒退返去接受中共治下嘅生活形態.喺單一殖民者嘅有力保護之下,香港先民獲得建立庶民文化嘅足夠空間,承載香港文化嘅共同語言亦得以傳承不衰,影視作品喺最輝煌嘅黃金時期更一度向亞洲其他地區輸出.兩相對比,我地就會發現,香港同華夏嘅距離,固然係文化上嘅距離同地理上嘅距離,但最重要嘅,其實係時間上嘅距離,因為香港係比成個中國提早接近兩個世紀進入現代社會,好早就開始咗成為準世界公民嘅文明練習,堅實嘅族群文化認同,已經高速咁達到咗現今中國人所難以想像嘅高度.
加速嘅契機,在於文明開化嘅突入,歷史軌道嘅轉向,令人類得以避開不得不行惡嘅艱苦環境,休養生息,培養內心善性.以前嘅香港人同英國人好常講,香港係「借黎嘅時間,借黎嘅空間」,所以註定煙消雲散,再次融入華夏穢土之中,但當獨一無二嘅歷史軌跡開始浮現,我則認為以「特定嘅時間,特定嘅空間」去形容似乎更為貼切.喺成為殖民地嘅呢段時間,香港先民逐漸搵返何謂愛,何謂敬神,何謂倫理道德,於是成為民族,成為值得擁有主權國家嘅族群.呢啲概念唔係源於西方,而係屬於全人類所共有,但英國具備成熟而強大嘅歷史傳統可作借鑑,至自然咁成為咗香港先民再次擁抱美好生活嘅借力對象.故此,殖民香港,令東方人因西方文明撼動而振作,既係文明匯聚嘅難得因緣,亦係大英帝國嘅偉大成就.
日本飛躍,華夏滯後
談論撼動,不得不提嘅就係日本幕末至明治時期嘅驚人加速,急起直追.香港民族從港日比較之中,會更領略得到人類如何主宰時間.明治維新之所以用短短三十年嘅時間就追上西方列強嘅工業水平,正係因為佢地擁有可以幫助佢地加速嘅深厚歷史傳統(日本同華夏溝通總係困難重重,正係因為華夏缺乏歷史傳統),引導佢地用極短時間吸收得到外國文化嘅精髓,繼而篩選同翻譯為可以喺本國之內快速普及嘅知識.明治日本大幅躍進嘅關鍵,正在於喺接收外國文化之時,明治時期嘅日本人可以喺歷史傳統嘅基礎之上,快速分辨得到新事物對自身而言係有用定多餘,因而可以較為輕鬆咁排好事態嘅緩急輕重,擇其善者而從之,集中火力發展,同時繼續靠自己嘗試研發——呢種處理文化交流嘅思考模式從來都係人類之所以一直進步嘅重要原因,但喺華夏文化之中,則長年受到壓抑,淪為社會嘅末流.現代日本嘅崛起,係江戶時代職人同產業技術結合嘅成果,係森林哲學同征服意志混合嘅神風,西方國家無法理解,只因佢地意識唔到日本居然傳承得到咁強大嘅意志力.
面對西方列強進迫,日本堅持「日體」,華夏則懶得放低「中體」,各有各嘅頑固.然而,喺「本學為體,西學為用」嘅相同口號所掩藏嘅實況之中,華夏喺實際執行上係完全缺乏潛力,最後自然只有繼續滯後於世嘅下場.十九世紀日華走向之差天共地,正係源於華夏所因循嘅歷史傳統就係以直接抄襲為常,唔重視徹底消化完再加以改良,而日本所堅持嘅歷史傳統則係已經相當穩定嘅獨立秩序,阻隔佢地輕易將外來之物全盤接受.日本嘅歷史傳統同精神力量,令佢地喺明治八年就已經起好大約兩萬四千間小學,明治廿二年就已經制定出憲法,明治廿三年就已經建立到議會,到戰敗之後又喺短短十年之內就奠定產業復興嘅基礎,進而喺短短廿年之後就再次對美國產品構成威脅,唔難想像,日本呢種因文化獨立而激發出嘅爆發力對唔了解日本嘅人而言有幾咁難以消化.換言之,速度之所以突然改變,並唔係偶然,而係因為肌肉本來就有爆發力,目標本來就清晰明確,同埋歷史傳統本來就有異於其他文化嘅獨特之處.香港速度自然唔可以同日本相提並論,但同滯後狀態以千年計嘅華夏文化比較,香港可以話係有絕對優勢.
日本嘅飛躍進步,根本原因在於江戶時代嘅繁榮並唔係建基於剝削,而且日本文化對大自然係由始至終都相當崇敬.明治時代,日本政府深受西方思想影響,一度推行神社合祀運動,打算為增加土地利益而大規模拆毀神社同砍伐同神社相連嘅森林,但從未受俗世所污染嘅學者南方熊楠意識到森林對人類有幾重要,於是同日本民俗學之父柳田國男聯手抗議,最終成功制止政府魯莽舉措,為人類文明保留大片淨土.南方熊楠曾經出國留學,知道文明開化嘅意義,但同時亦清楚以西歐為中心發展而成嘅西方文明並非唯一正確之進路,可見佢根本唔係用緊現代國家之爭嘅框架去思考東方同西方嘅差異.生長於日本嘅機緣,係佢具有貼近人類祖先原始視野嘅靈性起點.日本速度之所以令人驚撼,正係因為日本唔只係代表現代日本,而係傳承緊喺華夏食人族領域已經近乎失傳嘅人類文明珍貴精神遺產,一接觸到有益於人類嘅西方科技產物自然就會一拍即合.
帝國失速,香港反超
速度係相對嘅概念,我地由唔同觀點角度出發,就會睇到唔同速度.因此,我地亦可以話速度只係表象,唔可以忽略嘅係令速度形成嘅距離同埋時間.香港獨立之路之所以由一直浮浮沉沉,突然發展到如同小跑車於高速公路之上奔馳,係因為香港民族就係要等到英治遺產徹底消失,至會忽然反彈,繼而暴走.送中條例所揭示嘅法治已死,英治遺產嘅土崩瓦解,令香港人無法再逃避現實,怒火因而突然引爆,一切不設實際嘅幻想瞬間燒毀.因為英治,我地擁有過比其他族群更多嘅保障,於是軟弱,因為英治,我地亦培養出比其他族群更強嘅惰性,於是自省.承擔集體嘅錯誤,為民族解放付出鮮血嘅代價,既係我地遲到嘅報應,亦係我地覺醒嘅儀式.由少數有識之士對香港民族嘅關懷思考,去到民族主義嘅大規模動員,再去到由雨革至反送中嘅民族運動,只係香港民族發揮應有民族性而觸發之民族成人禮必經程序.
進化失敗嘅華夏食人族之所以繼續以極其殘忍嘅方式傷害已經進化嘅香港民族,原因在於佢地始終無法進入文明開化之現代世界.香港民族之所以暫時淪為刀俎魚肉,原因則在於我地尚未累積得到足以一舉殲滅對方嘅力量.目前中國具有一定實力,敵我力量對等之期尚未出現,我地身為弱小民族,一定要識得忍耐,一邊裝備自己,一邊靜候合適時機尋求突破,因為其他國家都需要時間去醞釀戰意,準備迎接中國解體呢個大變局.等到中國瀕臨絕境,我地同中國嘅力量就會轉為對等,屆時就會係香港彎道超速嘅絕殺良機.
香港有香港喺人類文明同世界歷史上獨有嘅歷史發展同歷史位置,因此香港獨立係未來必然會發生嘅事.我地嘅歷史傳統,固然唔可以同以上嘅英國同日本相提並論,但人地有風光嘅大國歷史,唔等於我地嘅小國歷史就乏善可陳,無人問津.我地毋須否認香港歷史受到華夏征服者嘅影響,亦唔應該隱瞞前人民誤信五十年不變之短視.我地要時刻記得,我地身上既同時有農耕民同海洋民嘅血統,亦有近代英國文明開化留低嘅啟蒙,但最重要嘅係,我地努力恢復人類生而知之嘅良善心性,已經喺群眾運動之中互相確認,齊上齊落,已經成為民族嘅共識.我地遇到征服,會保護自己人,挺身對抗,遇到逆境,則會互助互愛,共渡時艱,當一切努力生存嘅痕跡經歷時間嘅濃縮然後結晶,就會成為香港民族嘅信仰依靠,亦必然會成為我地嘅下一代奮鬥不息嘅勇氣源頭.自由即獨立,有愛即民族,呢個係超越時空而且放諸四海皆準嘅永恆真理,而民族主義,亦只不過係呼應緊百萬年前已經出現喺人類生活之中嘅族群情感,係家庭主義嘅擴展復興.
未來十年,帝國將會山泥傾瀉式極速崩潰,香港人亦將會從大量沙石之中再次企返起身,以現代國家之姿立足於世.因此,我將眼前嘅苦難,視為徹底排除自己內心華夏餘毒嘅精神戰,始終相信等待緊我地嘅係帝國陰影完全驅散嘅和平新世界.反送中運動暫時受挫,並唔代表一切已經劃上句號,因為香港民族只係進入咗準備繼續蛻變,長期抗戰嘅休養期.我相信,對香港民族同世界而言都具有劃時代意義嘅香港人歷史敘事,將會喺我地呢一代人手上建構而成,所以,懇請大家繼續忍耐,繼續精進,因為我地好快就會再次起跑,然後戰勝黑暗,陽光普照嘅未來,將會喺望得到嘅前面,等待我地加速追近.


text:
「長大」
小朋友一個月一個月咁成長,時間真係過得好快,快到一個地步上年仲係爬爬下,今年就已經識行識走.過多幾個月就已經兩歲,開始返學,真係想像唔到!當然見到自己個仔一日一日長大真係好難去形容,原本係一個食飽就瞓,瞓飽就食嘅嬰兒,到而家所有嘢都有自己嘅主見,有自己嘅要求.有時真係唔想佢大得咁快,因為到時就唔會再黐實我哋.
「廿一」
郭大少又第一個月,再過多幾個月就兩歲,但係近排就開始越嚟越茶煲!所有嘢都話唔好,好有自己嘅意見!啲人話兩歲嘅小朋友會好茶煲,我而家信啦!不過有時佢又真係好好笑!最好笑嘅係佢數一至九,因為有幾個字講到好似外國人講中文咁.另外一直想買平衡單車比佢,點知最後都買咗滑板車.最勁嘅係我哋無教佢,佢都自己唔知點解識得玩!而家啲小朋友嘅學測能力真係強!
「不同」
每個小朋友都有自己嘅長處同短處,與此同時每個小朋友都有自己嘅性格,所以點解要比較呢?如果自己都唔企係自己嘅小朋友嘅話,其實對佢哋有何長遠嘅影響.每個小朋友嘅發展都唔同,有快有慢,就算同一日出世到未必個個一模一樣樣啦!今日唔識唔代表聽日唔識,就算而家好又唔代表大咗都好,所以最緊要嘅唔係佢哋識幾多嘢,而係小朋友本身嘅健康.
Also published on Medium.